പ്രശസ്ത സീരിയല് നടി റിയ ഫ്‌ളാറ്റില് മരിച്ച നിലയില്; കാമുകന് പോലീസ് കസ്റ്റഡിയില് | Tamil actress Riyamikka commits suicide, police starts investigation - Malayalam Oneindia\nPublished: November 30 2018, 12:49 [IST]\nചെന്നൈ: പ്രശസ്ത തമിഴ് സീരിയല് നടി റിയാമിക(റിയ)യെ ആത്മഹത്യ ചെയ്ത നിലയില് കണ്ടെത്തി. ഫോണ് വിളിച്ചിട്ട് എടുക്കാത്തതിനെ തുടര്‍ന്ന് ഫാളാറ്റിലെത്തി അന്വേഷിച്ച സഹോദരന് പ്രകാശാണ് റിയയെ മരിച്ച നിലയില് കണ്ടെത്തിയത്.\nകഴിഞ്ഞ ചൊവ്വാഴ്ച്ചയാണ് റിയയെ അവസാനമായി കണ്ടതെന്നാണ് പ്രകാശ് പറയുന്നത്. പോലീസ് സ്ഥലത്തെത്തി ഇന്‍ക്വസ്റ്റ് നടത്തിയതിന് ശേഷം മൃതദേഹം പോസ്റ്റുമോര്‍ട്ടത്തിനായി ആശുപത്രിയിലേക്ക് മാറ്റി. നടിയുടെ ആത്മഹത്യയെ തുടര്‍ന്ന് കാമുകന് ദിനേശിനെ പോലീസ് കസ്റ്റഡിയില് എടുത്തു.\nദിനേഷ് കഴിഞ്ഞ ദിവസങ്ങളില് ഫാളാറ്റില് വന്നിരുന്നുവെന്നും ഇവര് തമ്മില് വഴക്കുണ്ടായെന്നും സമീപ വാസികള് മൊഴി നല്‍കിയിട്ടുണ്ട്. എന്നാല് മരണസമയത്ത് താന് വീട്ടില് ഇല്ലായിരുന്നെന്നാണ് ദിനേശ് പോലീസിന് നല്‍കിയ മൊഴി. സംഭവത്തില് പോലീസ് അന്വേഷണം തുടരുകയാണ്.\nsuicide police case investigation tamil സീരിയല് നടി പോലീസ് തമിഴ് നാട് സീരിയല് നടി\nStory first published: Friday, November 30, 2018, 12:49 [IST]


നേപ്പാളി | പൊടിമോന്‍കഥകള് : podimonkathakal\nTag Archives: നേപ്പാളി\n“കുട്ടിമാമാ ഈ കിനോന്ന് പറഞ്ഞാലെന്താ?”\nചാനലുകള് മാറ്റുന്നതിനിടയില് എപ്പോഴെങ്കിലും യോദ്ധയിലെ ഈ ഡയലോഗ് കാണാനിടയായാല് മനസിലേക്ക് ആദ്യം ഓടിയെത്തുന്നത് നേപ്പാളിന്റെ ചരിത്രഭൂപടമോ, ബുദ്ധനോ, മോഹന്‍ലാലോ അല്ല..അത് സരയുവിന്റെ മുഖമാണ്.\nക്ഷമിക്കണം സരയൂന്നല്ല കിനോ..അതാണല്ലോ ഞങ്ങള് വിളിക്കുന്ന പേര്. കുഞ്ഞുമുഖം, ചപ്പിയ മൂക്കും, വെളുത്ത് കിരിഞ്ഞ് പാണ്ട് വന്നോയെന്ന് സംശയിപ്പിക്കുന്നമാതിരി നിറവും.\nഅവള്‍ക്ക് ഒന്നര വയസ്സുള്ളപ്പോഴാണ് ഞാന് ആദ്യമായി അവളെ കാണുന്നത്. അന്ന് പേരൊന്നുമിട്ടിട്ടില്ല. ഒരു കുഞ്ഞ്, പെണ്‍കുഞ്ഞ് അത്രെയുള്ളൂ.\nഎനിയ്ക്കും എനിയ്ക്കൊപ്പം സരോജയക്കയുടെ വീട്ടില് കാണാന് വന്നവര്‍ക്കെല്ലാം ഈ കുഞ്ഞ് ഒരേയൊരു ഭാവമാണ് ഉണര്‍ത്തിയത്. അത്ഭുതം!\nഞങ്ങളെല്ലാവരും ആദ്യമായാണ് ഒരു നേപ്പാളി കുഞ്ഞിനെ കാണുന്നത്. എനിക്ക് അന്നെത്രയെയായിരുന്നു പ്രായം? പന്ത്രണ്ടോ, പതിമൂന്നോ? പതിനാലാവും.\nനേപ്പാളിക്കുഞ്ഞെന്ന് പറഞ്ഞെങ്കിലും കണ്ടിട്ട് നമ്മളെപ്പോലെ തന്നെയായിരുന്നു. രണ്ടു കയ്യും രണ്ടു കാലുമൊക്കെതന്നെ.\n“മൂക്ക് കണ്ടോ വിലാസിനിയെ, ഗൂര്‍ഖകളുടെ കൂട്ടുണ്ട്. ചപ്പിയുറിഞ്ചിയ പോലെ..”\nആരുടെ വകയായിരുന്നു ഈ അടക്കംപറച്ചില്. സരസ്വതിയമ്മയുടെയോ അതോ പത്മജത്തിന്റെയോ? ഓര്‍മ്മയില്ല.\nനോക്കിനിന്നപ്പോള് ആ കുഞ്ഞ് ചിരിക്കാന് ശ്രമിക്കുന്നുണ്ടോ എന്നൊരു തോന്നല്. ഒരു മലയാളി ചിരി വരുന്നില്ല…ചിരിയില് നാടിന്‍റെ ചരിത്രമുറങ്ങുന്നുണ്ടോ?\nനേപ്പാളി നേഴ്സിന്‍റെ ഗര്‍ഭപാത്രത്തില് മലയാളി ഡോക്ടര് സൂക്ഷിച്ച രേതസ് വളര്‍ന്ന് ഭ്രൂണമായി പിന്നെയും വളര്‍ന്ന് വയര് പിളര്‍ന്നു വന്നതാണ് ഇവള്.\nസരസ്വതിയും പത്മജവും ഈ രഹസ്യം പങ്കുവെക്കുന്നത് ഞാന് ഒളിഞ്ഞു നിന്ന് കേട്ടതാണ്.\nഅച്ഛന് മലയാളിയാണെങ്കില് പിന്നെങ്ങനെ ഇത് നേപ്പാളിയാകും. അര നേപ്പാളിയല്ലേ ആകൂ. എന്തോ അത് എല്ലാരും സൗകര്യപൂര്‍വ്വം കാര്യമാക്കിയില്ല. അര-നേപ്പാളിയല്ല..മുഴുനേപ്പാളിയായി കാണാനായിരുന്നു ഞങ്ങള്‍ക്ക് താല്പര്യം. ഞങ്ങള് പിള്ളേര് സെറ്റിനുമാത്രമല്ല മുതിര്‍ന്നവര്‍ക്കുംഅതായിരുന്നു താല്പര്യം എന്ന് തോന്നുന്നു.\nകുഞ്ഞിന് പൈതൃകം നഷ്ടപ്പെടാതിരിക്കാന് അച്ഛന്റെ നാട്ടില്‍തന്നെ ഉപേക്ഷിച്ച് അമ്മ ബുദ്ധന്റെ നാട്ടിലേക്ക് പോയി. അച്ഛന് അച്ഛന്റെ വീട്ടിലേക്കും.\nപലകൈകള് മറിഞ്ഞ് ഒടുവില് ആ സങ്കരയിനം വിളവ് നാട്ടിലെ തരിശുഭൂമിയായി മനംനൊന്ത് കിടന്ന മച്ചിയക്ക എന്നാ സരോജയക്കയുടെ കൈകളിലെത്തി..ദത്തുപുത്രി\nആ അത്ഭുതശിശുവിനെ കാണാനായിരുന്നു ഞങ്ങള് നാട്ടുകാര് ഒത്തുകൂടിയത്. ഏതാനം മണിക്കൂറുകള് കഴിഞ്ഞപ്പോള് കാഴ്ചക്കാരൊക്കെ പിരിഞ്ഞുപോയി. ആകാശം മേഘാവൃതമായിരുന്നു, നാട്ടുകാരുടെ മനസും.\n“മച്ചിയെന്നും മച്ചി തന്നെ”\n“ഇത് വളര്‍ന്ന് വലുതായാല്, അത് അതിന്റെ തന്തയെയോ തള്ളയെയോ തേടിപ്പോകും”\n“അല്ലേലും ഈ വയസ്കാലത്ത് ഇവര്‍ക്കിതെന്നാത്തിന്റെ കേടാ..”\n“വല്ല അനാഥാലയത്തിലും ഈ കൊച്ചു മനസമാധാനമായി കഴിയത്തില്ലായിരുന്നോ”\n“അല്ല ഇതിപ്പം കൊച്ചിനെ അറിയിക്കേണ്ട എന്നുവെച്ചാലും കാര്യമില്ല, വലുതായാല് കൊച്ചിന് തന്നെ കാര്യം പിടികിട്ടും”\n“അതെങ്ങനാ ആരേലും പറയാതെ”\n“തന്തയും തള്ളയും കറുത്തത്, കൊച്ചു നല്ല പാല്പോലെ വെളുത്തത്.അതിനു മനസിലാകും ഇവരുണ്ടാക്കിയതല്ലെന്ന്”\nഇങ്ങനെ ഒരുപാട് ഡയലോഗുകള് ചുറ്റുപാടും മാറ്റൊലി കൊണ്ടിരുന്നു. സരോജവും ഭര്‍ത്താവ് മണിയനും മാത്രം മാറ്റൊലികള് കേട്ടില്ല.\nഒരു ദിവസം ഉറങ്ങാന് കിടന്നപ്പോള് ഞാനും ചിന്തിച്ചു..ഇവള് വളര്‍ന്ന് വലുതായാല് അച്ഛനെയും അമ്മയെയും തേടിപ്പോകുമോ? അമ്മയെ തേടിയാണെങ്കില് അങ്ങ് നേപ്പാള് വരെ പോകണ്ടേ. അവള്‍ക് അങ്ങനെ പോകാനുള്ള ഐഡിയ ഉണ്ടാകുമോ?\nഎന്തോ എനിക്ക് ഒന്നും ഉറപ്പിക്കാന് സാധിച്ചില്ല. അന്ന് സത്യന് അന്തിക്കാട് അച്ഛനെയും അമ്മയെയും തേടിപ്പോകുന്ന മക്കളുടെ കഥയൊന്നും പറഞ്ഞുതുടങ്ങിയിട്ടില്ല.\nഒരു വേലിയ്ക്കിപ്പുറത്ത് നിന്ന് ആ നേപ്പാളിന്റെ കുഞ്ഞിന്റെ വളര്‍ച്ചയുടെ പടവുകള് എനിക്ക് കാണാമായിരുന്നു.\nആ നേപ്പാളികുഞ്ഞിന് അവര് സരയു എന്ന് പേരിട്ടു. പക്ഷെ ആ മുഖത്ത് നോക്കി സരയൂ എന്ന് വിളിക്കാന് ഞങ്ങള്‍ക്ക് മടിയായിരുന്നു. ഞങ്ങള് എന്ന് പറഞ്ഞാല് അയല്‍പക്കത്തെ നല്ലനടപ്പുകാരായ പിള്ളേര് കൂട്ടം.ഞങ്ങളുടെ എല്ലാവരുടെയും സൌകര്യാര്‍ത്ഥം ഞാന് അവള്‍ക് കിനോ എന്ന് പേരിട്ടു…ആദ്യം ഞാന് വിളിച്ചു “കിനോ”..പിന്നെ ഞങ്ങളെല്ലാവരും വിളിച്ചു “കിനോ…”അങ്ങനെ സരയു കിനോയായി.\nകിനോ വളര്‍ച്ചയുടെ ഓരോ പടവും കയറുമ്പോ, പ്രകടമായ മാറ്റങ്ങള് മണിയനിലായിരുന്നു. ആദ്യമൊക്കെ കിനോ മണിയന് തന്റെ പരസ്യമായ ഒരു അഹങ്കാരമായിരുന്നു. നാട്ടിലെ ഏറ്റവും സുന്ദരി തന്‍റെ മകളാണെന്ന് മണിയന് ഇടയ്ക്കിടെ പ്രഖ്യാപിക്കും. സംഗതി അവള് സുന്ദരിയാണെങ്കിലും പ്രഖ്യാപനം കേട്ടാല് ഞങ്ങള് ചിരിക്കും.\nവളര്‍ച്ചയുടെ പടവുകള് കയറി കയറി വര്‍ഷങ്ങള് കുറെ കടന്നുപോയി. കിനോ ഋതുമതിയായി, ആയോന്നറിയില്ല, ആയിക്കാണണം. ഇതൊക്കെ ഞാനെങ്ങനെ അറിയാനാ.എന്തായാലും അധികം താമസിയാതെ സരോജയക്ക ദേഹം ഉപേക്ഷിച്ച് യാത്രയായി. ആ ചെറിയ വീട്ടില് മണിയനും കിനോയും മാത്രമായി.\nപിന്നീടുള്ള ദിവസങ്ങള് നാട്ടുകാരില് ചിരിയും, മണിയനില് ഭയവും, കിനോയില് പറഞ്ഞറിയിക്കാന് പറ്റാത്ത മറ്റേതോ വികാരവും നിറയ്ക്കുന്നതയിരുന്നു.\nകിനോ പഠിക്കുന്ന സ്കൂളിലെ ആണ്‍കുട്ടികള് തന്‍റെ മകളെ നശിപ്പിക്കും എന്ന ചിന്തയില് നിന്നാണ് സംഭവങ്ങളുടെ തുടക്കം. ആ ചിന്ത മണിയനിലേക്ക് എങ്ങനെ കുടിയേറി എന്നത് എനിക്ക് ഓര്‍മ്മയില്ല, അല്ല അറിയില്ല എന്നതാണ് സത്യം.\nഅങ്ങനെ 14 വയസുകാരിയെ ദിവസവും അച്ഛന് തന്നെ സ്കൂളില് കൊണ്ടുവിടും. വീട്ടില് നിന്നറങ്ങി സ്കൂളില് എത്തുന്നത്‌വരെയും കിനോയുടെ കയ്യില് മണിയന് മുറുകെ പിടിച്ചിരിക്കും, ഒരു പരുന്തിനും റാഞ്ചാന് പറ്റാത്തവിധം.\nവൈകിട്ട് ദേശിയഗാനം മുഴങ്ങും മുന്‍പേ മണിയന് സ്കൂളില് ഹാജരാകും, കിനോയെ കൂട്ടിമടങ്ങാന്. വഴിവക്കിലെങ്ങാനം സഹപാഠികള് സംസാരിക്കാന് വന്നാല് മണിയന് അവരെ ആട്ടിയോടിക്കും. മണിയന്‍റെ കണ്ണുകളില് എപ്പോഴും ഭയം മാത്രം.\nആ ഭയം വളര്‍ന്ന് ഏതോ നിലയില് എത്തിയപ്പോള് മകളെ സ്കൂളില് വിടുന്നത് തന്നെ ആപത്താണെന്ന് മണിയന് തീരുമാനിച്ചു. പതിനാലാം വയസില് തന്നെ കിനോയുടെ സ്കൂള്‍ജീവിതം അവസാനിച്ചു.\nമണിയന് എല്ലാവര്ക്കും ചിരിക്കാനുള്ള വകയായി അതിവേഗം വളര്‍ന്നു.\nപിന്നീടുള്ള ദിവസങ്ങളില് അച്ഛന് മകള്‍ക്ക് വീട്ടില് കാവലിരുന്നു. ആണുങ്ങളെല്ലാം കാമപ്പിശാചുക്കളാണെന്ന അരുളിപ്പാട് മണിയനുണ്ടായി എന്നാണ് പത്മജം അടക്കം പറഞ്ഞത്.\nഊണും ഉറക്കവും ഉണര്‍ന്നിരിക്കുമ്പോള് അച്ഛന്‍റെ മേല്‍നോട്ടത്തില് പറമ്പില് ചുറ്റിനടക്കലും..ഇതായി കിനോയുടെ ദിനചര്യ.\nപോകപ്പോകെ മണിയന് അയല്‍പക്കത്തെ ആണ്‍കുട്ടികളെയും പേടിയായി. മണിയന് ഉറക്കംപോലുമുപേക്ഷിച്ചു കിനോയ്ക്ക് കാവലിരുന്നു.\nമണിയന് ആരോടും മിണ്ടില്ല, കിനോയ്ക്ക് മിണ്ടാനുള്ള അവസരവുമില്ല. അവരുടെ ലോകം ദിനംപ്രതി ചെറുതായിക്കൊണ്ടിരുന്നു. പകലും രാത്രിയുമൊക്കെ അനാവശ്യമായിത്തീര്‍ന്നു.\nഅങ്ങനെയിരിക്കെ ഒരു ദിവസം കിനോയെ വീടിനു പുറത്തുകണ്ടു. ഉല്ലാസവതിയായി പറമ്പില് ചുറ്റി നടക്കുന്നു. മണിയനെ വെളിയിലെങ്ങും കാണുന്നുമില്ല. ആകാംഷയുടെ പ്രേരണയെ വെല്ലുവിളിക്കാന് കഴിയാതെ ഞാന് വേലിയ്ക്കല് ചെന്ന് കിനോയെ വിളിച്ചു..\nവിളികേട്ട് അവള് തിരിഞ്ഞു നോക്കി, ഓടി വേലിയ്ക്കരികില് എത്തി.\nഅവളുടെ കണ്ണുകളില് സന്തോഷത്തിന്‍റെ തിരയിളക്കം കാണാമായിരുന്നു. ഒരുപക്ഷെ വളരെനാള് കൂടി മണിയനല്ലാതൊരു മനുഷ്യജീവിയോട് സംസാരിക്കാന് കഴിഞ്ഞതിനാലാകും.\n“അച്ഛന് ദീനമാ, തീരെ വയ്യ..അകത്ത് കിടക്കുവാ…”\nഅച്ഛന് ദീനമാണെന്ന് പറയുമ്പോ സാധാരണ മക്കള്‍ക്കുണ്ടാകേണ്ട വിഷമം അവളുടെ ശബ്ദത്തിലില്ലായിരുന്നു. ആ ദുഖത്തിനും മേലെ നില്‍ക്കുന്ന സന്തോഷം ഉണ്ടാകും…\nഎന്തായാലും ഈ നേപ്പാളി പെണ്ണ് എന്ത് ഭംഗിയായി മലയാളം സംസാരിക്കുന്നു എന്നോര്‍ത്ത് ഞാന് ചെറുതായൊന്ന് അത്ഭുതപ്പെട്ടു.\n“വെറുതെയല്ല നിന്നെ വെളിയില് കണ്ടത്, അപ്പൊ സ്വാതന്ത്ര്യദിനമായിട്ട് എന്താ പരിപാടി?”\nഎന്‍റെയാ തമാശയ്ക്ക് ഞാന് മാത്രം ചിരിച്ചു. അവളുടെ കണ്ണുകളില് സന്തോഷത്തിന്‍റെ തിരകളില് വേലിയിറക്കം കണ്ടു.\nആ വേലിയിറക്കം നോക്കിനില്‍ക്കുമ്പോഴാണ് ഒരു അശരീരി..\nദീനമായിക്കിടക്കുന്നു എന്ന് പറഞ്ഞ മണിയന് വാതിലും കടന്ന് ഞങ്ങളുടെ നേര്‍ക്ക്ചീറിപ്പാഞ്ഞു വരുന്നു\nഓടിയടുത്തെത്തി മണിയന് കിനോയെ വലിച്ച് നെഞ്ചോട് ചേര്‍ത്തു, പിന്നെയെന്തൊക്കെയോ അലമുറയിട്ടു. ഒരു ബഹളത്തിന്‍റെ സൂചനകിട്ടിയ അയല്‍ക്കാരൊക്കെ നിമിഷനേരം കൊണ്ട് ഞങ്ങള്‍ക്ക് ചുറ്റും കൂടി. കൂട്ടത്തില് രാവിലെ അമ്പലത്തില് പോയ അച്ഛനോ അമ്മയോ ഉണ്ടോന്നു ഞാന് പാളി നോക്കി, ഭാഗ്യം വന്നിട്ടില്ല, ഉടനെയെങ്ങും വരല്ലേ എന്ന് പ്രാര്‍ത്ഥിക്കാന് ഒരു നിമിഷം ഞാന് കണ്ടെത്തി.\n“ഇവനെന്‍റെ മോളെ നശിപ്പിക്കും, എനിക്കറിയാം..പറയടാ നായേ…നിനക്കെന്‍റെ മോളെ നശിപ്പിക്കാണോ…”\nകാഴ്ചക്കാരുടെ എണ്ണം ഒന്നൊന്നായി കൂടിവന്നു. ആരുമൊന്നും മിണ്ടിയില്ല..കഴച്ചക്കാരായി തന്നെ ന്നിന്നു.\n“പറയടാ നായെ, നിനക്കെന്‍റെ മോളെ നശിപ്പിക്കണോ….കൊല്ലുമെടാ നിന്നെ ഞാന്.”\nമണിയന് പിന്നെയും ഉറഞ്ഞുതുള്ളുകയായിരുന്നു.\nഇത്രയും കേട്ടപ്പോ എനിക്കും അഭിമാനക്ഷതം\n“പരട്ടുകിളവാ..തോന്ന്യാസം പറയരുത്..തന്‍റെ മോളെ ഇവിടാരും നശിപ്പിക്കില്ല..താനായിട്ട് നശിപ്പിക്കാതിരുന്നാ മതി…അതെങ്ങനാ തന്‍റെ മോളല്ലല്ലോ..ചിലപ്പോ താന് തന്നെ വേണേല്…”\n“നായിന്‍റെ മോനെ..എന്താടാ പറഞ്ഞേ..നീ നീ നീയാണ്..നീ എന്‍റെ മോളെ നശിപ്പിക്കും” മണിയന് പിന്നെയും ഉറഞ്ഞുതുള്ളി.\nചുറ്റും കാഴ്ചക്കാരായി നിന്നവരുടെ മുന്നില്‍വെച്ചേറ്റ അഭിമാനക്ഷതവും, ആവേശവും, രോഷവും എന്‍റെ ഞരമ്പുകളില് ഇരച്ചുകയറി. വലതുകാലുയര്‍ത്തി അയാളുടെ നെഞ്ചുംകൂട് ലക്ഷ്യമാക്കി ആഞ്ഞൊരു ചവിട്ടുകൊടുത്തു.\nലക്‌ഷ്യം നെഞ്ചിന്‍കൂടായിരുന്നെങ്കിലും അടിവയറുവരയെ കാല് പോങ്ങിയുള്ളൂ…പക്ഷെ ആദ്യചവിട്ടില് തന്നെ പുറകിലേക്ക് മറിഞ്ഞുവീണു.\nവീഴ്ചയില് നിന്നുമെഴുന്നേറ്റ് ഞാന് എന്‍റെ ദേഹത്തെ മണ്ണ് തട്ടികുടയുമ്പോഴും അയാള് കിനോയെ നെഞ്ചോട് ചേര്‍ത്ത് പിടിച്ചിരുന്നു.\nഅയാളുടെ പ്രായത്തെ വെല്ലുന്ന ദൃഡപേശികളില് അവളുടെ മുഖം ഞെരിഞ്ഞമര്‍ന്ന് വേദനിക്കുന്നുണ്ടോ എന്ന് തോന്നി.\nഭയാശങ്കകളുടെ നിഴലുകള് വീണ മുഖത്ത് രണ്ടുകണ്ണുകളുടെ തേരോട്ടം നടതുന്നതായാണ് മണിയന്‍റെ മുഖത്തേക്ക് നോക്കിയപ്പോള് കാണാനായത്.\nആള്‍ക്കൂട്ടം എപ്പോഴോ പിരിഞ്ഞുപോയി. എല്ലാവരും വീടണഞ്ഞു. വേലിയ്ക്കല് നിന്നിരുന്ന അമ്പഴം ഇലപൊഴിക്കാന് തുടങ്ങിയിരുന്നു. മണിയന് സരയുവിനെയും ചേര്‍ത്ത്പിടിച്ചുകൊണ്ട് വീടിനകത്തേക്ക് കയറി. മുന്‍വാതില് വലിച്ചടയ്ക്കുന്ന ശബ്ദം കേട്ടു.\nഅന്നത്തെ ദിവസം ആ വാതില് തുറന്നതേയില്ല. രണ്ടാം ദിവസം ഞാന് ഉറ്റുനോക്കിയിരുന്നു. ഇല്ല വാതിലും ജനലുകളും അന്നും തുറന്നതേയില്ല.\nഭയത്തിന്‍റെ വിത്തുകള് എന്‍റെ മനസിലും വീണുതുടങ്ങിയിരുന്നു. മൂന്നാം ദിവസം പുലര്‍ന്നിട്ടും ആ വാതില് തുറന്നില്ല. പലരും തട്ടിയും മുട്ടിയും നോക്കി, തുറന്നില്ല. ഞാനും മുട്ടി നോക്കി, തുറക്കപ്പെട്ടില്ല.\nവൈകുന്നേരം പത്മജത്തിന്‍റെ മകന് മണിയന്‍റെ വീട്ടിലെ മുന്‍വശത്തെ ജനലില് മുഖം ചേര്‍ത്ത് ഉള്ളിലെ കാഴ്ച വല്ലതും തടയുന്നുണ്ടോ എന്ന് നോക്കുന്നത് കണ്ടു. സ്വകാര്യതയുടെ ചുക്കിച്ചുളിവുകള് നിവര്‍ത്തിനോക്കി ഇക്കിളിപ്പെടാനുള്ള പ്രായം അവനായിട്ടുണ്ട്. ആവനും നിരാശ മുറ്റിയ മുഖവുമായിട്ടാണ് മടങ്ങിയത്. മൂന്നാം നാള് അവസാനിപ്പിക്കാന് സൂര്യന് യാത്രയായപ്പോഴും ആ വാതില് തുറന്നിട്ടുണ്ടായിരുന്നില്ല.\nമാറ്റൊലികള് വീണ്ടുമുണ്ടായി. പത്മജവും സരസ്വതിയും പുതിയ അതിഥികളും പങ്കെടുത്തു.\n“അങ്ങേരാ കൊച്ചിനെ കൊന്നുകാണുമോ ?”\n“പോലീസില് അറിയിച്ചാലോ ?”\n“നമുക്ക് വാതില് പൊളിച്ച് അകത്തുകയറി നോക്കിയാലോ ?”\n“അങ്ങേരു തന്നെ ആ കൊച്ചിനെ നശിപ്പിച്ചിട്ടുണ്ടാകും”\n“എനിക്കും അങ്ങനാ തോന്നുന്നേ..പണ്ടേ നശിപ്പിച്ചിട്ടുണ്ടാകും..സ്വന്തം മോളല്ലല്ലോ”\n“എന്നാലും ആ കൊച്ച്, അങ്ങേരതിനെ എന്ത് ചെയ്തോ ആവൊ?”\nമാറ്റൊലികള് കുറെയുണ്ടായി, ആരും മണിയനെന്ത് സംഭവിച്ചുകാണും എന്ന് ആശങ്കപ്പെട്ടില്ല\nനാളെ വാതില് തുറക്കുമായിരിക്കും. തുറന്നില്ലെങ്കില് എന്ത് ചെയ്യണമെന്ന് ഇതിനോടകം എല്ലാവരും തീരുമാനിച്ചുകഴിഞ്ഞിരുന്നു. തീരുമാനം കൈക്കൊണ്ട ശേഷം എല്ലാവരും വീടണഞ്ഞു.\nനാളെ നേരം വെളുക്കട്ടെയെന്നു പറഞ്ഞ് ഞാനും ഉറങ്ങാന് കിടന്നു


Banavasi Tourism, Travel Guide & Tourist Places in Banavasi-NativePlanet Malayalam\nഹോം » സ്ഥലങ്ങൾ» ബനവാസി\nഅവധിക്കാലത്ത് പുരാതനമായ ഒരു തീര്‍ത്ഥാടന കേന്ദ്രത്തിലേക്ക് യാത്രചെയ്യുകയെന്നൊരു ആഗ്രഹം മനസ്സിലുണ്ടെങ്കില് അതിന് പറ്റിയ സ്ഥലമാണ് ബനവാസി. കര്‍ണാടകത്തിലെ ഉത്തര കന്നഡ ജില്ലയിലെ പുരാതന ക്ഷേത്രനഗരമാണ് ബനവാസി. ബി സി 4000 മുതലുള്ള കഥകള് പറയാനുണ്ട് വര്‍ദ നദിക്കരയിലുള്ള ബനവാസിയ്ക്ക്. കദംബരാജവംശത്തിന്റെ തലസ്ഥാനനഗരമായിരുന്നു ബനവാസി.\nബനവാസി - പേര് വന്ന വഴി\nകാട് എന്നര്‍ത്ഥം വരുന്ന 'ബന', അരുവിയെന്ന് അര്‍ത്ഥം വരുന്ന 'വാസി' എന്നീ വാക്കുകള് ചേര്‍ന്നാണ് ബനവാസിയെന്ന സ്ഥലനാമം രൂപപ്പെട്ടത്. മഹാഭാരത കഥകളില് പ്രതിപാദിക്കപ്പെട്ടിട്ടുള്ള പുരാതന നഗരമാണ് ബനവാസി.\nഒന്‍പതാം നൂറ്റാണ്ടില് പണിതത് എന്ന് കരുതപ്പെടുന്ന മധുകേശ്വര ക്ഷേത്രമാണ് ബനവാസിയിലെ ഏറ്റവും വലിയ ആകര്‍ഷണം. പ്രതിവര്‍ഷം ഒട്ടേറെ തീര്‍ത്ഥാടകര് ഈ ക്ഷേത്രത്തില് എത്തുന്നുണ്ട്. ഡിസംബര് മാസത്തില് നടക്കുന്ന കദംബോത്സവസമയമാണ് ക്ഷേത്രസന്ദര്‍ശനത്തിന് ഏറ്റവും അനുയോജ്യം. യക്ഷഗാനം, ശാസ്ത്രീയ നൃത്തം, സംഗീതം എന്നിവയ്‌ക്കെല്ലാം പ്രാധാന്യമുള്ളതാണ് കദംബോത്സവം. കര്‍ണാടകത്തിന്റെ തനത് കലാരൂപമായ യക്ഷഗാനത്തിന്റെ കേന്ദ്രം കൂടിയാണ് ഈ ക്ഷേത്രനഗരം.\nതീര്‍ത്ഥാടനം മാത്രമല്ല, പഞ്ചിമഘട്ടത്തിലെ വനാന്തരങ്ങളിലൂടെ ഉള്ളം കുളിര്‍ക്കുന്ന ഒരു യാത്രയും ബനവാസി സമ്മാനിക്കും. ബാംഗ്ലൂര് നഗരത്തില് നിന്നും 374 കിലോമീറ്റര് അകലെയാണ് ബനവാസി. നൂറുകിലോമീറ്റര് അകലത്തില് കിടക്കുന്ന ഹുബ്ലി വിമാനത്താവളമാണ് ഏറ്റവും അടുത്തുള്ളത്. അടുത്തുള്ള റെയില്‍വേ സ്‌റ്റേഷനിലേയ്ക്ക് 70 കിലോമീറ്റര് ദൂരമുണ്ട്.\nഎല്ലാം കാണാം ബനവാസി ആകര്‍ഷണങ്ങള്\nഎല്ലാം കാണാം ബനവാസി ചിത്രങ്ങള്\nസന്ദര്‍ശിക്കാന് പറ്റിയ സമയം ബനവാസി\nകാണാം ബനവാസി കാലാവസ്ഥ\nഎങ്ങിനെ എത്തിച്ചേരാം ബനവാസി\nകര്‍ണാടകത്തിലെ പ്രമുഖ നഗരങ്ങളായ മംഗലാപുരം, ബാംഗ്ലൂര്, സിര്‍സി എന്നിവിടങ്ങളില് നിന്നെല്ലാം ബനവാസിയിലേയ്ക്ക് ബസ് സര്‍വ്വീസുകളുണ്ട്.\nബനവാസിയില് റെയില്‍വേ സ്‌റ്റേഷനുകളില്ല. എഴുപത് കിലോമീറ്റര് അകലെയുള്ള ഹവേരി റെയില് വേസ്‌റ്റേഷനില് ഇറങ്ങിയാല് ബസ്, ടാക്‌സി എന്നിവ വഴി ബനവാസയില് എത്താം. മംഗലാപുരം, മുംബൈ എന്നിവിടങ്ങളില് നിന്നെല്ലാം ഹവേരിയിലേയ്ക്ക് തീവണ്ടി സര്‍വ്വീസുണ്ട്.\nഇന്ത്യയിലെ പ്രമുഖ നഗരങ്ങളില് നിന്നെല്ലാം വിമാനസര്‍വ്വീസുകളുള്ള ഹുബ്ലി എയര്‍പോര്‍ട്ടാണ് ഏറ്റവും അടുത്തുള്ളത് (100 കിലോമീറ്റര്). ഗോവയിലെ ഡബോലിം എയര്‍പോര്‍ട്ടാണ് അടുത്തുള്ള അന്താരാഷ്ട്ര വിമാനത്താവളം. ഇവിടേയ്ക്ക് വിവിധ വിദേശരാജ്യങ്ങളില് നിന്നും വിമാനസര്‍വ്വീസുണ്ട്. ബനവാസിയില് നിന്നും 245 കിലോമീറ്റര് അകലമുണ്ട് ഡബോലിം എയര്‍പോര്‍ട്ടിലേക്ക്. ടൂറിസ്റ്റ് സീസണില് ഇവിടേയ്ക്ക് ചാര്‍ട്ടേഡ് ഫ്‌ളൈറ്റുകളും സര്‍വ്വീസ് നടത്തുന്നുണ്ട്.\nവീക്കെന്‍ഡ് ഗെറ്റ് എവേ ബനവാസി\n215 km From ബനവാസി\n74 km From ബനവാസി\n233 km From ബനവാസി\n123 km From ബനവാസി\n187 km From ബനവാസി\nഎല്ലാം കാണാം ബനവാസി വീക്കെന്‍ഡ് ഗെറ്റ് എവേ


bcci-dropped-sanjay-manjrekar-from-commentary-panel | അന്താരാഷ്ട്ര ക്രിക്കറ്റിലെ തന്നെ ഏറെ പരിചയ സമ്പന്നനായ കമന്റേറ്റർമാരിൽ ഒരാൾ: ഏകദിന ലോകകപ്പിനിടെ രവീന്ദ്ര ജഡേജയെ വിമർശിച്ചതോടെ നേരിട്ടത് കടുത്ത വിമർശനങ്ങൾ; തിരിച്ചടിയായത് ഏകദിനത്തിലെ വിവാദ പരാമർശങ്ങൾ; ക്രിക്കറ്റ് ലോകത്തുകൊവിഡ് 19 വാർത്തകൾ നിറഞ്ഞുനിൽക്കവേ വ്യത്യസ്തമായ തീരുമാനവുമായി ബിസിസിഐ; സഞ്ജയ് മഞ്ജരേക്കറെ ബിസിസിഐയുടെ കമന്ററി പാനലിൽ നിന്ന് ഒഴിവാക്കി - MarunadanMalayalee.com\nMarch 14, 2020 | 04:13 PM IST | Permalink\nന്യൂഡൽഹി: ക്രിക്കറ്റ് ലോകത്തുകൊവിഡ് 19 വാർത്തകൾ നിറഞ്ഞു നിൽക്കവേ തീർത്തും വ്യത്യസ്തമായ തീരുമാനവുമായി ബിസിസിഐ. ഇന്ത്യൻ മുൻ ബാറ്റ്സ്മാനും, കമന്റേറ്ററുമായ സഞ്ജയ് മഞ്ജരേക്കറെ ബിസിസിഐയുടെ കമന്ററി പാനലിൽ നിന്ന് ഒഴിവാക്കിയതായി റിപ്പോർട്ട്. 2020 ഐപിഎൽ സീസണിലും കമന്ററി ബോക്സിൽ മഞ്ജരേക്കർ ഉണ്ടാവില്ലെന്നാണ് സൂചന. ക്രിക്കറ്റ് ലോകത്തുകൊവിഡ് 19 വാർത്തകൾ നിറഞ്ഞു നിൽക്കവേ തീർത്തും വ്യത്യസ്തമായ തീരുമാനവുമായി ബിസിസിഐ എത്തിയിരിക്കുന്നത്. അന്താരാഷ്ട്ര ക്രിക്കറ്റിലെ തന്നെ ഏറെ പരിചയ സമ്പന്നനായ കമൻേററ്റർമാരിൽ ഒരാളാണ് മഞ്ജരേക്കർ.\nഇന്ത്യയുടെ ഹോം മത്സരങ്ങളിൽ കമന്ററി ബോക്സിൽ മഞ്ജരേക്കർ സ്ഥിര സാന്നിധ്യമായിരുന്നു. ഇന്ത്യ-സൗത്ത് ആഫ്രിക്ക പരമ്പരയിലെ ആദ്യ ഏകദിനത്തിൽ കമന്ററി ബോക്സിൽ മഞ്ജരേക്കർ ഉണ്ടായിരുന്നില്ല. ബിസിസിഐ കമന്ററി പാനലിലെ സുനിൽ ഗാവസ്‌കർ, ലക്ഷ്മൺ ശിവരാമകൃഷ്ണൻ, മുരളി കാർത്തിക് എന്നിവർ ധരംശാലയിലുണ്ടായിരുന്നു. ഇതാകാമെന്ന് പാനലിൽ നിന്ന് മുൻ ഇന്ത്യൻ താരം പുറത്തായെന്ന് മുംബൈ മിറർ റിപ്പോർട്ട് ചെയ്യുന്നു.\nപ്രശാന്ത് നായരും ബിജു പ്രഭാകറും അടക്കമുള്ള ഐഎഎസ്-ഐപിഎസ് ഉദ്യോഗസ്ഥർക്ക് സ്ഥാനക്കയറ്റം നൽകാൻ തീരുമാനം; വിവിധ ബാച്ചുകളിലെ ഉദ്യോഗസ്ഥരെ പ്രമോഷൻ പാനലിൽ ഉൾപ്പെടുത്തും; ഒഴിവുകൾ വരുന്ന മുറയ്ക്ക് ഇവരെ പുതിയ പദവിയിലേക്ക് മാറ്റും; പഞ്ചായത്ത്, മുൻസിപ്പാലിറ്റി, കോർപ്പറേഷൻ അംഗങ്ങളുടെ എണ്ണം കൂട്ടാൻ ഓർഡിനൻസ് കൊണ്ടുവരും; നമ്പി നാരായണന് നഷ്ടപരിഹാരമായി 1.3 കോടി രൂപ നൽകും; മന്ത്രിസഭാ യോഗ തീരുമാനങ്ങൾ ഇങ്ങനെ\nമഞ്ജരേക്കറിനെ പാനലിൽ നിന്ന് മാറ്റാനുള്ള കാരണം വ്യക്തമാക്കിയില്ല. എന്നാൽ, മഞ്ജരേക്കറുടെ പ്രകടനത്തിൽ ബിസിസിഐ തൃപ്തരല്ലെന്നാണ് സൂചന. ഏകദിന ലോകകപ്പിന് ഇടയിൽ രവീന്ദ്ര ജഡേജയെ വിമർശിച്ചും, ഏതാനും മാസം മുൻപ് കമന്റേറ്റർ ഹർഷ ഭോഗ് ലെക്കെതിരെ രംഗത്തെത്തിയും മഞ്ജരേക്കർ വിവാദം സൃഷ്ടിച്ചിരുന്നു. ഹർഷ ഭോഗ് ലേക്കും, രവീന്ദ്ര ജഡേജക്കും എതിരായ പരാമർശങ്ങൾ മഞ്ജരേക്കർ മാപ്പ് പറഞ്ഞിരുന്നു. ഡേ നൈറ്റ് ടെസ്റ്റ് മത്സരങ്ങളുമായി ബന്ധപ്പെട്ട് കമൻേററ്റർ ഹർഷ ഭോഗ്‌ലെയുമായും അദ്ദേഹം തർക്കത്തിൽ ഏർപ്പെട്ടിരുന്നു. എന്നാൽ ബിസിസിഐ തൃപ്തരല്ലെന്നാണ് റിപ്പോർട്ട്.


ആദ്യം ഉപദേശം, ആവര്‍ത്തിച്ചാല് രക്ഷയുണ്ടാവില്ല; കൈക്കൂലിക്കാര്‍ക്ക് മുഖ്യമന്ത്രിയുടെ മുന്നറിയിപ്പ്\n25 Jun 2016 2:23 PM GMT\nകൈക്കൂലി വാങ്ങുന്നവരെ ആദ്യം ഉപദേശിക്കണം, പിന്നെയും ആവര്‍ത്തിച്ചാല് രക്ഷിക്കാന് നില്‍ക്കരുത്; മുഖ്യമന്ത്രി പിണറായി വിജന്റെതാണ് ഈ ഉപദേശം. തിരുവനന്തപുരത്ത് എന്‍ജിഒ യൂണിയന് നടത്തിയ ശില്‍പ്പശാലയില് പങ്കെടുത്ത് സംസാരിക്കവെയായിരുന്നു മുഖ്യമന്ത്രിയുടെ ഈ വാചകം. കൈക്കൂലിക്കാരെ ചോദ്യം ചെയ്യണമെന്നും അദ്ദേഹം പറഞ്ഞു.\nകൈമടക്ക് നല്‍കിയാല് മാത്രം ഫയലുകള് നോക്കുന്ന രീതി മാറണം. അഴിമതി രഹിത കാര്യക്ഷമമായ സിവില് സര്‍വീസ് എന്ന മുദ്രാവാക്യം കാല്‍നൂറ്റാണ്ട് പിന്നിട്ടിട്ടും നടപ്പിലാക്കാനായില്ല. ഇതിനായി അഴിമതി മുക്തവും കാര്യക്ഷമവുമാക്കാന് സര്‍വീസ് സംഘടനകളുടെ യോഗം വിളിക്കും. എല്ലാ സംഘടനകളെയും ഒരു മേശയ്ക്ക് ചുറ്റും ഇരുത്തി സര്‍ക്കാര് ചര്‍ച്ച ചെയ്യും.\nപത്താംശമ്പള കമ്മീഷന് ശുപാര്‍ശ സര്‍ക്കാര് അംഗീകരിക്കില്ലെന്നും പങ്കാളിത്ത പെന്‍ഷന് പദ്ധതി പുനഃപരിശോധിക്കുമെന്നും അദ്ദേഹം പറഞ്ഞു. സേവനാവകാശ നിയമപ്രകാരമുളള ആനുകൂല്യങ്ങള് വകുപ്പിന് നല്‍കണം.ഫയല്‍നോട്ട സമ്പ്രദായം കാലഹരണപ്പെട്ടതാണെന്ന് വ്യക്തമാക്കിയ മുഖ്യമന്ത്രി ജീവനക്കാരെ വിശ്വാസത്തിലെടുത്തായിരിക്കും സര്‍ക്കാര് മുന്നോട്ട് പോകുകയെന്നും പറഞ്ഞു.


Surya donates profit share of Kadaikutty Singham to Farmers - Malayalam Filmibeat\nവാക്ക് പാലിച്ച് സൂര്യ, സിനിമയുടെ ലാഭ വിഹിതം കര്‍ഷകര്‍ക്ക് നല്‍കി!\n| Published: Thursday, July 26, 2018, 18:13 [IST]\nഅനുജന് കാര്‍ത്തിയെ നായകനാക്കി സൂര്യ ആദ്യമായി നിര്‍മിച്ച ചിത്രമാണ് കടൈക്കുട്ടി സിങ്കം. പാണ്ഡിരാജ് തിരക്കഥ എഴുതി സംവിധാനം ചെയ്ത ചിത്രം സംസാരിച്ചത് തമിഴ്‌നാട്ടിലെ കര്‍ഷകരുടെ പ്രശ്‌നങ്ങളാണ്. തമിഴ് കര്‍ഷകരുടെ പ്രശ്‌നങ്ങളില് എന്നും ഒപ്പം നില്‍ക്കുന്നവരാണ് തമിഴ് സിനിമ ലോകം. അതിന് ഒടുവിലെ ഉദാഹരണമാണ് സൂര്യ. കടൈക്കുട്ടി സിങ്കം വിജയിച്ചതിന്റെ സന്തോഷം അനുഭവിക്കുന്നത് കര്‍ഷകരാണ്. ഒരു കോടി രൂപയാണ് ചിത്രത്തിന്റെ ലാഭത്തില് നിന്നും കര്‍ഷകര്‍ക്കായി സൂര്യ മാറ്റി വച്ചത്.\nവിശാല് നായകനായി എത്തിയ തുപ്പരിവാലന്റെ റിലീസിനോടനുബന്ധിച്ചും കര്‍ഷകര്‍ക്ക് സഹായം പ്രഖ്യാപിച്ചിരുന്നു. ഒരു ടിക്കറ്റിന് ഒരു രൂപ നിരക്കിലാണ് അന്ന് വിശാല് കര്‍ഷകര്‍ക്കായി നീക്കി വച്ചത്. കര്‍ഷകരുടെ സമരത്തില് അവര്‍ക്കൊപ്പം നില്‍ക്കുകയാരുന്നു വിജയ് ഉള്‍പ്പെടുന്ന തമിഴ് സൂപ്പര് താരങ്ങള്.\nകോമഡി ഫാമിലി ഡ്രാമയായി അണിയിച്ചൊരുക്കിയ ചിത്രത്തില് പെരുനാഴി ഗുണസിങ്കം എന്ന കഥാപാത്രത്തെയാണ് ചിത്രത്തില് കാര്‍ത്തി അവതരിപ്പിക്കുന്നത്. കാര്‍ത്തിയുടെ അച്ഛനായി എത്തുന്നത് സത്യരാജാണ്. സയേഷയാണ് ചിത്രത്തിലെ നായിക. പ്രിയ ഭവാനി ശങ്കര്, അര്‍ത്ഥന ബിനു എന്നിവരാണ് ചിത്രത്തിലെ മറ്റ് രണ്ട് നായികമാര്. ചിത്രത്തിലെ മൂന്നാമത്തെ നായികയായി അനുപമ പരമേശ്വരനെയായിരുന്നു ആദ്യം പരിഗണിച്ചിരുന്നത്. എന്നാല് അര്‍ത്ഥനയ്ക്കായിരുന്നു നറുക്ക് വീണത്.\nമികച്ച പ്രേക്ഷകാഭിപ്രായം നേടുന്ന ചിത്രം തിയറ്ററുകളില് വിജയകരമായി പ്രദര്‍ശനം തുടരുകയാണ്. 30 കോടി മുതല് മുടക്കിലാണ് ചിത്രം പൂര്‍ത്തിയാക്കിയത്. 2ഡി എന്റര്‍ടെയിന്‍മെന്റിന്റെ ബാനറില് സൂര്യ നിര്‍മിച്ച ചിത്രം വിതരണത്തിന് എത്തിച്ചത് ശക്തി ഫിലിം ഫാക്ടറിയാണ്.\nRead more about: surya karthi pandiraj സൂര്യ കടൈക്കുട്ടി സിങ്കം കാര്‍ത്തി പാണ്ഡിരാജ്\nSurya donates profit share of Kadaikutty Singham to Farmers\nStory first published: Thursday, July 26, 2018, 18:13 [IST]


Youtube Without Internet ~ Cyber Thulika l സൈബർ തൂലിക\n22:26 IT No comments\nഇന്റര്‍നെറ്റ് സ്പീഡ് കുറവുള്ള സ്ഥലങ്ങളില് യൂട്യൂബ് വീഡിയോകള് കാണുക എന്നത് നമ്മെ പരീക്ഷിക്കുന്നതിനു തുല്യമാണ്. അത് പോലെ യൂട്യൂബില് നല്ലൊരു വീഡിയോ കാണാന് കഴിയാതെ പോവുകയാണെങ്കില് ആ വിഷമവും ചില്ലറയല്ല. ഇങ്ങനെ വീഡിയോകള് കാണുന്നതിനു വേണ്ടി വാച്ച് ലേറ്റര് എന്നൊരു സംഗതി യൂട്യൂബില് ഉണ്ടെങ്കിലും നെറ്റ് ഇല്ലാതെ അത്തരം വീഡിയോകള് കാണുന്നതും പ്രയാസമാണ്. ഇത്തരം സമയങ്ങളില് നമ്മെ സഹായിക്കുന്നതിനു വേണ്ടി യൂട്യൂബ്\nമുന്നിട്ടിറങ്ങിയിരിക്കുകയാണ്. നെറ്റ് കണക്ഷന് ഇല്ലാത്തപ്പോഴും സുഗമമായി യൂ ട്യൂബ് കാണാനുള്ള സൗകര്യം ലഭിക്കാന് നമ്മള് ചെയ്യേണ്ടത് ഒരു മൊബൈല് ആപ്ലിക്കേഷന് ഡൗണ്‍ലോഡ് ചെയ്യുക മാത്രമാണ്.\nആപ്ലിക്കേഷന് ഇന്‍സ്റ്റാള് ചെയ്ത ശേഷം നിങ്ങള് ചെയ്യേണ്ടത് കാണേണ്ട വീഡിയോകള് നിങ്ങള് ഓണ്‍ലൈന് ആയിരിക്കുമ്പോള് ഈ ആപ്ലിക്കേഷനില് സെലക്റ്റ് ചെയ്യുക മാത്രമാണ്. അതിനു ഇന്റര്‍നെറ്റ് കണക്ഷന് ലഭ്യമല്ലാത്ത സ്ഥലങ്ങളില് പോയി കൂളായി നിങ്ങള്‍ക്ക് ആ വീഡിയോകള് കാണാം. ഇങ്ങനെ സെലക്റ്റ് ചെയ്യപ്പെടുന്ന വീഡിയോകള് അടുത്ത 48 മണിക്കൂര് നേരത്തേക്ക് കാഷെകളില് ലഭ്യമാകും. 48 മണിക്കൂര് ആകുന്നതിനു മുന്‍പേ വീഡിയോകള് കണ്ടിരിക്കണം എന്നര്‍ത്ഥം. അതിനു ശേഷം അവ ഡിലീറ്റ് ചെയ്യപ്പെടും.\nനവംബറില് ആണ് ഈ ഫീച്ചര് യൂട്യൂബില് ലഭ്യമാവുക.


സോളാര് റിപ്പോര്‍ട്ട് നനഞ്ഞ പടക്കം, റിപ്പോര്‍ട്ടില് ഊഹാപോഹങ്ങളും കേട്ടറിവുകളും മാത്രം: ചെന്നിത്തല | Solar report is full of assumptions and incorrect; Chennithala - Malayalam Oneindia\n» സോളാര് റിപ്പോര്‍ട്ട് നനഞ്ഞ പടക്കം, റിപ്പോര്‍ട്ടില് ഊഹാപോഹങ്ങളും കേട്ടറിവുകളും മാത്രം: ചെന്നിത്തല\nസോളാര് റിപ്പോര്‍ട്ട് നനഞ്ഞ പടക്കം, റിപ്പോര്‍ട്ടില് ഊഹാപോഹങ്ങളും കേട്ടറിവുകളും മാത്രം: ചെന്നിത്തല\nUpdated: Sat, Nov 11, 2017, 8:53 [IST]\nമലപ്പുറം: സോളാര് കമ്മീഷന് റിപ്പോര്‍ട്ട് നനഞ്ഞ പടക്കമായി മാറിയെന്ന് പ്രതിപക്ഷ നേതാവ് രമേശ് ചെന്നിത്തല. യുഡിഎഫ് പടയൊരുക്കത്തിന് കൊണ്ടോട്ടിയില് നല്‍കിയ സ്വീകരണത്തില് സംസാരിക്കുകയായിരുന്നു അദ്ദേഹം. ഊഹാപോഹങ്ങളും കേട്ടറിവുകളും മാത്രമാണ് കമ്മീഷന് റിപ്പോര്‍ട്ടിലുള്ളത്. വേങ്ങര ഉപതെരഞ്ഞെടുപ്പ് ദിവസം മുഖ്യമന്ത്രി പിണറായി വിജയന് ഇതു പോലെ സോളാര് കമ്മീഷന് റിപ്പോര്‍ട്ടുമായി വന്നതാണ്. കേട്ടറിവുകളുടേയും ഊഹാപോഹങ്ങളുടേയും പേരില് രാഷ്ട്രീയ എതിരാളികള്‍ക്ക് എതിരേ കേസ് എടുക്കുന്നത് ഒരു സര്‍ക്കാറിന് ചേര്‍ന്ന നടപടിയല്ല. ഇത്തരം കേസുകള് കോടതിയുടെ വരാന്തയില്‍പ്പോലും എത്തില്ലെന്ന് ഏവര്‍ക്കുമറിയാം. ഊഹാപോഹങ്ങളുടേയും കേട്ടറിവുകളുടേയും പേരില് കേസ് എടുക്കുകയാണെങ്കില് ടി.പി. ചന്ദ്രശേഖരന് കേസില് അന്നത്തെ യുഡിഎഫ് സര്‍ക്കാറിനും നിരവധി കേസുകള് എടുക്കാമായിരുന്നു. രാഷ്ട്രീയ എതിരാളികള്‍ക്കെതിരേ ഇത്തരത്തില് കേസ് എടുക്കുന്നത് യുഡിഎഫിന്റെ നയമല്ല. എം.വി. രാഘവനോടും സിപിഎം ഇത്തരം രാഷ്ട്രീയ പക പോക്കല് നടത്തിയതാണ്. കൂത്തുപറമ്പ് വെടിവയ്പ്പ് കേസില് ഒടുവില് സുപ്രീം കോടതിയില് പോയാണ് അദ്ദേഹം കുറ്റവിമുക്തനായത്. രണ്ടു തവണ മുഖ്യമന്ത്രിയും പ്രതിപക്ഷ നേതാവും 50 വര്‍ഷം ഒരേ മണ്ഡലത്തില് നിന്ന് എംഎല്‍എയുമായ ഉമ്മന് ചാണ്ടിയെ ഇത്തരമൊരു കേസില് കുടുക്കാമെന്ന് ആരും വിചാരിക്കേണ്ട. സോളാര് കേസിനെ യുഡിഎഫ് ഒറ്റക്കെട്ടായി നേരിടുമെന്നും രമേശ് ചെന്നിത്തല പറഞ്ഞു.\nഇന്ത്യയെ ഹിന്ദു രാജ്യമായി മാറ്റുകയാണ് നരേന്ദ്ര മോദിയുടെ ലക്ഷ്യം. മുഗള് ചക്രവര്‍ത്തിമാരും ബ്രിട്ടീഷുകാരും ഭരിച്ചപ്പോഴും ഇന്ത്യയെ ഹിന്ദു രാജ്യമായി മാറ്റാനുള്ള ശ്രമങ്ങള് നടത്തിയിട്ടില്ല. സംഘപരിവാര് അജണ്ടകളാണ് മോദി സര്‍ക്കാര് നടപ്പാക്കുന്നത്. രാജ്യത്തെ സാമ്പത്തിക വ്യവസ്ഥ സര്‍ക്കാര് തകര്‍ത്തു. വിലക്കയറ്റം മൂലം ജനജീവിതം ദുരിതത്തിലായി. ഇതേ സമീപനങ്ങള് തന്നെയാണ് കേരളം ഭരിക്കുന്ന പിണറായി വിജയന് സര്‍ക്കാറും പിന്തുടരുന്നത്. ചെകുത്താനും കടലിനും ഇടയില്‍പ്പെട്ട അവസ്ഥയിലാണ് കേരളത്തിലെ ജനം. എല്ലാം ശരിയാക്കാമെന്നു പറഞ്ഞ് അധികാത്തിലേറിയവര് ഇന്ന് ജനങ്ങളെ വഞ്ചിക്കുന്ന സമീപനമാണ് സ്വീകരിക്കുന്നത്. 20 ലക്ഷം പേര്‍ക്ക് കഴിഞ്ഞ യുഡിഎഫ് സര്‍ക്കാര് സൗജന്യമായി അരി നല്‍കിയിരുന്നു. ഈ ആനുകൂല്യം എല്‍ഡിഎഫ് സര്‍ക്കാര് വെട്ടിക്കുറച്ചു. റേഷന് കടകളില് നിന്നു പാവപ്പെട്ടവര്‍ക്ക് ഒന്നും ലഭിക്കാത്ത അവസ്ഥയാണിപ്പോള്. തൊഴില് ഇല്ലായ്മ സംസ്ഥാനത്ത് രൂക്ഷമായിരിക്കുന്നു. സംസ്ഥാനത്ത് റോഡുകള് എല്ലാം തകര്‍ന്നു കിടക്കുകയാണ്. ഏതെങ്കിലും മുസ്ലീം പുരോഹിതര് സംസാരിച്ചാല് കേസ് എടുക്കുന്ന സര്‍ക്കാര് സംഘപരിവാര് നേതാക്കളെ സംരക്ഷിക്കുകയാണ്. പറവൂരില് ലഘു ലേഖകള് വിതരണം ചെയ്ത സംഭവത്തിലും മുസ്ലീം ലീഗ് നേതാക്കള് ദേശീയ പതാക ഉയര്‍ത്തിയ കാര്യത്തിലും നമ്മള് ഇതു കണ്ടതാണെന്നും ചെന്നിത്തല പറഞ്ഞു.\nയുഡിഎഫ് പടയൊരുക്കത്തിന് കൊണ്ടോട്ടിയില് നല്‍കിയ സ്വീകരണത്തില് പ്രതിപക്ഷം നേതാവ് രമേശ് ചെന്നിത്തല പ്രസംഗിക്കുന്നു.\nഇ.ടി. മുഹമ്മദ് ബഷീര് എംപി, പ്രതിപക്ഷ ഉപനേതാവ് ഡോ. എം.കെ. മുനീര്, ടി.വി. ഇബ്രാഹിം എംഎല്‍എ, വി.ഡി. സതീശന് എംഎല്‍എ, പി. ഉബൈദുള്ള എംഎല്‍എ, കോണ്‍ഗ്രസ് നേതാക്കളായ ബെന്നി ബഹനാന്, ടി. ശരത്ചന്ദ്രപ്രസാദ്, മുസ്ലീം ലീഗ് സംസ്ഥാന ജനറല് സെക്രട്ടറി കെ.പി.എ. മജീദ്, അഖിലേന്ത്യാ സെക്രട്ടറി അബ്ദുസമദ് സമദാനി, യുഡിഎഫ് ചെയര്‍മാന് പി.ടി. അജയ്‌മോഹന്, കണ്‍വീനര് യു.എ. ലത്തീഫ്, ഡിസിസി പ്രസിഡന്റ് വി.വി. പ്രകാശ്, ജാഥാ കോഡിനേറ്റര് ഇ. മുഹമ്മദ് കുഞ്ഞി തുടങ്ങിയവര് സംസാരിച്ചു.\nkondotty malappuram solar scam ramesh chennithala സോളാര് തട്ടിപ്പ് രമേശ് ചെന്നിത്തല മലപ്പുറം കൊണ്ടോട്ടി\nSolar report is full of assumptions and incorrect; Chennithala


പപ്പയുടെ എനിക്കിഷ്ടപ്പെട്ട സിനിമകള്; ജഗതി ശ്രീകുമാര് അഭിനയിച്ച ഇഷ്ടകഥാപാത്രങ്ങളെ തെരഞ്ഞെടുത്ത് ശ്രീലക്ഷ്മി ശ്രീകുമാര് | DoolNews\nTuesday, 5th January 2021, 10:47 pm\nകൊച്ചി: മലയാളത്തിന്റെ അഭിനയ കുലപതി ജഗതി ശ്രീകുമാറിന്റെ 70-ാം പിറന്നാളാണ് ചൊവ്വാഴ്ച. സിനിമ-സാംസ്‌കാരിക ലോകത്തെ നിരവധി പേരാണ് ജഗതിയ്ക്ക് ആശംസകളുമായി എത്തിയത്.\n2012 ല് തേഞ്ഞിപ്പലത്തുണ്ടായ അപകടത്തെ തുടര്‍ന്ന് സിനിമാരംഗത്ത് നിന്ന് വിട്ടുനില്‍ക്കുകയാണ് ജഗതി.\nകോഴിക്കോടു നിന്നും വയനാട്ടിലേക്ക് പോകുന്നവരുണ്ടോ? നാടന് കൈപ്പത്തിരിയും പൊരിച്ചമീനും കൂട്ടി ഉഗ്രന് ബ്രേക്ക്ഫാസ്റ്റ് കഴിക്കാം\nജഗതിയുടെ പിറന്നാള് ദിനത്തില് അദ്ദേഹത്തിന്റെ മികച്ച കഥാപാത്രങ്ങള് പങ്കുവെക്കുകയാണ് മകള് ശ്രീലക്ഷ്മി ശ്രീകുമാര്.\nയോദ്ധ സിനിമയിലെ അപ്പുക്കുട്ടന് എന്ന കഥാപാത്രത്തെയാണ് ശ്രീലക്ഷ്മി ഒന്നാമതായി തെരഞ്ഞെടുത്തിരിക്കുന്നത്. അച്ഛന്റെ തനിക്ക് എക്കാലത്തും ഇഷ്ടപ്പെട്ട മികച്ച കഥാപാത്രമാണ് യോദ്ധയിലതെന്നും ശ്രീലക്ഷ്മി പറയുന്നു.\nസിനിമയിലെ ‘ഈ ഫോറസ്റ്റ് മുഴുവന് കാടണല്ലോ’, എന്ന ഡയലോഗ് തനിക്കേറ്റവും ഇഷ്ടപ്പെട്ടതാണെന്നും ശ്രീലക്ഷ്മി പറയുന്നു. താനിത് പറയുമ്പോള് പപ്പ ചിരിച്ച് കൊള്ളാലോ എന്ന് പറയാറുണ്ടെന്നും ശ്രീലക്ഷ്മി പറയുന്നു.\nകിലുക്കം സിനിമയിലെ ഫോട്ടോഗ്രാഫര് നിശ്ചല് എന്ന കഥാപാത്രമാണ് ശ്രീലക്ഷ്മിയ്ക്ക് ഏറ്റവും പ്രിയപ്പെട്ട രണ്ടാമത്തെ കഥാപാത്രം. പാസഞ്ചറിലെ ആഭ്യന്തരമന്ത്രി തോമസ് ചാക്കോ എന്ന കഥാപാത്രമാണ് ശ്രീലക്ഷ്മിയ്ക്ക് ഇഷ്ടപ്പെട്ട മൂന്നാമത്തെ കഥാപാത്രം.\nഅച്ഛന് വില്ലന് കഥാപാത്രങ്ങള് അവതരിപ്പിക്കുന്നത് തനിക്കിഷ്ടമാണെന്നും ശ്രീലക്ഷ്മി കൂട്ടിച്ചേര്‍ത്തു. നെഗറ്റീവ് ടച്ചുള്ള കൂടുതല് സിനിമകള് ചെയ്യാന് താന് അച്ഛനോട് പറയുമ്പോള് ‘എന്റെ കഞ്ഞിയില് പാറ്റയിടാനാണോ?’ എന്നാണ് അദ്ദേഹം മറുപടി പറയാറുള്ളതെന്നും ശ്രീലക്ഷ്മി പറയുന്നു.\nവാസ്തവത്തിലെ ഉണ്ണിത്താന് ആശാന്, കാബൂളിവാലയിലെ കന്നാസ് എന്നിവയും തനിക്കിഷ്ടപ്പെട്ട വേഷങ്ങളാണെന്ന് ശ്രീലക്ഷ്മി പറയുന്നു.\nContent Highlight: Jagathy’s daughter Sreelakshmi picks her favourite characters played by her dad


if Rahul Gandhi Not Ready to take Congress Leadership then what will do, Shashi Tharoor Opinion | രാഹുല് ഗാന്ധി കോണ്‍ഗ്രസ് നേതൃത്വം ഏറ്റെടുക്കുന്നില്ലെങ്കില്? ബദല് മാര്‍ഗം ശശി തരൂര് പറയുന്നു - Malayalam Oneindia\nUpdated: Wed, Aug 12, 2020, 16:19 [IST]\nദില്ലി: ലോക്‌സഭാ തിരഞ്ഞെടുപ്പിലെ കോണ്‍ഗ്രസില് തോല്‍വിയുടെ ഉത്തരവാദിത്തം ഏറ്റെടുത്താണ് രാഹുല് ഗാന്ധി ദേശീയ അധ്യക്ഷ പദവി ഒഴിഞ്ഞത്. പ്രമുഖരായ നേതാക്കള് പലതവണ ആവശ്യപ്പെട്ടിട്ടും അദ്ദേഹം പ്രസിഡന്റാകാന് താല്‍പ്പര്യം കാണിച്ചില്ല. എന്നാല് നരേന്ദ്ര മോദി സര്‍ക്കാരിനെതിരെ ക്രിയാത്മകമായ പ്രതിപക്ഷ നേതാവിന്റെ റോള് അദ്ദേഹം നിര്‍വഹിക്കുന്നുവെന്ന് കോണ്‍ഗ്രസ് നേതൃത്വം വ്യക്തമാക്കുകയും ചെയ്യുന്നു.\nരാഹുല് രാജിവച്ച വേളയില് ഇടക്കാല പ്രസിഡന്റായി സോണിയ ഗാന്ധി വീണ്ടുമെത്തി. ഇപ്പോള് ഒരു വര്‍ഷം പിന്നിട്ടു. രാഹുല് അധ്യക്ഷനാകണമെന്ന് കോണ്‍ഗ്രസ് നേതാക്കള് ആവശ്യപ്പെട്ടുകൊണ്ടിരിക്കുന്നു. അദ്ദേഹം തയ്യാറാകുന്നില്ലെങ്കില് ബദല് മാര്‍ഗം നിര്‍ദേശിച്ചിരിക്കുകയാണ് തിരുവനന്തപുരം എംപി ശശി തരൂര്...\nരാജി നേതൃത്വം സ്വീകരിച്ചിട്ടില്ല\nലോക്‌സഭാ തിരഞ്ഞെടുപ്പ് ഫലം വന്ന ശേഷം ചേര്‍ന്ന ദേശീയ പ്രവര്‍ത്തക സമിതി യോഗത്തിലാണ് രാഹുല് ഗാന്ധി രാജിവച്ചത്. പ്രചാരണ രംഗത്ത് പല നേതാക്കളും കൂട്ടായ പ്രവര്‍ത്തനത്തില് നിന്ന് അകന്ന് സ്വന്തം മണ്ഡലങ്ങളിലേക്ക് ശ്രദ്ധ കേന്ദ്രീകരിച്ചുവെന്നും രാഹുല് കുറ്റപ്പെടുത്തിയിരുന്നു. പക്ഷേ, രാഹുലിന്റെ രാജി നേതൃത്വം സ്വീകരിച്ചിട്ടില്ല.\nരാഹുല് ഗാന്ധിക്ക് ദേശീയ അധ്യക്ഷനാകണമെങ്കില് തന്റെ രാജി പിന്‍വലിച്ചാല് മാത്രം മതി. രാഹുല് നേതൃത്വം ഏറ്റെടുക്കണമെന്ന് എകെ ആന്റണി, അഹമ്മദ് പട്ടേല്, പി ചിദംബരം ഉള്‍പ്പെടെയുള്ള മുതിര്‍ന്ന നേതാക്കള്‍ക്ക് പുറമെ സംസ്ഥാനങ്ങളില് നിന്നും ആവശ്യം ഉയര്‍ന്നിട്ടുണ്ട്. ഈ സാഹചര്യത്തിലാണ് ശശി തരൂരിന്റെ പ്രതികരണം.\nരാഹുല് ഗാന്ധി ദേശീയ അധ്യക്ഷ പദവി ഏറ്റെടുക്കാന് തയ്യാറായില്ലെങ്കില് സംഘടനാ തലത്തില് തിരഞ്ഞെടുപ്പ് നടത്തി പുതിയ അധ്യക്ഷനെ കണ്ടെത്തണമെന്നാണ് ശശി തരൂര് ന്യൂസ് 18യോട് പ്രതികരിച്ചത്. കോണ്‍ഗ്രസ് പ്രവര്‍ത്തക സമിതിയിലേക്കും തിരഞ്ഞെടുപ്പ് നടത്തണമെന്നും ശശി തരൂര് ആവശ്യപ്പെടുന്നു.\nകോണ്‍ഗ്രസിന് സ്ഥിരമായ ദേശീയ അധ്യക്ഷനില്ലാത്തത് പതിവ് വാര്‍ത്തയായിരിക്കുന്നു. ഒട്ടേറെ പ്രമുഖര് ഈ വിഷയത്തില് പ്രതികരണം നടത്തി. ഈ വിഷയം എത്രയും വേഗം പരിഹരിക്കണമെന്നാണ് തന്റെ നിലപാട് എന്ന് ശശി തരൂര് പറഞ്ഞു. മുഴുവന് സമയ പ്രസിഡന്റ് വേഗത്തില് ചുമതലയേല്‍ക്കണമെന്നും അദ്ദേഹം പറഞ്ഞു.\nപ്രസിഡന്റിനെ തിരഞ്ഞെടുത്താല് മറ്റു വിഷയങ്ങളിലേക്ക് കോണ്‍ഗ്രസിന് ശ്രദ്ധ പതിപ്പിക്കാം. സംഘടനാ തലത്തിലെ വെല്ലുവിളികള് പരിഹരിക്കണം. അടുത്തിടെ നന്നായി തിളങ്ങാന് സാധിക്കാതിരുന്ന സംസ്ഥാനങ്ങളിലും ശ്രദ്ധ പതിപ്പിക്കാന് സാധിക്കുമെന്നും ശശി തരൂര് പറഞ്ഞു.\nഎന്തുകൊണ്ട് ഗാന്ധി കുടുംബം മാത്രം\nബിജെപിക്ക് ദേശീയ തലത്തിലുള്ള ബദല് കോണ്‍ഗ്രസ് മാത്രമാണ്. കോണ്‍ഗ്രസ് പ്രവര്‍ത്തകരുടെ മനസില് ഗാന്ധി കുടുംബത്തിന് പ്രത്യേക സ്ഥാനമുണ്ട്. വിവിധ തലത്തിലുള്ളവരെയും ആശയക്കാരെയും ഒരുമിച്ച് കൊണ്ടുപോകാന് അവര്‍ക്ക് സാധിക്കും. പാര്‍ട്ടിയെ പ്രതിസന്ധി ഘട്ടത്തില് നയിച്ച ചരിത്രവും അവര്‍ക്കുണ്ട്- തരൂര് പറഞ്ഞു.\nരാജ്യത്തിന് വേണ്ടി ജീവന് നല്‍കിയവരാണ് ഗാന്ധി കുടുംബം. ഒരേ സമയം പാര്‍ട്ടിയെയും സര്‍ക്കാരിനെയും നയിച്ചവരാണ് അവര്. പ്രതിസന്ധി ഘട്ടത്തിലെല്ലാം അവര് നടത്തിയ പ്രവര്‍ത്തനം വിസ്മരിക്കാവുന്നതല്ല. രാഹുല് നേതൃത്വം ഏറ്റെടുക്കാന് തയ്യാറാണെങ്കില് രാജി പിന്‍വലിച്ചാല് മാത്രം മതി- തരൂര് പറഞ്ഞു.\n2022 ഡിസംബര് വരെ\n2022 ഡിസംബര് വരെയുള്ള പ്രസിഡന്റായിട്ടാണ് രാഹുല് ഗാന്ധി തിരഞ്ഞെടുക്കപ്പെട്ടത്. രാഹുല് ഗാന്ധി തിരിച്ചെത്തിയാല് പാര്‍ട്ടിക്ക് ഉണര്‍വാകും. എന്നാല് രാഹുല് ഗാന്ധി തയ്യാറായില്ലെങ്കില് ബദല് മാര്‍ഗം കാണണം. അതുകൊണ്ടാണ് ഇക്കാര്യം താന് പറയുന്നതെന്നും ശശി തരൂര് പറഞ്ഞു.\nഅനന്തമായി നീട്ടാന് സാധ്യമല്ല\nഇടക്കാല പ്രസിഡന്റിനെ അനന്തമായി ചുമതലയേല്‍പ്പിക്കാന് സാധിക്കില്ല. അതുകൊണ്ടാണ് പ്രസിഡന്റ് പദവിയിലേക്ക് തിരഞ്ഞെടുപ്പ് നടത്തണമെന്ന് അഭിപ്രായപ്പെടുന്നത്. വര്‍ക്കിങ് കമ്മിറ്റിയിലെ പദവികളിലേക്കും തിരഞ്ഞെടുപ്പ് നടത്തി നേതാക്കളെ കണ്ടെത്തണമെന്നും ശശി തരൂര് പറഞ്ഞു.\nരാഹുല് ഗാന്ധി അല്ലെങ്കില് ആരാണ് പ്രസിഡന്റ് സ്ഥാനത്തേക്ക് മല്‍സരിക്കുക എന്ന കാര്യം താന് ആലോചിക്കുന്നില്ല. പക്ഷേ, നിലവിലെ പ്രതിസന്ധി പരിഹരിക്കണം. ദേശീയ അധ്യക്ഷനെ കണ്ടെത്തണം. കോണ്‍ഗ്രസിനെ ശക്തിപ്പെടുത്താന് നടപടികള് സ്വീകരിക്കണമെന്നും ശശി തരൂര് പറഞ്ഞു.\nസച്ചിന് പൈലറ്റ് വിഷയത്തില്...\nവിവിധ അഭിപ്രായങ്ങളും പ്രശ്‌നങ്ങളുമുള്ളവരാണ് എല്ലാവരും. എന്തെങ്കിലും പ്രശ്‌നമുണ്ടെങ്കില് പാര്‍ട്ടിയുമായി ചേര്‍ന്ന് പരിഹരിക്കണം. സച്ചിന് പൈലറ്റിനെ ശക്തമായ യുവ നേതാവായിട്ടാണ് ഞാന് കാണുന്നത്. അദ്ദേഹം കോണ്‍ഗ്രസില് തന്നെ നില്‍ക്കാന് തീരുമാനിച്ചതില് ഏറെ സന്തോഷമുണ്ട്. നല്ല ഇന്ത്യയ്ക്ക് വേണ്ടിയുള്ള പോരാട്ടത്തിന്റെ ഭാഗമാകാന് തീരുമാനിച്ചതിലും സന്തോഷമുണ്ടെന്നും ശശി തരൂര് പറഞ്ഞു.\nshashi tharoor rahul gandhi congress ശശി തരൂര് രാഹുല് ഗാന്ധി കോണ്‍ഗ്രസ് politics\nif Rahul Gandhi Not Ready to take Again Congress Leadership then what will do, Shashi Tharoor Opinion


വയനാട്ടില് കടുവകളുടെ വംശ വര്‍ധനവ് ത്വരിതഗതിയില് • Suprabhaatham\nവയനാട്ടില് കടുവകളുടെ വംശ വര്‍ധനവ് ത്വരിതഗതിയില്\nMay 24, 2016 | 9:34 am IST\nകല്‍പ്പറ്റ: വയനാടന് വനം കടുവകളുടെ പ്രധാന ആവാസ കേന്ദ്രമാകുന്നു. അനുയോജ്യമായ ആവാസ വ്യവസ്ഥയും ഇരമൃഗങ്ങളുടെ വര്‍ധനവുമാണ് വയനാടന് കാടുകളില് കടുവകളുടെ എണ്ണം കൂട്ടുന്നത്.\nവയനാട്ടില് കടുവകളുടെ വംശവര്‍ധനവ് ത്വരിതഗതിയില് നടക്കുന്നതായാണ് പുതിയ റിപ്പോര്‍ട്ട്.\nസംസ്ഥാനത്ത് ആകെയുള്ള 136 കടുവകളില് 66 എണ്ണവും വയനാടന് വനത്തിലാണുള്ളത്. പത്ത് വര്‍ഷം മുമ്പ് 30 കടുവകളാണുണ്ടായിരുന്നത്. രാജ്യത്തെ മറ്റു കടുവാ കാടുകളില് നിന്നും വയനാടന് ഭൂപ്രകൃതി വ്യത്യസ്തമാണെന്ന് നാഷനല് ടൈഗര് കണ്‍സര്‍വേഷന് അതോറിറ്റി കണ്ടെത്തിയിരുന്നു. ഈ പ്രത്യേകത വയനാട് വനത്തോട് അതിരു പങ്കിടുന്ന കര്‍ണാടകയുടെ ബന്ദിപ്പൂര് വനത്തിനോ, തമിഴ്‌നാട്ടിലെ മുതുമല വനത്തിനോയി ഇല്ല. വയനാടന് വനങ്ങളില് ഏറിയ പങ്കും നിത്യഹരിത വനങ്ങളാണ്.\nമഴയില്ലാത്ത വരള്‍ച്ചാ കാലത്തും കാട്ടില് കുടിവെള്ളവും മിതശീതോഷ്ണ കാലാവസ്ഥയും അനുഭവപ്പെടുന്നു. കടുവകള്‍ക്ക് കൃത്യമായി വിഹരിക്കാന് നിശ്ചിത ദൂരത്തിലുള്ള വന പ്രദേശം ആവശ്യമാണെന്ന ധാരണയും വയനാട്ടില് തിരുത്തിയിട്ടുണ്ട്. കടുവകളുടെ ആവാസ ഭൂമിക്കടുത്ത് മറ്റു കടുവകളും വന്ന് താവളമുറപ്പിക്കുന്ന പ്രത്യേകത വയനാട്ടില് കാണുന്നു. ദേശീയ തലത്തില് കടുവകളുടെ വംശവര്‍ധനവില് വയനാട് പ്രത്യേകം ശ്രദ്ധനേടിയ ഇടമായി മാറി. ഈ വര്‍ഷം കടുവകളുടെ കണക്കെടുപ്പ് നടത്താന് വനം വകുപ്പ് തീരുമാനിച്ചിട്ടുണ്ട്.\nകേന്ദ്ര വനം വന്യജീവി വകുപ്പ് കഴിഞ്ഞവര്‍ഷം രാജ്യത്തെ നാല് മേഖലകളാക്കി തിരിച്ച് നടത്തിയ സര്‍വെയില് രാജ്യത്ത് കടുവകള് വര്‍ധിക്കുന്നതായി കണ്ടെത്തിയിരുന്നു. ഇന്ത്യയിലെ വനങ്ങളിലാകെ 2226 കടുവകളെ സര്‍വേയില് കണ്ടെത്തി. 2006ലെ സര്‍വേയില് 1411ഉം 2010ല് നടന്ന സര്‍വേയില് 1706ഉം കടുവകളെയുമായിരുന്നു കണ്ടെത്തിയിരുന്നത്. രാജ്യത്തെ കടുവകളുടെ എണ്ണത്തില് ഏറ്റവും കൂടുതല് വര്‍ധനയുണ്ടായത് പശ്ചിമഘട്ടത്തില് ഉള്‍പ്പെടുന്ന കേരളം, തമിഴ്‌നാട്, കര്‍ണാടക, ഗോവ എന്നീ സംസ്ഥാനങ്ങളിലാണ്.\nകേരളത്തില് 2010ല് 76 കടുവകളുണ്ടായിരുന്നത് 2014ല് 136 ആയി പെരുകി. 2010ല് കര്‍ണാടക വനങ്ങളില് 300 കടുകളുണ്ടായിരുന്നത് 2014ലെ സര്‍വേയില് 406 ആയി. തമിഴ്‌നാട്ടില് 2010ല് 163 കടുവകളെയാണ് കണ്ടെത്തിയത്. 2014ലെ സര്‍വേയില് ഇത് 229 ആയി ഉയര്‍ന്നു ഗോവയില് 2010ലെ സര്‍വെയില് ഒരു കടുവയെ പോലും കണ്ടെത്താനായില്ല. 2014ല് അഞ്ച് കടുവകളെയാണ് ഗോവയിലെ വനങ്ങളില് കണ്ടെത്തിയിരുന്നത്. രാജ്യത്തെ ഏറ്റവും മികച്ച ടൈഗര് റിസര്‍വായി തെരഞ്ഞെടുക്കപ്പെട്ട പെരിയാര് ടൈഗര് റിസര്‍വില് 29 കടുവയുണ്ടെന്നാണ് കണക്ക്. പറമ്പിക്കുളത്ത് 31 കടുകളെ കണ്ടെത്തി. 285 ചതുരശ്ര കിലോമീറ്റര് മാത്രമാണ് പറമ്പിക്കുളം ടൈഗര് റിസര്‍വിന്റെ വിസ്തൃതി. പെരിയാര് ടൈഗര് റിസര്‍വ് 925 ചതുരശ്ര കിലോമീറ്ററാണ്. പശ്ചിമഘട്ട മലനിരകള് കടുവകളുടെ ആവാസ വ്യവസ്ഥയ്ക്ക് ഏറ്റവും അനുകൂലമെന്നാണ് പഠനങ്ങള്. രാജ്യത്ത് സംസ്ഥാനാടിസ്ഥാനത്തില് കടുവകളുടെ എണ്ണത്തില് ഏറ്റവും മുന്നില് കര്‍ണാടകയാണ്. ഉത്തരാഖണ്ഡില് 340ഉം മധ്യപ്രദേശില് 308ഉം മഹാരാഷ്ട്രയില് 190ഉം അസമില് 167ഉം കടുവകളുണ്ടെന്നാണ് സംസ്ഥാനം തിരിച്ചുള്ള കണക്ക്. വയനാട് വന്യജീവി സങ്കേതത്തില്‍പ്പെട്ട തോല്‍പ്പെട്ടി, കുറിച്യാട്, മുത്തങ്ങ റെയ്ഞ്ചുകളില് കടുവകളുടെ സാന്നിധ്യം എല്ലാ കാലത്തും ഉണ്ടെന്ന് മുമ്പ് നടത്തിയ സര്‍വേയില് കണ്ടെത്തിയിരുന്നു.


bjp exposes aap education claims | സ്‌കൂളുകളില് മോശം സാഹചര്യം, കെജ്‌രിവാളിന് കുരുക്കിട്ട് ബിജെപി, ജനങ്ങളോട് മറുപടി പറയണം!! - Malayalam Oneindia\nPublished: January 28 2020, 14:13 [IST]\nദില്ലി: അരവിന്ദ് കെജ്‌രിവാളുമായുള്ള പോരാട്ടം കടുപ്പിച്ച് ബിജെപി. ദില്ലിയിലെ സ്‌കൂളുകളുടെ യഥാര്‍ത്ഥ അവസ്ഥ ചൂണ്ടിക്കാണിച്ചാണ് അമിത് ഷാ എഎപി വാദങ്ങളെ പൊളിച്ചത്. അരവിന്ദ് കെജ്‌രിവാള് എന്നെ ദില്ലിയിലെ സ്‌കൂളുകള് സന്ദര്‍ശിക്കാനായി ക്ഷണിച്ചിരുന്നു. ദില്ലിയിലെ ഏഴ് എംപിമാര് സ്‌കൂളുകളില് എത്തി നിലവാരം മനസ്സിലാക്കുകയും ചെയ്തു. അതിലൂടെ വിദ്യാഭ്യാസ വിപ്ലവം എന്ന നിങ്ങളുടെ വാദങ്ങള് പൊളിഞ്ഞെന്നും അമിത് ഷാ പറഞ്ഞു. ഇനി നിങ്ങള് ദില്ലിയിലെ ജനങ്ങളോട് മറുപടി പറയണമെന്നും അമിത് ഷാ ആവശ്യപ്പെട്ടു.\nനേരത്തെ ബിജെപി വിദ്യാഭ്യാസത്തെ വൃത്തിക്കെട്ട രാഷ്ട്രീയത്തിന്റെ ഭാഗമാക്കുകയാണ് ബിജെപിയെന്ന് കെജ്‌രിവാള് ആരോപിച്ചിരുന്നു. ഞങ്ങളുടെ ഭരണത്തിന് കീഴിലുള്ള സര്‍ക്കാര് സ്‌കൂളുകള് നിങ്ങള്‍ക്ക് കാണിച്ച് തരാം. നെഗറ്റിവിറ്റി കൊണ്ട് നിറഞ്ഞിരിക്കുകയാണ് ബിജെപി. ഞങ്ങളുടെ വിദ്യാര്‍ത്ഥികളെ കണ്ടാല് നിങ്ങള്‍ക്ക് പോസിറ്റിവിറ്റി ലഭിക്കും. വിദ്യാഭ്യാസത്തിന് വേണ്ടി പോസിറ്റീവ് രാഷ്ട്രീയം നടത്തണമെന്നും കെജ്‌രിവാള് ആവശ്യപ്പെട്ടിരുന്നു.\nകഴിഞ്ഞ ദിവസം ബിജെപി എംപിമാര് സ്‌കൂളുകള് സന്ദര്‍ശിച്ച് സോഷ്യല് മീഡിയയില് അതിന്റെ വിവരങ്ങള് പുറത്തുവിട്ടിരുന്നു. ബിജെപി ദില്ലി അധ്യക്ഷന് മനോജ് തിവാരി ട്വീറ്റ് ചെയ്ത വീഡിയോയില് മോശം സാഹചര്യത്തിലുള്ള ഒരു സ്‌കൂളും കുട്ടികള് ക്ലാസിന് പുറത്തുനില്‍ക്കുന്നതുമാണ് ഉള്ളത്. ഇവിടെ ഉച്ചഭക്ഷണത്തിനുള്ള സമയം അടക്കം രണ്ട് മണിക്കൂറാണ് ക്ലാസുകള് നടക്കുന്നതെന്ന് തിവാരി ആരോപിച്ചിരുന്നു. പശ്ചിമ ദില്ലിയിലെ എംപി പര്‍വേശ് സിംഗ് മാട്യാലയിലെ സ്‌കൂളാണ് സന്ദര്‍ശിച്ചത്. സ്‌കൂള് അപകടാവസ്ഥയിലാണെന്നും ഏത്് നിമിഷവും തകര്‍ന്ന് വീഴുമെന്നും കാണിച്ച് ദില്ലി സര്‍ക്കാരിന് നാല് മാസം മുമ്പ് ഇവിടെയുള്ള അധികൃതര് കത്തയച്ചെന്നും, എന്നാല് ഇപ്പോഴും വിദ്യാര്‍ത്ഥികള് ഇവിടെ തന്നെയാണ് പഠിക്കുന്നതെന്നും പര്‍വേശ് സിംഗ് ആരോപിച്ചു. ക്ലാസ് റൂമിന് പുറത്ത് എലി ചത്ത് കിടക്കുന്നുണ്ടെന്നും അദ്ദേഹം പറഞ്ഞു.\nബിജെപി എംപി ഗൗതം ഗംഭീറും സ്‌കൂള് സന്ദര്‍ശനത്തിന് എത്തിയിരുന്നു. കിച്ചഡിപൂരിലെ സ്‌കൂളാണ് ഗംഭീര് സന്ദര്‍ശിച്ചത്. ഇവിടെ ടോയ്‌ലറ്റുകള് തകര്‍ന്ന് കിടക്കുകയാണെന്നും, മോശം അടിസ്ഥാന സൗകര്യമാണ് ഉള്ളതെന്നും ഗംഭീര് ആരോപിച്ചു. രാജ്യസഭാ എംപി വിജയ് ഗോയല് മുസ്തഫാബാദിലെ സ്‌കൂളാണ് സന്ദര്‍ശിച്ചത്. ഇവിടെ വര്‍ഷങ്ങളായി പ്രിന്‍സിപ്പാള് പോലുമില്ലെന്ന് ഗോയല് ആരോപിച്ചു. ഇവിടെ രണ്ടായിരം കുട്ടികള് പഠിക്കുന്നുണ്ട്. സ്ഥലമില്ലാത്തത് കാരണം സ്‌കൂള് നാല് ഷിഫ്റ്റുകളിലായിട്ടാണ് പ്രവര്‍ത്തിക്കുന്നതെന്നും ഗോയല് പറഞ്ഞു.\ndelhi assembly elections 2020 arvind kejriwal amit shah bjp aam aadmi party അമിത് ഷാ ബിജെപി ദില്ലി തിരഞ്ഞെടുപ്പ് politics\nbjp exposes aap education claims


August 12, 2021 - Kerala Times\nജമ്മു കശ്മീരില് ബിഎസ്എഫ് വാഹന വ്യൂഹത്തിന് നേരെ ആക്രമണം: ഭീകരരെ വളഞ്ഞ് സൈന്യം\nശ്രീനഗര്: ജമ്മു കശ്മീരില് വീണ്ടും ഭീകരാക്രമണം. ബിഎസ്എഫ് വാഹന വ്യൂഹത്തിന് നേരെയാണ് ആക്രമണം ഉണ്ടായത്. കുല്‍ഗാമിലാണ് സംഭവം. ജമ്മുവില് നിന്നും ജവാന്‍മാരുമായി ശ്രീനഗറിലേയ്ക്ക് പോവുകയായിരുന്ന വാഹനങ്ങള്‍ക്ക് നേരെയാണ് ഭീകരരുടെ ആക്രമണം ഉണ്ടായത്. ജമ്മു-ശ്രീനഗര് ദേശീയപാതയില്...\nഒരിക്കലും സ്വന്തം ചിത്രങ്ങളില് ഫോട്ടോഷോപ്പ് അനുവദിക്കാത്തയാളാണ് വിദ്യ ബാലന്; വെളിപ്പെടുത്തലുമായി ഫാഷന് ഫോട്ടോഗ്രാഫര്\nഇന്ത്യന് സിനിമയില് തന്റേതായ വ്യക്തിമുദ്ര പതിപ്പിച്ച താരമാണ് മലയാളി കൂടിയായ വിദ്യ ബാലന്. ശക്തമായ കഥാപാത്രങ്ങളിലൂടെ ബോളിവുഡില് ഒരു ഇരിപ്പിടം നേടിയെടുക്കാന് വിദ്യ ബാലന് സാധിച്ചിട്ടുണ്ട്. ഇപ്പോള് വിദ്യ ബാലനേക്കുറിച്ച് ഒരു വെളിപ്പെടുത്തല് നടത്തിയിരിക്കുകയാണ്...\nകോവിഡ് നിയന്ത്രണങ്ങളിൽ മാറ്റം; ഇനി വാര്‍ഡാകെ അടച്ചിടില്ല\nസംസ്ഥാനത്ത് കോവിഡ് നിയന്ത്രണങ്ങളിൽ മാറ്റം. പത്തിൽ കൂടുതൽ അംഗങ്ങളുള്ള വീട്ടിൽ കോവിഡ് രോഗവ്യാപനമുണ്ടായാല് അവിടെ മൈക്രോ കണ്ടെയ്ൻമെന്റ് സോൺ ആക്കാനാണ് തീരുമാനം. ഏഴ് ദിവസത്തേക്കായിരിക്കും കണ്ടെയ്ൻമെന്റ് നിയന്ത്രണം. 100 മീറ്ററിനുള്ളിൽ അഞ്ച് പേരിൽ കൂടുതൽ...\nസ്‌കൂള് നാടകങ്ങളില് ആനയുടെയും ഹിപ്പൊപ്പൊട്ടാമസിന്റെയും വേഷമേ എനിക്ക് കിട്ടിയിട്ടുള്ളൂ; നേരിട്ട പരിഹാസങ്ങളെക്കുറിച്ച് രേവതി സുരേഷ്\nവണ്ണമുള്ളത് കാരണം ജീവിതത്തില് ഏറെ പരിഹസിക്കപ്പെട്ടയാളാണ് താനെന്ന് പറയുകയാണ് സഹസംവിധായകയും നടി മേനകയുടെ മകളുമായ രേവതി സുരേഷ്. ചെറിയ ക്ലാസില് പഠിക്കുമ്പോള് സ്‌കൂള് നാടകങ്ങളില് ആനയുടെയും ഹിപ്പൊപ്പൊട്ടാമസിന്റെയും വേഷമാണ് തനിക്ക് കിട്ടിയിരുന്നതെന്നും തന്നെ നായികയാക്കാത്തത്...\nകേരള അന്ധവിശ്വാസ – അനാചാര നിർമ്മാർജ്ജന ബില്ല് ഹിന്ദുമതാചാരങ്ങളെ ലക്ഷ്യംവച്ചെന്ന് ശിവസേന\nതിരുവനന്തപുരം: കേരള നിയമസഭയിൽ അവതരിപ്പിച്ച് പ്രാബല്യത്തിൽ കൊണ്ടു വരാൻ പോകുന്ന കേരള അന്ധവിശ്വാസ- അനാചാര നിർമ്മാർജ്ജന ബില്ല് പരമ്പരാഗത ഹിന്ദു മതാചാരങ്ങളെയും അനുഷ്ഠാനങ്ങളെയും ലക്ഷ്യം വച്ച് കൊണ്ടുള്ളതാണെന്ന് ശിവസേന കേരള രാജ്യപമുഖ് എം.എസ് ഭുവനചന്ദ്രൻ...\nസർക്കാരിന്റെയും പൊലീസിന്റെയും സൗകര്യത്തിന് കോള്‍ഡ് സ്റ്റോറേജില് വയ്ക്കാനുള്ളതല്ല ഉത്തരവ്: ഹൈക്കോടതി\nകോടതി ഉത്തരവുകള് നടപ്പാക്കാത്തതിൽ സർക്കാരിനെ രൂക്ഷമായി വിമര്‍ശിച്ച് ഹൈക്കോടതി. ക്രമസമാധാന പ്രശ്‌നങ്ങളുടെ പേരില് കോടതി ഉത്തരവ് നടപ്പാക്കാതിരിക്കുന്നത് നീതിന്യായ വ്യവസ്ഥയുടെ പരാജയമാണെന്നും ഇത് അംഗീകരിക്കാനാകില്ലെന്നും ഹൈക്കോടതി പറഞ്ഞു. ഉത്തരവുകള് നടപ്പാക്കിയില്ലെങ്കില് മൂകസാക്ഷിയായി നോക്കിയിരിക്കില്ലെന്ന് മുന്നറിയിപ്പ്...\nആശങ്ക ഒഴിയുന്നില്ല: സംസ്ഥാനത്ത് ഇന്ന് 21,445 പേർക്ക് കൊവിഡ്; 160 മരണം; ടെസ്റ്റ് പോസിറ്റിവിറ്റി നിരക്ക് 14.73\nസംസ്ഥാനത്ത് ഇന്ന് 21,445 പേർക്ക് കൊവിഡ് സ്ഥിരീകരിച്ചു. ടെസ്റ്റ് പോസിറ്റിവിറ്റി നിരക്ക് 14.73 ആണ്. കഴിഞ്ഞ ദിവസങ്ങളിലുണ്ടായ 160 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 18,280 ആയി. മലപ്പുറം...\nകൊച്ചി: നാവിക സേന ഉദ്യോഗസ്ഥര്‍ക്കും വിരമിച്ചനാവികര്‍ക്കും ഓണര് ഫസ്റ്റ് എന്ന പേരില് പ്രീമിയം ബാങ്കിങ് സേവനം നല്‍കുന്നതിന് ഐഡിഎഫ്‌സി ഫസ്റ്റ് ബാങ്ക് ഇന്ത്യന് നാവിക സേനയുമായി ധാരണാപത്രം ഒപ്പുവച്ചു. സേനയില് നിലവില് സര്‍വീസില് ഉള്ളവരുടേയും വിരമിച്ചവരുടേയും...\nആറ്റിങ്ങലിൽ മത്സ്യ വിൽപ്പനക്കാരിയെ കൈയേറ്റം ചെയ്ത സംഭവത്തിൽ ഇടപെട്ട് മനുഷ്യാവകാശ കമ്മീഷൻ. സംഭവിച്ചത് മനുഷ്യാവകാശ ലംഘനമെന്ന് കമ്മീഷൻ വ്യക്തമാക്കി. സംഭവത്തെ കുറിച്ച് സത്യസന്ധമായ അന്വേഷണം നടത്തി സെപ്റ്റംബർ പത്തിനകം ആറ്റിങ്ങൽ നഗരസഭാ സെക്രട്ടറി റിപ്പോർട്ട്...\nകാൺപൂരിൽ മുസ്ലീം പുരുഷനെ മർദ്ദിച്ച് ഹിന്ദുത്വ അക്രമികൾ, കരുണയ്ക്കായി അപേക്ഷിച്ച് മകൾ\nഉത്തർപ്രദേശിലെ കാണ്പൂരിൽ 45 വയസ്സുള്ള മുസ്ലീം പുരുഷനെ തെരുവിലൂടെ പരേഡ് ചെയ്യുകയും ആക്രമിക്കുകയും “ജയ് ശ്രീറാം” മുദ്രാവാക്യം വിളിപ്പിക്കുകയും ചെയ്ത് ഹിന്ദുത്വ അക്രമികൾ. മർദ്ദനത്തിന് ശേഷം ഇദ്ദേഹത്തെ അക്രമികൾ പൊലീസിൽ ഏൽപ്പിച്ചു. പ്രദേശവാസികൾ പകർത്തിയ...


പൊന്മുടി ഡാമിന്റെ ഷട്ടറുകള് തുറന്നു - മീഡിയ മലയാളം (Media Malayalam)\nപൊന്മുടി ഡാമിന്റെ ഷട്ടറുകള് തുറന്നു\nഇടുക്കി: പൊന്മുടി ഡാമിന്റെ ഷട്ടറുകള് തുറന്നു. ഡാമിലെ ജലനിരപ്പ് ഉയരുന്നതിനാലും വൃഷ്ടിപ്രദേശങ്ങളില് കനത്ത മഴ തുടരുന്ന സാഹചര്യത്തിലുമാണ് ഡാമിന്റെ രണ്ടു ഷട്ടറുകള് തുറന്നത്. ഷട്ടറുകള് 30 സെ.മീ. ഉയര്‍ത്തി 45 ക്യുമിക്‌സ് വരെ ജലം ഘട്ടം ഘട്ടമായി പുറത്തേക്ക് ഒഴുക്കി വിടും. പന്നിയാറിന്റെയും മുതിരപ്പുഴയാറിന്റെയും പെരിയാറിന്റെയും ഇരുകരകളിലും താമസിക്കുന്നവര് ജാഗ്രത പുലര്‍ത്തണമെന്ന് ജില്ലാ കലക്ടര് അറിയിച്ചു.\nThe shutters of the Ponmudi Dam were opened\nof the Ponmudi Dam\nPrevious articleവ്യാജരേഖകൾ ചമച്ചും ആൾമാറാട്ടം നടത്തിയും കോഴിക്കോട് സിറ്റി സർവ്വീസ് കോ ഓപ്പറേറ്റീവ് ബാങ്കിൽ നിന്നും 26 ലക്ഷം രൂപ തട്ടിയെടുത്ത പ്രതികൾ അറസ്റ്റിൽ\nNext articleകാർഷിക വായ്പ നല്കാത്തതിനു ബാങ്ക് മാനേജരെ തലയ്ക്കടിച്ചു കൊല്ലാൻ ശ്രമം


rape-against-deaf-and-dumb | ബധിരയും മൂകയുമായ യുവതിയെ ഭർത്താവിന്റെ സഹോദരന്മാർ പീഡിപ്പിച്ചത് വർഷങ്ങളോളം; സംഭവം പുറത്തറിഞ്ഞത് യുവതിയുടെ മകളെ പിഡീപ്പിക്കാൻ ശ്രമിച്ചതോടെ; പേരാവൂരിൽ ഒരാൾ പിടിയിൽ;രണ്ടു പേർക്കായി തിരച്ചിൽ ശക്തമാക്കി പൊലീസ്; യുവതിയും കുട്ടികളും സഹോദരന്റെ സംരക്ഷണത്തിൽ - MarunadanMalayalee.com\nDecember 27, 201806:55 AM IST Permalink\nപേരാവൂർ; കണ്ണൂർ പേരാവൂരിൽ ബധിരയും മൂകയുമായ യുവതിയെ ഭർത്താവിന്റെ സഹോദരന്മാർ പീഡിപ്പിച്ചെന്ന് പരാതി. വർഷങ്ങളായി തുടരുന്ന പീഡനം പുറത്തു വന്നത് യുവതിയുടെ പ്രായപൂർത്തിയാകാത്ത മകളെ പീഡിപ്പിക്കാൻ ശ്രമിച്ചതോടെ. പീഡന പരാതിയിൽ ഒരാളെ പൊലീസ് അറസ്റ്റ് ചെയ്തു. മറ്റു രണ്ടുപേർക്കായി തിരച്ചിൽ ശക്തമാക്കി പൊലീസ്. യുവതിയുടെ പ്രായപൂർത്തിയാകാത്ത മകളെ പീഡിപ്പിക്കാൻ ശ്രമിച്ചതിന്, കുട്ടികൾക്കെതിരായ പീഡനം തടയുന്ന പോക്‌സോ നിയമപ്രകാരവും കേസെടുത്തിട്ടുണ്ട്.\nവർഷങ്ങളായി തുടരുന്ന പീഡനം സംബന്ധിച്ചു നേരത്തേ പലതവണ ആരോപണം ഉയർന്നപ്പോഴും വീട്ടുകാർ ഇടപെട്ടും രാഷ്ട്രീയ സ്വാധീനം ചെലുത്തിയും ബന്ധുക്കളും പ്രതികളും ചേർന്ന് സംഭവം ഒതുക്കിയെന്ന് ആരോപം ഉയർന്നിട്ടുണ്ട്. യുവതിയുടെ മകളെ പീഡിപ്പിക്കാൻ ശ്രമിച്ചതോടെയാണു സംഭവം പുറത്തറിഞ്ഞത്.\nഇതോടെ പ്രശ്‌നം ഗുരുതരമായി വഷളാകുകയായിരുന്നു. ഇതോട വിവരം ചൈൽഡ് ലൈൻ പ്രവർത്തകർ അറിയുകയും. ചെൽഡ് ലൈൻ അന്വേഷണം നടത്തി പരാതി പൊലീസിനു കൈമാറുകയായിരുന്നു. യുവതിയും കുട്ടികളും ഇപ്പോൾ സഹോദരന്റെ സംരക്ഷണത്തിലാണ്. യുവതിക്കു സംസാരശേഷി കുറവായതിനാൽ മൊഴിരേഖപ്പെടുത്തുന്നതിനു കാലതാമസമുണ്ടെന്നു പൊലീസ് പറഞ്ഞു.\nമകളെ പീഡിപ്പിച്ചെന്ന് പിതാവിനും സുഹൃത്തിനുമെതിരെ വ്യാജ പരാതി\nഅദ്ധ്യാപികയുടെ പരാതിയിൽ നടപടി എടുക്കാത്ത പൊലീസുകാരന് സസ്‌പെൻഷൻ\nമകളെ ലൈംഗികമായി പീഡിപ്പിച്ചു; പിതാവ് പിടിയിൽ


ജെ.എന്.യുവില് നടന്നത് ജെന്റര് വയലന്‍സ് തന്നെയാണ്\n4 Aug 2013 10:31 PM GMT\nകഴിഞ്ഞ ബുധനാഴ്ച കൊറിയന് സ്റ്റഡീസ് ഡിപ്പാര്‍ട്ട്മെന്റില് മൂന്നാം വര്‍ഷ വിദ്യാര്‍ത്ഥിയായ ആകാശ് തന്റെ കൂട്ടുകാരിയും സഹപാഠിയുമായ രോഷ്‌നിയെ ആദ്യം കത്തി കൊണ്ട് കുത്തി. പിന്നെ കോടാലി കൊണ്ട് വെട്ടി. ശേഷം പിസ്റ്റള് കൊണ്ട് ആക്രമിച്ചു. അതു കഴിഞ്ഞ് സ്വയം ജീവനൊടുക്കി. ദില്ലിയിലെ ജവഹര്‍ലാല് നെഹ്‌റു സര്‍വകലാശാലയില് പഠിക്കുന്ന ആകാശ് ഈ ക്രൂരകൃത്യത്തിന് തെരഞ്ഞെടുത്തത് രണ്ടു ലക്ചറുകള്‍ക്കിടയിലെ ഒഴിവു നേരമാണ്. രോഷ്‌നി അക്രമിക്ക്‌പ്പെടുമ്പോള് അതേ സര്‍വകലാശാലയിലെ വിദ്യാര്‍ത്ഥിയായ ഞാന് ഹോസ്റ്റലിലെ എന്റെ മുറിയില് ഒരു അസൈന്‍മെന്റ് പൂര്‍ത്തീകരിച്ചു കൊണ്ടിരിക്കുകയായിരുന്നു. മണിക്കൂറുകള്‍ക്കകം തന്നെ യൂണിവേഴ്സിറ്റിയിലെ മറ്റുള്ളവരോടൊപ്പം ആ വിവരം ഞാനും അറിഞ്ഞു. അന്ന് വൈകുന്നേരം ക്യാമ്പസിലെ ദാബകളെ വന്ന് മൂടിയ ഭീതിയും നിശബ്ദതയും ഏന്റേതു കൂടിയായി മാറി.\nഇതിന് പിന്നാലേ ആജ് തക് ചാനലില് ആ സംഭവത്തെ കുറിച്ചുള്ള വാര്‍ത്ത കണ്ടു. തികച്ചും മൂഢവും അസന്മാര്‍ഗികകവുമായ ആ വാര്‍ത്ത വളരെ വിചിത്രമായാണ് തോന്നിയത്. അവര് ഞങ്ങളെക്കുറിച്ച് മാന്യത തീരെയില്ലാതെയായിരുന്നു സംസാരിച്ചത്. മാദ്ധ്യമങ്ങള് വളരെ പെട്ടെന്നാണ് ജനാധിപത്യപരമായ ഈ കലാലയത്തിന് അത്യാസന്ന മരണമെത്തിയെന്ന് വിധിയെഴുതിയതും. ശേഷം കണ്ടത് കൂലങ്കുശമായ ആത്മപരിശോധനകളാണ്. മെസ്സുകളിലെ മേശകള്‍ക്കു ചുറ്റും വിദ്യാര്‍ത്ഥികള് അവരുടെ രോഷം പ്രകടിപ്പിക്കുന്നതോടൊപ്പം ഇത്തരമൊരു സംഭവമുണ്ടാകാന് ഇട വന്നതില് തങ്ങള്‍ക്കും ഒരു പരിധി വരെ പങ്കുണ്ടെന്നും അവര് വേദനയോടെ തിരിച്ചറിഞ്ഞു. ഹോസ്റ്റലുകളില് മീറ്റിങുകള് വിളിച്ചു ചേര്‍ത്തു. അധ്യാപകരും വിദ്യാര്‍ത്ഥികളോടു ചേര്‍ന്നു. എന്നാല് ഇതിലെല്ലാം മുഴച്ചു നിന്ന ഒരു കാര്യമുണ്ട്. ഭയം. ഈ രാജ്യത്തെ ഓരോ സ്ത്രീയും തൊട്ടറിയുന്ന വികാരം. ഈ ക്രൂരകൃത്യം എന്നോട് ആദ്യമായി വിവരിച്ചു തന്ന എന്റെ സുഹൃത്ത് ശ്വാസം നിലക്കാതെ വളരെ ഭീകരമായ ഒരു പ്രസ്താവനയോടു കൂടിയാണ് പറഞ്ഞ് അവസാനിപ്പിച്ചത്: 'ആ സ്ഥാനത്ത് ഞാനുമാകാമായിരുന്നു.' തുടര്‍ന്നുള്ള ദിവസങ്ങളില്, ഇത്തരം ആക്രമണോല്‍സുക ബന്ധങ്ങള്‍ക്ക് ഇരകളായവരുടെ എണ്ണം വളരെ ഞെട്ടിക്കുന്നതാണെന്നും തെളിഞ്ഞു വന്നു. ക്യാമ്പസിനകത്തെ പുരുഷന്മാര്‍ക്ക് NO എന്നത് ഒരു ഉത്തരമായിട്ടെടുക്കാന് പറ്റില്ലെന്നു തന്നെ വേണം കരുതാന്. ലൈംഗികമായ പീഢനങ്ങളും ചൂഷണവും പുറത്തു പറയാന് പെണ്‍കുട്ടികള് ഇപ്പോഴും മടിച്ചു നില്‍ക്കുന്നു. അങ്ങനെ ചെയ്താല് അത് അവര്‍ക്കു ചീത്തപ്പേരായി മാറുമെന്നും അവര് വിചാരിക്കുന്നു. ഇരയെ കുറ്റപ്പെടുത്തുന്നത് അല്ലെങ്കിലും ഈ ക്യാമ്പസില് അന്യമല്ലല്ലോ, കൂടുതലായും ഒളിഞ്ഞും പാത്തും വൈദഗ്ദ്ധ്യത്തോടു കൂടിയുമാണ് അത് ചെയ്യുന്നതെങ്കിലും. അതു കൊണ്ടു തന്നെ വളരെ പ്രയാസത്തോടു കൂടിയാണെങ്കിലും എനിക്കിത് പറയാതിരിക്കാനാവില്ല. ഇതൊരു ഒറ്റപ്പെട്ട സംഭവമല്ല. മാനസിക വിഭ്രാന്തി സംഭവിച്ച ഒരു വിദ്യാര്‍ത്ഥിയുടെ ഉദാഹരണമായും ഇതിനെ കാണാനാവില്ല. ഇത്തരത്തിലൊരു കൃത്യം നമ്മുടെ തലക്കു മുകളില് ഒരു വാളെന്ന പോലെ തൂങ്ങിക്കിടക്കുകയായിരുന്നു. ഒരു സര്‍വകലാശാലയെന്ന നിലക്ക്, നമ്മള് ഓരോരുത്തരും അനുഭവിച്ചു കൊണ്ടിരിക്കുന്ന പുരുഷാധിപത്യത്തിന്റെ വൃത്തികെട്ട ഗന്ധം സഹിക്കാന് പാടുപെടുകയായിരുന്നു.\nഇത്രയും പറഞ്ഞത് ജെ.എന്.യുവിന്റെ പരിവര്‍ത്തന കഴിവുകളെ തള്ളിക്കളയാന് വേണ്ടിയല്ല. എല്ലാ വര്‍ഷവും വ്യത്യസ്ത പശ്ചാത്തലങ്ങളില് നിന്നു വരുന്ന അസംഖ്യം വിദ്യാര്‍ത്ഥികളെ ഒരുമിച്ചു ചേര്‍ത്ത് പരസ്പരമുള്ള വ്യത്യാസങ്ങളെ മാനിക്കാനും ബഹുമാനിക്കാനും പഠിപ്പിക്കുന്ന ഒരു കലാലയമാണിത്. ഒട്ടും എളുപ്പമുള്ള ഒരു കാര്യമല്ല അതെങ്കില് പോലും. എന്നിട്ടും, ഇവിടെ അത് നിലനില്‍ക്കുന്നുണ്ട്. ഒരു സ്ത്രീയെന്ന നിലയില് എനിക്കു എന്നെത്തന്നെ കണ്ടെത്താന് ഈ സര്‍വകലാശാലയില് എനിക്കു ലഭിച്ച പ്രത്യേക ഇടങ്ങളും ഇവിടെ ഞാന് കണ്ടു മുട്ടിയ ആളുകളും സഹായകരമായിട്ടുണ്ട്. ഇവിടെ എനിക്ക് എന്റെ ചിന്തകളെ പ്രകടിപ്പിക്കാനും എന്റെ അഭിപ്രായ വ്യത്യാസങ്ങള് രേഖപ്പെടത്താനും എന്റെ ഇഷ്ടങ്ങളെ തെരഞ്ഞെടുക്കാനും സാധിച്ചിട്ടുണ്ട്. പക്ഷെ, ജെ.എന്.യു ഒരു ഉട്ടോപ്യയാണെന്നും അതിനര്‍ത്ഥമില്ല. ഈ സ്ഥാപനത്തിനകത്തുള്ളവരും ഇതിന് പുറത്തുള്ളവരെപ്പോലെ പരിമിതികളും പോരായ്മകളും ഉള്ളവരാണ്. ഇവിടെയുള്ളവരുടെ ചെയ്തികളിലും നമ്മള് പരമ്പരാഗതമായി പിന്‍പറ്റുന്ന അല്ലെങ്കില് നാം സ്വയം സൃഷ്ടിച്ച, പുരുഷാധിപത്യം പ്രതിഫലിക്കുന്നുണ്ട്. ഇത്തരം കാര്യങ്ങളെയൊന്നും പടിയടച്ച് മാറ്റി വച്ചിട്ടല്ല ആരും ഈ സര്‍വകലാശാലയില് ചേര്‍ന്നിട്ടുള്ളത്. പക്ഷെ, അത് തിരിച്ചറിയാതെ പോകുന്നിടത്താണ് നമ്മുടെ പരാജയം സംഭവിക്കുന്നത്. അതു കൊണ്ടു തന്നെ ജൂലൈ 31 നു നടന്ന സംഭവം ഒരു തരത്തിലുള്ള ജെന്റര് വയലന്‍സ് തന്നെയാണെന്ന് വീണ്ടും ആവര്‍ത്തിക്കേണ്ടതായി വരും. തന്റെ ഈഗോക്കു മുറിവേറ്റുവെന്ന് കരുതിയ ഒരുവന് നടത്തിയ അതിക്രമം. അതിന് അവന് കാരണമായതാവട്ടെ ഒരു പെണ്‍കുട്ടി അവളുടെ ഇഷ്ടമെന്തെന്ന് സ്വയം തീരുമാനിച്ചതും. അവളുടെയും അവന്റെ തന്നെയും ജീവിതമെടുക്കാന് തീരുമാനിച്ചതോടെ ഫലത്തില് അവന് അവളുടെ സ്വയം തെരഞ്ഞെടുക്കാനുള്ള അവകാശത്തെയാണ് അവള്‍ക്ക് നിഷേധിച്ചത്. ആ ക്രൂരകൃത്യം അവന് ആസൂത്രണം ചെയ്ത് ക്ളാസ് റൂമില് വച്ച് നടപ്പാക്കിയത് അത്ര നിസാരമായ ഒന്നായി തള്ളിക്കളയാനുമാവില്ല. അങ്ങനെ ചെയ്തതിലൂടെ അവന് ക്യാമ്പസിലെ മുഴുവന് പെണ്‍കുട്ടികള്‍ക്കും ശക്തമായ ഒരു താക്കീത് നല്‍കാനാണ് ശ്രമിച്ചത്. 'ലഡ്‌കേ ഗലത് നഹീ ഹോതെ.' അതായത്, 'ആണ്‍കുട്ടികള്‍ക്ക് ഒരിക്കലും തെറ്റു പറ്റില്ല.'\nഈ സംഭവം നടന്നതിനു ശേഷം ചര്‍ച്ചകള് ചൂടു പിടിച്ചത് പക്ഷെ മറ്റൊരു വഴിക്കാണ്. ഗ്രാമങ്ങളില് നിന്നും കൊച്ചു നഗരങ്ങളില് നിന്നും വരുന്ന 'അപരിഷ്‌കൃതരായ' വിദ്യാര്‍ത്ഥികള് പെട്ടെന്ന് ജെ.എന്.യു പോലെ ഒരുപാട് അടിയൊഴുക്കുകളുള്ള ഒരു സാസ്‌കാരിക ഇടത്തില് വന്നു പെടുമ്പോള് അവര് അതിനകം തന്നെ ഉള്ളില് പേറിയിരിക്കുന്ന പുരുഷാധിപത്യത്തിന്റെ ഭാണ്ഡങ്ങള് അഴിച്ചു വെക്കാന് മാത്രമുള്ള സാമൂഹിക പരിശീലനം ആര്‍ജിക്കാതെ പോകുന്നുവെന്നാണ് ഇത്തരം ചര്‍ച്ചകള് കണ്ടെത്തിയത്. അത് ഇത്തരം മാനസിക വിഭ്രാന്തികള്‍ക്കും അക്രമണോല്‍സുകതക്കും ഇടവരുത്തുന്നുവെന്നുമാണ് ഈ റിപ്പോര്‍ട്ടുകള് സമര്‍ത്ഥിക്കാന് ശ്രമിക്കുന്നത്. അത്തരമൊരു വിധിയെഴുത്ത്, പക്ഷെ, ഈയൊരു സാംസ്കാരിക പരിസരത്തു നിന്നു കൊണ്ടു തന്നെ സ്വയം നവീകരിക്കാനും മറ്റുള്ളവരെ നവീകരിപ്പിക്കാനും സദാ പരിശ്രമിച്ചു കൊണ്ടിരിക്കുയും അതൊരു പോരാട്ടമായി ഏറ്റെടുക്കുകയും ചെയ്തിട്ടുള്ള അസംഖ്യം വിദ്യാര്‍ത്ഥി - വിദ്യാര്‍ത്ഥിനികളെ കൊഞ്ഞനം കുത്തുന്നതിനു തുല്യമാണ്.\nഞങ്ങളുടെ വിദ്യാര്‍ത്ഥി യൂണിയന് പ്രസിഡന്റിനെതന്നെ നോക്കുക. തമിഴ് നാട്ടില് നിന്നും തമിഴ് ഭാഷയില് പഠിച്ചു വളര്‍ന്നയാളാണ്. physically challenged-ഉം ആണ്. ലോവര് മിഡ്ല് ക്ളാസ് കുടുംബത്തിലാണ് ജനിച്ചത്. ജെ.എന്.യു വിലേക്കുള്ള പ്രവേശന പരീക്ഷ എഴുതിയത് തമിഴ് ഭാഷയില്. പക്ഷെ, അതൊന്നും വിദ്യാര്‍ഥി യൂണിയന്റെ പ്രസിഡന്റായി മല്‍സരിച്ചു ജയിക്കാന് അദ്ദേഹത്തിനൊരു തടസ്സമായില്ല, തമിഴനായ അദ്ദേഹം ഇപ്പോള് ഞങ്ങള് വിദ്യാര്‍ത്ഥികളെ ഹിന്ദിയിലാണ് അഭിസംബോധന ചെയ്ത് സംസാരിക്കുന്നത്. മാത്രവുമല്ല, ഈ കാമ്പസിലെ 'സ്മാള് ടൗണ്' വിദ്യാര്‍ത്ഥികള് പരസ്പരം ആരോഗ്യപൂര്‍ണവും ബഹുമാനപൂര്‍വവുമായ ബന്ധങ്ങള് കാത്തു സൂക്ഷിക്കുന്നവരാണ്. ബീഹാറികള്‍ക്കു മാത്രം സെന്‍സിറ്റീവല്ലാത്ത ഒരു ജീന് ഉണ്ടെന്ന് നമുക്കു കരുതുവാനൊക്കില്ല. തന്റെ ഗേള് ഫ്രണ്ട് സെക്സിന് അനുവദിക്കുന്നില്ല എന്നതു കൊണ്ട് മാത്രം അവളെ 'അണ് കൂള്' എന്ന് വിളിക്കുന്ന ഒരു 'സ്റ്റീഫാനി'യനും, തന്നെ ഇഷ്ടമില്ലെന്ന് പറഞ്ഞിട്ടും ഒരു പെണ്‍കുട്ടുയുടെ പിറകെ നടന്ന് അവളെ ശല്യം ചെയ്യുന്ന ഒരു 'സ്മാള് ടൗണ്' വിദ്യാര്‍ത്ഥിയും ത്മില് കാര്യമായ വ്യത്യാസമുണ്ടെന്നും പറയാന് പറ്റില്ല. സ്ത്രീക്ക് അവള്‍ക്കെന്താണ് വേണ്ടതെന്ന് സ്വയം അറിയില്ല എന്നാണ് പുരുഷാധിപത്യത്തിന്‌റെ കാഴ്ചപ്പാട്. പ്രീണിപ്പിച്ചും തല്ലിയും ഉപദ്രവിച്ചും കൊണ്ടു മാത്രമേ അവരുടെ ആഗ്രഹങ്ങളെ അവര്‍ക്ക് തന്നെ ബോദ്ധ്യപ്പെടുത്താനാവു എന്നാണ് പൊതുവിലുള്ള വെപ്പ്. എന്നാല്, ഞാന് അടിവരയിട്ടു തന്നെ പറയട്ടെ. ഞങ്ങള്‍ക്ക് വേണ്ടതെന്താണെന്ന് ഞങ്ങള്‍ക്ക് തന്നെ നന്നായിട്ടറിയാം. അത് ഏത് കിടപ്പറയിലേതായാല് പോലും. നിങ്ങള്‍ക്ക് ഞങ്ങളോട് പ്രണയത്തെക്കുറിച്ച് വാചാലരാകാം. പക്ഷെ, ഒരിക്കല് NO പറഞ്ഞാല് അതിനെ ബഹുമാനിച്ച് മുന്നോട്ടു പൊയ്‌ക്കൊള്ളുക. അതാണ് അന്തസ്, അല്ലാതെ നടപ്പ് ധാരണകളല്ല.\nമോഹവും ആഗ്രഹങ്ങളുമൊക്കെ അത്ര നിസാരമായ ഒരു സംഗതിയാണെന്നു ഞാന് പറയില്ല. നമുക്കെല്ലാം തെറ്റു പറ്റിയിട്ടുണ്ട്. നമ്മളില് ഓരോരുത്തരും ആ വഴിയില് തപ്പിത്തടഞ്ഞവരാണ്. പക്ഷെ, മോഹങ്ങളെ ക്യാമ്പസില് പ്രകടിപ്പിക്കുന്നതിന്റെ സങ്കീര്‍ണതകള് നാം വേണ്ടത്ര ഇനിയും ചര്‍ച്ച ചെയ്തിട്ടില്ല. സ്‌നേഹം എന്ന പേരില് നാം കാട്ടിക്കൂട്ടുന്നവയില് അന്തര്‍ലീനമായിക്കിടക്കുന്ന വയലന്‍സിനെക്കുറിച്ചും നാം അധികം ചിന്തിച്ചിട്ടില്ല. വിമോചനപരവും പരിവര്‍ത്തനപരവുമായ, പരസ്പര ബഹുമാനത്തിലൂന്നിയ ബന്ധങ്ങളുടെ സാദ്ധ്യതകളെയും നാം തിരിച്ചറിഞ്ഞിട്ടില്ല. ഒരു സ്വവര്‍ഗരതിക്കാരന്റെ/രിയുടെ പ്രണയം നാം ഇനിയും മനസ്സിലാക്കിയിട്ടില്ല. ഒരു ദളിത് അവന്റെ/അവളുടെ ആഗ്രഹങ്ങളുമായി മല്ലിടുന്നതും നാം കാണുന്നില്ല. സാധാരണ കരുതും പോലെ, യഥാര്‍ത്ഥ വഴിയേ പ്രണയം വരുന്നത് സ്വാഭാവികമായി സംഭവിക്കുന്നതല്ല. നമ്മള് അത് സ്വയം പഠിക്കേണ്ടിയിരിക്കുന്നു. അതില് നാം ഇനിയും കൂടുതല് സംവാദങ്ങള് നടത്തേണ്ടിയിരിക്കുന്നു. മറ്റുള്ളവരുടെ അനുഭവങ്ങള്, അതെത്രത്തോളം നമുക്ക് അസൗകര്യപ്രദമാണെങ്കിലും, നാം ക്ഷമയോടെ കേള്‍ക്കേണ്ടതായുണ്ട്. സ്‌നേഹത്തിന്റെ കാര്യത്തില് നാം ഇനിയും പലതും പഠിക്കാനും പഠിച്ചത് മറക്കാനും തയ്യാറാകേണ്ടിയിരിക്കുന്നു.\nപക്ഷെ പ്രണയത്തിന്റെ മുഖം മൂടിയില്, ജെ.എന്.യു വില് നടന്ന ഈ സംഭവത്തില് അന്തര്‍ലീനമായ ജെന്റര് വയലന്‍സ് കാണാതെ പോകുന്നത് വളരെ അപകടകരമായിരിക്കും. ശിവാനി നാഗ് കാഫിലയിലെ ഒരു ലേഖനത്തില് പറഞ്ഞതു പോലെ നാം ഇസ്‌പേഡിനെ 'ഇസ്‌പേഡ്' എന്നു തന്നെ വിളിക്കാന് പഠിക്കേണ്ടിയിരിക്കുന്നു. അങ്ങനെ വരുമ്പോള്, വേദിയില് കയറി ഒരു സോഷ്യോളജി പ്രൊഫസര് ഈ സംഭവത്തില് ആണ്‍കുട്ടി ആ്തമഹത്യ ചെയ്ത സ്ഥിതിക്ക് ജെന്റര് കാര്യങ്ങള് ചര്‍ച്ച ചെയ്യേണ്ടതില്ലെന്ന് ഘോരഘോരം പ്രസ്താവിക്കുമ്പോള് നമുക്ക് എഴുന്നേറ്റു നിന്ന് ജെന്ററിനെക്കുറിച്ചുള്ള പഴയ പാഠങ്ങള് വീണ്ടും പോയിരുന്നു പഠിക്കാന് അയാളോട് വിളിച്ചു പറയാം. ആകാശിന്റെ ആത്മഹത്യാ കുറിപ്പു കാണിച്ച് പെണ്‍കുട്ടിയുടെ മേല് കുറ്റം ചാര്‍ത്താന് ദൈനിക് ഭാസ്‌കര് ശ്രമിക്കുമ്പോഴും നമുക്ക് മിണ്ടാതെ നോക്കിയിരിക്കാനാകില്ല. ആകാശിനെക്കൊണ്ടത് ചെയ്യിച്ചതിന് പെണ്‍കുട്ടിയാണ് കാരണക്കാരിയെന്നു പറഞ്ഞ് അപവാദക്കഥകള് പ്രചരിപ്പിക്കാനും നമ്മെ വെറും കാമഭ്രാന്തികളായി ചിത്രികരിക്കാനും ഇനിയും അവരെ അനുവദിക്കുക വയ്യ. സ്വാഭാവിക പ്രണയത്തില് വഴിമുടക്കിയായെത്തുന്ന 'ഓവര് ജെന്റര് സെന്‍സിറ്റൈസേഷ'നാണ് ഇത്തരമൊരു സംഗതിക്കു കാരണമായതെന്ന് നോട്ടീസിറക്കിയ കാമ്പസ് ഫ്രണ്ട് ഓഫ് ഇന്ത്യയോടും നമുക്കു ചോദിക്കാം, സ്വാഭാവികമെന്നതു കൊണ്ട് എന്താണവര് യഥാര്‍ത്ഥത്തില് ഉദ്ദേശിച്ചതെന്ന്. അവര്‍ക്കു പറയാനുള്ളത് നാം കേള്‍ക്കും. പക്ഷെ, അതിനെ നമ്മള് എതിര്‍ക്കുക തന്നെ ചെയ്യും. ജെന്റര് സെന്‍സിറ്റൈസേഷന് എന്താണെന്ന് നമ്മള് അവരോടു പറയും, കാരണം അതെന്താണെന്ന് അവര്‍ക്ക് യാതൊരു ധാരണയും ഇല്ല എന്നുറപ്പുള്ളതു കൊണ്ട് തന്നെ.


ഹൈപ്പര് തൈറോയ്ഡിസം — വികാസ്പീഡിയ\nഹോം പേജ് / ആരോഗ്യം / രോഗങ്ങള് / മറ്റു സിസ്റ്റമറ്റിക് രോഗങ്ങള് / തൈറോയ്ഡ് / ഹൈപ്പര് തൈറോയ്ഡിസം\nതൈറോയ്ഡ് ഗ്രന്ഥിയിലെ രണ്ടു പ്രധാന ഹോര്‍മോണുകളുടെ അമിതമായ പ്രവര്‍ത്തനംമൂലമുണ്ടാകുന്ന രോഗമാണ് ഹൈപ്പര് തൈറോയ്ഡിസം. കഴുത്തിന്റെ മുന്‍ഭാഗത്തു സ്ഥിതിചെയ്യുന്ന തൈറോയ്ഡ് ഗ്രന്ഥിയില്‍നിന്നു സ്രവിക്കുന്ന രണ്ട് പ്രധാന ഹോര്‍മോണുകളാണ് തൈറോക്സിന് അഥവാ ഠ4, ട്രൈ അയഡോ തൈറോക്സിന് അഥവാ ഠ3. ശരീരത്തിന്റെ സകലവിധ ഉപാപചയ പ്രവൃത്തികളും നിയന്ത്രിക്കുന്നതിന്, ഈ ഹോര്‍മോണുകള്‍ക്ക് സുപ്രധാന പങ്കുണ്ട്. ഒരു ശിശുവിന്റെ ഗര്‍ഭപാത്രത്തില് തുടങ്ങുന്ന വളര്‍ച്ചയുടെ ആരംഭംമുതല്, വയസ്സായി മരിക്കുന്നതുവരെ ഈ ഹോര്‍മോണുകളുടെ ശരിയായ പ്രവര്‍ത്തനം, ആരോഗ്യം നിലനിര്‍ത്തുന്നതിന് അത്യാവശ്യമാണ്. എന്നാല് ഈ ഹോര്‍മോണ് അമിതമായി ശരീരത്തില് പ്രവര്‍ത്തിച്ചാല് ഹൈപ്പര് തൈറോയ്ഡിസം എന്ന രോഗമാകും. ഈ രോഗം സമയത്ത് കണ്ടുപിടിച്ചു ചികിത്സിച്ചാല്, ആരോഗ്യം പൂര്‍ണമായി തിരിച്ചുകിട്ടും. അതേസമയം രോഗം യഥാസമയം കണ്ടെത്താതെ മൂര്‍ച്ഛിച്ചാല് ജീവഹാനിവരെ സംഭവിക്കാം.ശരീരത്തിന്റെ സകല ഉപാപചയ പ്രവൃത്തികളും നിയന്ത്രിക്കുന്നതില്; ഈ ഹോര്‍മോണുകള്‍ക്ക് സുപ്രധാന പങ്കുണ്ട്.ശിശുക്കളുടെമുതല് മുതിര്‍ന്നവരുടെവരെ ആരോഗ്യം നിലനിര്‍ത്തുന്നതിന് ഈ ഹോര്‍മോണുകളുടെ ശരിയായ പ്രവര്‍ത്തനം അത്യാവശ്യമാണ്. എന്നാല് ഈ ഹോര്‍മോണ് അമിതമായി ശരീരത്തില് പ്രവര്‍ത്തിച്ചാലുണ്ടാകുന്ന രോഗമാണ് ഹൈപ്പര് തൈറോയ്ഡിസം.\nഹൈപ്പര് തൈറോയ്ഡിസം ഉണ്ടാകുമ്പോള് ശരീരത്തിന്റെ എല്ലാ അവയവങ്ങളും അധികമായി പ്രവര്‍ത്തിക്കുന്നു. ഹൃദയത്തിന്റെ അമിതമായ പ്രവര്‍ത്തനംമൂലം നെഞ്ചിടിപ്പും ശ്വാസംമുട്ടലും ഉണ്ടാകും. തലച്ചോറില് തൈറോയ്ഡ് ഹോര്‍മോണിന്റെ അധികം പ്രവര്‍ത്തനംമൂലം ഉറക്കക്കുറവ്, പേടി, വെപ്രാളം, വിറയല് മുതലായവ കാണാം. അമിതമായ വിശപ്പും, കൂടാതെ കൂടെയുള്ള മലവിസര്‍ജനവും ഈ ഹോര്‍മോണ് ഗാസ്ട്രോ ഇന്റെര്‍സ്റ്റൈനല് ട്രാക്കിനെ ബാധിക്കുന്നകൊണ്ടാണ്. കൂടാതെ സ്ത്രീകളില് മെന്‍സസ് വളരെ കുറയുകയും ഗര്‍ഭധാരണശേഷി കുറയുകയും ചെയ്യുന്നു.\nശരീരത്തിന്റെ തൂക്കം കുറയുന്നതും അമിതമായി വിയര്‍പ്പ് കാണുന്നതും രോഗത്തിന്റെ പ്രധാന ലക്ഷണങ്ങളാണ്. രോഗം കണ്ണുകളെ ബാധിക്കുമ്പോള് ഉരുണ്ട കണ്ണുകളും തള്ളിവരുന്ന കണ്ണുകളും വളരെ സാധാരണമാണ്. അതുകൊണ്ട് രോഗിയെ കാണുമ്പോള്‍ത്തന്നെ രോഗം തിരിച്ചറിയാന് സാധിക്കും. ഈ രോഗം ഉണ്ടാകുന്നത് പലതരം കാരണംകൊണ്ടാണ്. ഏറ്റവും കൂടുതലായി ഇതു വരുന്നത് &ഹറൂൗീ;ഗ്രേവ്സ് ഡിസീസ്&ൃെൂൗീ; കൊണ്ടാണ്. ശരീരത്തിന്റെ പ്രതിരോധശക്തി കാത്തുസൂക്ഷിക്കുന്ന കോശങ്ങളുടെ നിയന്ത്രണം താളംതെറ്റുന്ന ഓട്ടോ ഇമ്യൂണ് രോഗത്തില്‍പ്പെട്ടതാണ്.\nപ്രത്യേക കാരണങ്ങളൊന്നും കൂടാതെ തൈറോയ്ഡ് ഗ്രന്ഥിയുടെ പ്രവര്‍ത്തനം നിയന്ത്രിക്കുന്ന ടിഎസ്എച്ച് റിസപ്റ്റര് (TSH) എന്ന കോശങ്ങള് കൂടുതലായി പ്രവര്‍ത്തിച്ച് അധികമായി തൈറോയ്ഡ് ഹോര്‍മോണ് ഉണ്ടാക്കാന് തുടങ്ങും. ഇതുകാരണം ശരീരത്തിന്റെ എല്ലാ അവയവങ്ങളും കൂടുതലായി പ്രവര്‍ത്തിച്ച് ഹൈപ്പര് തൈറോയ്ഡിസം എന്ന രോഗം ഉണ്ടാകും. ഇതുകൂടാതെ തൈറോയ്ഡ് ഗ്രന്ഥിയിലുള്ള മുഴകള് ചില സമയം കൂടുതല് പ്രവര്‍ത്തനം തുടങ്ങിയാലും, ഹൈപ്പര് തൈറോയ്ഡിസം ഉണ്ടാകാം. ഇതിനെ ടോക്സിക് നോഡുലാര് ഗോയിറ്റര് എന്നു പറയുന്നു. ഇവയെല്ലാം കൂടാതെ ഹൈപ്പര് തൈറോയ്ഡിസം ഉണ്ടാകാനുള്ള വേറൊരു കാരണം, അമിതമായി ആവശ്യമില്ലാതെയുള്ള തൈറോയ്ഡ് ഹോര്‍മോണ് കഴിക്കുന്നതുകൊണ്ടാവാം.\nഇത് ചിലപ്പോള് ചികിത്സയിലെ ഭാഗമാകാം. അല്ലെങ്കില് തൈറോയ്ഡ് ഹോര്‍മോണിന്റെ വണ്ണം കുറയ്ക്കാന്‍വേണ്ടിയുള്ള മരുന്നു ദുരുപയോഗംകൊണ്ടാകാം. രോഗലക്ഷണങ്ങള് ചികിത്സിച്ചുമാറ്റിയശേഷം, രോഗം വരാന് ഉണ്ടായ കാരണത്തിനനുസരിച്ച് ചികിത്സാരീതി മാറ്റുന്നതാണ് നല്ലത്. ഉദാഹരണമായി, ടോക്സിക് അഡിനോമകൊണ്ടാണ് ഹൈപ്പര് തൈറോയ്ഡിസം ഉണ്ടായതെങ്കില് സര്‍ജറിയോ, റേഡിയോ അയഡിന്‍കൊണ്ടുള്ള കരിക്കലോ ചെയ്യണം. ഗ്രേവ്സ് ഡിസിസ് മൂലമുള്ള ഹൈപ്പര് തൈറോയ്ഡിസം ആണെങ്കില് തുടര്‍ച്ചയായി ഗുളികകള് കഴിക്കുകയോ, ഓപ്പറേഷന് ചെയ്യുകയോ അല്ലെങ്കില് റേഡിയോ അയഡിന്‍കൊണ്ട് ഗ്രന്ഥിയെ കരിച്ചുകളയുകയോ ചെയ്യാം. ഹൈപ്പര് തൈറോയ്ഡ് രോഗം കൂടിനില്‍ക്കുന്ന സമയത്ത്, അയഡൈസ്ഡ് ഉപ്പിനുപകരം കല്ലുപ്പ് ഉപയോഗിക്കുന്നത് നല്ലതാണ്.\nകൂടാതെ ചുമയ്ക്കുള്ള സിറപ്പുകളും കുടിവെള്ളം ശുദ്ധീകരിക്കുന്നതിന് ഉപയോഗിക്കുന്ന അയഡൈസ്ഡ് ഫില്‍റ്ററുകളും ഉപയോഗിക്കാന്‍പാടില്ല. സാധാരണയായി തൈറോയ്ഡ് ഗ്രന്ഥിയുടെ പ്രവര്‍ത്തനം കുറഞ്ഞുപോകാതിരിക്കാന് അയഡിന് അത്യാവശ്യമായി കഴിക്കണമെന്ന് ഉപദേശിക്കുന്നതിന് വിപരീതമായ ഉപദേശമാണ്, ഹൈപ്പര് തൈറോയ്ഡ് രോഗത്തിന് നിര്‍ദേശിക്കുന്നതെന്നും ഓര്‍ക്കണം.\nരോഗം ഉണ്ടാകാനുള്ള കാരണങ്ങള്\nഈ രോഗം ഉണ്ടാകുന്നത് പലതരം കാരണംകൊണ്ടാണ്. ഏറ്റവും കൂടുതലായി ഇതു വരുന്നത് "ഗ്രേവ്സ് ഡിസീസ്" കൊണ്ടാണ്. ശരീരത്തിന്റെ പ്രതിരോധശക്തി കാത്തുസൂക്ഷിക്കുന്ന കോശങ്ങളുടെ നിയന്ത്രണം താളംതെറ്റുന്ന ഓട്ടോ ഇമ്യൂണ് രോഗത്തില്‍പ്പെട്ടതാണ്. പ്രത്യേക കാരണങ്ങളൊന്നും കൂടാതെ തൈറോയ്ഡ് ഗ്രന്ഥിയുടെ പ്രവര്‍ത്തനം നിയന്ത്രിക്കുന്ന ടിഎസ്എച്ച് റിസപ്റ്റര് (ഠടഒ) എന്ന കോശങ്ങള് കൂടുതലായി പ്രവര്‍ത്തിച്ച് അധികമായി തൈറോയ്ഡ് ഹോര്‍മോണ് ഉണ്ടാക്കാന് തുടങ്ങും. ഇതുകാരണം ശരീരത്തിന്റെ എല്ലാ അവയവങ്ങളും കൂടുതലായി പ്രവര്‍ത്തിച്ച് ഹൈപ്പര് തൈറോയ്ഡിസം എന്ന രോഗം ഉണ്ടാകും. ഇതുകൂടാതെ തൈറോയ്ഡ് ഗ്രന്ഥിയിലുള്ള മുഴകള് ചില സമയം കൂടുതല് പ്രവര്‍ത്തനം തുടങ്ങിയാലും, ഹൈപ്പര് തൈറോയ്ഡിസം ഉണ്ടാകാം. ഇതിനെ ടോക്സിക് നോഡുലാര് ഗോയിറ്റര് എന്നു പറയുന്നു. ഇവയെല്ലാം കൂടാതെ ഹൈപ്പര് തൈറോയ്ഡിസം ഉണ്ടാകാനുള്ള വേറൊരു കാരണം, അമിതമായി ആവശ്യമില്ലാതെയുള്ള തൈറോയ്ഡ് ഹോര്‍മോണ് കഴിക്കുന്നതുകൊണ്ടാവാം. ഇത് ചിലപ്പോള് ചികിത്സയിലെ ഭാഗമാകാം. അല്ലെങ്കില് തൈറോയ്ഡ് ഹോര്‍മോണിന്റെ വണ്ണം കുറയ്ക്കാന്‍വേണ്ടിയുള്ള ദുരുപയോഗംകൊണ്ടാകാം.\nഹൈപ്പര് തൈറോയ്ഡിസം ഉണ്ടാകുമ്പോള് ശരീരത്തിന്റെ എല്ലാ അവയവങ്ങളും അധികമായി പ്രവര്‍ത്തിക്കുന്നു. ഹൃദയത്തിന്റെ അമിതമായ പ്രവര്‍ത്തനംമൂലം നെഞ്ചിടിപ്പും ശ്വാസംമുട്ടലും ഉണ്ടാകും. തലച്ചോറില് തൈറോയ്ഡ് ഹോര്‍മോണിന്റെ അധികം പ്രവര്‍ത്തനംമൂലം ഉറക്കക്കുറവ്, പേടി, വെപ്രാളം, വിറയല് മുതലായവ കാണാം. അമിതമായ വിശപ്പും, കൂടാതെ കൂടെയുള്ള മലവിസര്‍ജനവും ഈ ഹോര്‍മോണ് ഗാസ്ട്രോ ഇന്റെര്‍സ്റ്റൈനല് ട്രാക്കിനെ ബാധിക്കുന്നകൊണ്ടാണ്. കൂടാതെ സ്ത്രീകളില് മെന്‍സസ് വളരെ കുറയുകയും ഉല്‍പ്പാദനശേഷി കുറയുകയും ചെയ്യുന്നു. ശരീരത്തിന്റെ തൂക്കം കുറയുന്നതും അമിതമായി വിയര്‍പ്പ് കാണുന്നതും രോഗത്തിന്റെ പ്രധാന ലക്ഷണങ്ങളാണ്.\nരോഗം കണ്ണുകളെ ബാധിക്കുമ്പോള് ഉരുണ്ട കണ്ണുകളും, തള്ളിവരുന്ന കണ്ണുകളും വളരെ സാധാരണമാണ്. അതുകൊണ്ട് രോഗിയെ കാണുമ്പോള്‍ത്തന്നെ രോഗം ഡയഗ്നോസ്ചെയ്യാന് സാധിക്കും.\nരോഗം സ്ഥിരീകരിക്കാന് വേണ്ട പരിശോധനകള്\nരോഗം സ്ഥിരീകരിക്കുന്നതിനു വേണ്ട, പ്രധാന പരിശോധന രക്തത്തിലെ തൈറോയ്ഡ് ഹോര്‍മോണുകള് അളക്കുന്നതാണ്. രക്തത്തിലെ ഠ3യും ഠ4ഉം വളരെ കൂടിയിരിക്കുകയും ഠടഒ എന്ന പിറ്റ്യൂട്ടറി ഹോര്‍മോണ് വളരെ കുറഞ്ഞിരിക്കുകയും ചെയ്യും. ഈ ടെസ്റ്റ്കൊണ്ട് ഹൈപ്പര് തൈറോയ്ഡിസം സ്ഥിരീകരിക്കാം. പക്ഷേ എന്തുകൊണ്ടാണ് ഈ രോഗം വന്നതെന്നു കണ്ടുപിടിക്കുന്നതിന് തൈറോയ്ഡിന്റെ ഐസോടോപ്പ് സ്കാനിങ് എന്ന പരിശോധന ചെയ്യണം. ഈ ടെസ്റ്റ് ചെയ്താല് രോഗം ടോക്സിക് അഡിനോമ ആണോ അതോ ഗ്രേവ്സ് ഡിസിസ് ആണോ എന്നു കണ്ടുപിടിക്കാന് സാധിക്കും.\nരോഗത്തിന്റെ ലക്ഷണങ്ങള് നിയന്ത്രിക്കുന്നതിന് പ്രധാനമായും കാര്‍ബിമസോള് എന്ന ഗുളികയാണ് ഉപയോഗിക്കുന്നത്. രോഗലക്ഷണങ്ങള് ചികിത്സിച്ചുമാറ്റിയശേഷം, രോഗം വരാന് ഉണ്ടായ കാരണത്തിനനുസരിച്ച് ചികിത്സാരീതി മാറും. ഉദാഹരണമായി, ടോക്സിക് അഡിനോമകൊണ്ടാണ് ഹൈപ്പര് തൈറോയ്ഡിസം ഉണ്ടായതെങ്കില് സര്‍ജറിയോ, റേഡിയോ അയഡിന്‍കൊണ്ടുള്ള കരിക്കലോ ചെയ്യണം. ഗ്രേവ്സ് ഡിസിസ് മൂലമുള്ള ഹൈപ്പര് തൈറോയ്ഡിസം ആണെങ്കില് തുടര്‍ച്ചയായി ഗുളികകള് കഴിക്കുകയോ, ഓപ്പറേഷന് ചെയ്യുകയോ അല്ലെങ്കില് റേഡിയോ അയഡിന്‍കൊണ്ട് ഗ്രന്ഥിയെ കരിച്ചുകളയുകയോ ചെയ്യാം. ഈ മൂന്നുതരം ചികിത്സക്കും അതിന്റേതായ ഗുണവും ദോഷവുമുണ്ട്. അതുകൊണ്ട് രോഗിയും ഡോക്ടറും ചര്‍ച്ചചെയ്ത് രോഗിക്ക് ഏറ്റവും പറ്റിയതും സ്വീകാര്യമായതുമായ ചികിത്സാരീതി തെരഞ്ഞെടുക്കുന്നു.\nരോഗം കൂടിനില്‍ക്കുമ്പോള് ആഹാരത്തിലെ അയഡിന്റെ അളവ് കുറയ്ക്കുന്നത് നന്നാകും. ഹൈപ്പര് തൈറോയ്ഡ് രോഗം കൂടിനില്‍ക്കുന്ന സമയത്ത്, അയഡൈസ്ഡ് ഉപ്പിനുപകരം കല്ലുപ്പ് ഉപയോഗിക്കുന്നത് നല്ലതാണ്. കൂടാതെ ചുമയ്ക്കുള്ള സിറപ്പുകളും കുടിവെള്ളം ശുദ്ധീകരിക്കുന്നതിന് ഉപയോഗിക്കുന്ന അയഡൈസ്ഡ് ഫില്‍റ്ററുകളും ഉപയോഗിക്കാന്‍പാടില്ല. സാധാരണയായി തൈറോയ്ഡ് ഗ്രന്ഥിയുടെ പ്രവര്‍ത്തനം കുറഞ്ഞുപോകാതിരിക്കാന്‍വേണ്ടി അയഡിന് അത്യാവശ്യമായി കഴിക്കണമെന്ന് ഉപദേശിക്കുന്നതിന് വിപരീതമായ ഉപദേശമാണ്, ഹൈപ്പര് തൈറോയ്ഡ് രോഗത്തിന് നിര്‍ദേശിക്കുന്നത്. പലര്‍ക്കും ഈ രോഗം കുറേ നാളുകള് പിന്നിട്ടാല് തൈറോയ്ഡ് ഗ്രന്ഥിയുടെ പ്രവര്‍ത്തനം കുറയുകയും അവസാനം ഇതിന്റെ എതിര്‍രോഗമായ ഹൈപ്പോ തൈറോയ്ഡിസത്തില് ചെന്നുചേരുകയും ചെയ്യും. അതുകൊണ്ട് ഈ രോഗം വന്ന് പൂര്‍ണമായി മാറിയാലും ആണ്ടിലൊരിക്കല് രക്തത്തിലെ തൈറോയ്ഡ് ഹോര്‍മോണ് ടെസ്റ്റ്ചെയ്യുന്നത് അത്യാവശ്യമാണ്.\nഷഫീക് Oct 14, 2019 10:59 AM\nTSH level 0.01, I'm taking 20mg Carbimazol (Neo-mercazol) and beta blocker 20mg Propronol (Intral) per day.\nപ്രൊപ്പനോൾ ഹൃദയത്തിന്റെ ഇടിപ്പും മറ്റും കുറയ്കും. കൂടാതെ നെർവസ്നസ് കുറക്കുകയും ചൈയ്യുംമെന്ന് തോനുന്നു.\nആതിര ശിവജിത് Mar 26, 2019 10:15 PM\nഞാൻ tsh നോക്കിയപ്പോൾ 6.96 ആയിരുന്നു dr. പറഞ്ഞു തൈറോയ്ഡ് ഉണ്ടെന്നു ഇതു ആരംഭം ആണോ? ഇതു ടാബ്ലറ്റ് കഴിച്ചാൽ പൂർണമായും മാറുമോ ഞാൻ മാരീഡ് ആണ് കുട്ടികൾ ഇല്ല ഇത് കുട്ടികൾ ഉണ്ടാകുന്നതിനു തടസം ആകുമോ? പ്ലീസ് മറുപടി തരണേ..\nകൃഷ്ണ Aug 05, 2018 12:52 PM\nപിറ്റ്യൂ റ്ററി ഗ്രന്ഥി തടിക്കൽ\nഅനുമോൻ Feb 14, 2018 08:26 PM\nഎന്റെ വൈഫിന്റെ tsh ലെവൽ 34 ആയിരിക്കുന്നു, ഒന്നര വർഷം മുൻപ് തൈറോയ്ഡ് ഓപ്പറേഷൻ ചെയ്തു കളഞ്ഞിരുന്നു (നോഡുലാർ ഗോയ്റ്റർ ആരുന്നു )\n3മാസം മുൻപ് നടത്തിയ ബ്ലഡ് ടെസ്റ്റിൽ T3\nT4, TSH കൂടുതൽ ആയതിനാൽ മെഡിസിന്റെ ഡോസേജ് 100 ൽ നിന്നു 125 ആക്കിയിരുന്നു.... ഇതെന്തുകൊണ്ടാണ്\nദയവായി ഒരു മറുപടി പ്രതീക്ഷിക്കുന്നു


കാഷ്വാലിറ്റി സെന്ററിലേക്ക് ജനറേറ്റര് എത്തിച്ചു | Kannur\nകാഷ്വാലിറ്റി സെന്ററിലേക്ക് ജനറേറ്റര് എത്തിച്ചു\nജില്ലാ ആസ്പത്രി നവീകരണം\nകണ്ണൂര്: ജില്ലാ ആസ്പത്രിയില് തുടങ്ങുന്ന കാഷ്വാലിറ്റി സെന്റര് കെട്ടിടത്തിലേക്ക് ജനറേറ്റര് എത്തിച്ചു. ബി.എച്ച്.ഇ.എല്. (ഭെൽ) കമ്പനിയാണ് കാസര്‍കോട്ടുനിന്ന് ജനറേറ്റര് എത്തിച്ചത്. ആസ്പത്രിയുടെ മാസ്റ്റര്‍പ്ലാന് പ്രവൃത്തികള് പുരോഗമിക്കുന്നതിന്റെ ഭാഗമായാണിത്. ജില്ലാ ആസ്പത്രിയില് സൂപ്പര് സ്പെഷ്യാലിറ്റി കേന്ദ്രത്തിന്റെ പ്രവൃത്തി ഉദ്ഘാടനം രണ്ടുമാസംമുൻപ് മന്ത്രി കെ.കെ.ശൈലജയാണ് നിര്‍വഹിച്ചത്.\nമാസ്റ്റർപ്ലാൻ പ്രവൃത്തിയുടെ ഭാഗമായി പഴയ കെട്ടിടങ്ങള് പൊളിച്ചുനീക്കുന്നത് തുടങ്ങി. സ്ത്രീകളുടെ വാര്‍ഡായി ഉപയോഗിച്ചിരുന്ന കെട്ടിടമാണ് ആദ്യഘട്ടത്തിൽ പൊളിച്ചുതുടങ്ങിയത്. ഫെബ്രുവരിയിലാണ് അതിന്റെ പണി ആരംഭിച്ചത്. ടി.ബി.സെന്റര്, ബ്ലഡ് ബാങ്ക് എന്നിവകൂടി പൊളിച്ചുനീക്കണം. അതിനുശേഷംമാത്രമാണ് പുതിയ കെട്ടിടത്തിന്റെ പണി തുടങ്ങാനാവുക.\nമാസ്റ്റര്‍പ്ലാനിലെ പ്രവൃത്തികള്‍ക്ക് 61.72 കോടി രൂപയാണ് ആദ്യഘട്ടത്തില് കിഫ്ബി അനുവദിച്ചത്. ആസ്പത്രിയിലെ നിലവിലെ പ്രവർത്തനങ്ങളെ ബാധിക്കാത്തതരത്തിൽ വിവിധ ഘട്ടങ്ങളായാണ് പണി നടത്തുന്നത്. ഇതിന്റെഭാഗമായി ജില്ലാ ആസ്പത്രി കെട്ടിട്ടടത്തിൽ പ്രവർത്തിക്കുന്ന ടി.ബി. സെന്‍റർ പള്ളിക്കുന്നിലേക്ക് മാറ്റും.


ദീപക് ഹൂഡ-ക്രുനാല് പാണ്ഡ്യ വിഷയത്തില് ബറോഡ ക്രിക്കറ്റ് ബോര്‍ഡ് അന്വേഷിക്കണം: ഇര്‍ഫാന് പഠാന് | Irfan Pathan wants Baroda cricket board to investigate Deepak Hooda-Krunal Pandya row\nനായകന് ക്രുനാല് പാണ്ഡ്യയില് നിന്നും മോശം പെരുമാറ്റമുണ്ടായി എന്ന് വിശദമാക്കി ഹൂഡ ഒരു പരാതി ബറോഡ ക്രിക്കറ്റ് അസോസിയേഷനെ ഏല്‍പ്പിച്ചിരുന്നു. മറ്റുതാരങ്ങളുടെ മുന്നില് വെച്ച് നിരന്തരം ക്രുനാല് തന്നെ അപമാനിച്ചുവെന്ന് ഹൂഡ വ്യക്തമാക്കി.\nന്യൂഡല്‍ഹി: ബറോഡ ക്രിക്കറ്റ് ടീമിലുടലെടുത്ത ദീപക് ഹൂഡ-ക്രുനാല് പാണ്ഡ്യ വിഷയത്തില് ബോര്‍ഡ് അന്വേഷണം ആരംഭിക്കണമെന്ന് മുന് ഇന്ത്യന് താരം ഇര്‍ഫാന് പഠാന്. ക്രിക്കറ്റ് ക്യാമ്പില് വെച്ച് നായകനായ ക്രുനാല് പാണ്ഡ്യ ദീപക് ഹൂഡയോടെ മോശമായി പെരുമാറി എന്നതിനെത്തുടര്‍ന്നാണ് പ്രശ്‌നം ഉടലെടുക്കുന്നത്.\nസംഭവത്തില് ദീപക് ഹൂഡയെ പിന്താങ്ങിയാണ് ഇര്‍ഫാന് പഠാന് സംസാരിക്കുന്നത്. ' ഇത്രയും മോശമായ ഒരു കാലഘട്ടത്തില് ക്രിക്കറ്റ് മത്സരങ്ങള് അതിന്റെ പൂര്‍ണ ഭാവത്തിലേക്ക് വരുന്നതേയുള്ളൂ. ബയോ ബബിള് സര്‍ക്കിളില് ജീവിക്കുന്ന താരങ്ങള് എല്ലാവരും ഒരുമിച്ച് നിന്ന് മത്സരത്തില് മാത്രം ശ്രദ്ധിക്കണം. മറ്റുകാര്യങ്ങളില് ശ്രദ്ധിച്ചാല് അത് ടീമിന്റെ ഒത്തിണക്കത്തെ ബാധിക്കും. ഹൂഡയും ക്രുനാലും തമ്മിലുള്ള പ്രശ്‌നത്തില് ബറോഡ ക്രിക്കറ്റ് അസോസിയേഷന് ഉടന് ഇടപെടണം' -പഠാന് വ്യക്തമാക്കി.\nനായകന് ക്രുനാല് പാണ്ഡ്യയില് നിന്നും മോശം പെരുമാറ്റമുണ്ടായി എന്ന് വിശദമാക്കി ഹൂഡ ഒരു പരാതി ബറോഡ ക്രിക്കറ്റ് അസോസിയേഷനെ ഏല്‍പ്പിച്ചിരുന്നു. മറ്റുതാരങ്ങളുടെ മുന്നില് വെച്ച് നിരന്തരം ക്രുനാല് തന്നെ അപമാനിച്ചുവെന്ന് ഹൂഡ വ്യക്തമാക്കി. ഇതേത്തുടര്‍ന്ന് സയെഡ് മുഷ്താഖ് അലി ട്രോഫിയ്ക്കുള്ള ടീമിന്റെ പരിശീലനത്തില് നിന്നും ഹൂഡ വിട്ടുനിന്നിരുന്നു.\nബറോഡയ്ക്കായി 17 വര്‍ഷം കളിച്ച ഇര്‍ഫാന് പഠാന് ഈ പ്രശ്‌നത്തില് എത്രയും പെട്ടന്ന് ഒത്തുതീര്‍പ്പുണ്ടാക്കണമെന്ന് ആവശ്യപ്പെട്ടു. സംഭവത്തില് ക്രുനാല് മൗനം പാലിക്കുന്നത് സംഭവം കൂടുതല് വഷളാക്കുന്നു.\nContent Highlights: Irfan Pathan wants Baroda cricket board to investigate Deepak Hooda-Krunal Pandya row


Mohanlal in Madambi ലാലിന്റെ ബ്ലേഡ് കമ്പനി - Malayalam Filmibeat\n2 min ago മമ്മൂട്ടിയെ നായകനാക്കിയുള്ള ആ സിനിമ ശശിയേട്ടന്റെ നിര്‍ബന്ധപ്രകാരം സംഭവിച്ചതാണെന്ന് രഞ്ജിത്\n31 min ago മോഹൻലാൽ, ദിലീപ്, ജയറാം എന്നിവരുടെ ഡേറ്റ് കിട്ടിയിട്ടും പ്രയോജനപ്പെടുത്താന് കഴിയാതെ പോയി\n48 min ago ഭയപ്പെടേണ്ട നടി മഞ്ജു വാര്യരാണ്; ലേഡീ സൂപ്പര്‍സ്റ്റാറെ കുറിച്ച് നടന് ധനുഷ് പറഞ്ഞത്, വീഡിയോ വൈറല്\nലാലിന്റെ ബ്ലേഡ് കമ്പനി\n| Published: Friday, January 4, 2008, 14:39 [IST]\nബി.ഉണ്ണിക്കൃഷ്ണന് സംവിധാനം ചെയ്യുന്ന മാടമ്പിയില് പണമിടപാടുകാരനായ പുത്തന്‍വീട്ടില് ഗോപാലകൃഷ്ണപിള്ള എന്ന കഥാപാത്രത്തെയാണ് മോഹന്‍ലാല് അവതരിപ്പിക്കുന്നത്. മോഹന്‍ലാലിന്റെ മാനറിസങ്ങള് പരമാവധി പ്രയോജനപ്പെടുത്തിക്കൊണ്ട് ബി.ഉണ്ണിക്കൃഷ്ണന് രൂപപ്പെടുത്തിയിരിക്കുന്ന കഥാപാത്രമാണ് ഗോപാലകൃഷ്ണപിള്ള.\nസ്വകാര്യ പണമിടപാടുകാരനാണെങ്കിലും വായ്പ വാങ്ങുന്നവരില് നിന്നും ബാങ്ക് പലിശ മാത്രമേ അയാളീടാക്കുന്നുള്ളൂ. തന്റെ ഇടപാടുകാരില് നിന്നും യാതൊരു വിധ ഈടുകളും വാങ്ങുന്ന പതിവ് അയാള്‍ക്കില്ല. ഏത് ആവശ്യക്കാരനും അയാളില് നിന്നും പണം കിട്ടും. അത് പലിശ സഹിതം തിരികെ വാങ്ങാനും അയാള്‍ക്കറിയാം.\nഗോപാലപിള്ളയുടെ അനുജനാണ് രാമകൃഷ്ണപിള്ള. ഇളയവനോടാണ് അമ്മയ്ക്ക് പ്രിയം. ഗോപാലകൃഷ്ണപിള്ളയുമായി അമ്മ എപ്പോഴും വഴക്കാണ്. എഞ്ചിനീയറിംഗിന് പഠിക്കുമ്പോള് രാമകൃഷ്ണന് സിനിമയില് കമ്പം കയറി അഭിനയിക്കാന് പോയി. ഒടുവില് സിനിമയുമില്ല, പഠിത്തവുമില്ലെന്ന നിലയിലായി. അനുജനെ എങ്ങനെയെങ്കിലും കരകയറ്റുകയെന്നതാണ് ഗോപാലപിള്ളയുടെ ആഗ്രഹം.\nഗോപാലപിള്ളയുടെ ഗ്രാമത്തില് ഒരു ബാങ്ക് പോലുമില്ല. ബാങ്ക് പലിശക്കു വായ്പ നല്‍കുന്ന ഗോപാലപിള്ളയെ ജനങ്ങള് അത്ര കണ്ട് വിശ്വസിച്ചിരുന്നു. അതുകൊണ്ടു തന്നെ ഒരു ബാങ്കിന് അവിടെ സാധ്യതയുണ്ടായിരുന്നില്ല. പക്ഷേ സ്ഥിതിഗതികള് മാറിയത് വളരെ പെട്ടെന്നാണ്. അവിടെ ഒരു ബാങ്ക് തുടങ്ങാനുള്ള ആലോചനയുമായി ഒരു പെണ്‍കുട്ടിയെത്തുന്നു. ഒപ്പം ബ്ലേഡ് മാഫിയാ സംഘവും എത്തുന്നതോടെ ഗോപാലപിള്ളക്ക് ചില എതിരാളികളായി.\nചിത്രത്തില് മോഹന്‍ലാലിന്റെ നായികയാവുന്നത് കാവ്യാ മാധവനാണ്. ലാലിന്റെ അമ്മയായി രാധികയും അനുജനായി ജയസൂര്യയും വേഷമിടുന്നു. ചിത്രത്തില് ശ്രീനിവാസന് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. ലാലിന്റെ ലീഗല് അഡ്വൈസറുടെ വേഷത്തിലാണ് ശ്രീനിവാസനെത്തുന്നത്.\nStory first published: Friday, January 4, 2008, 14:39 [IST]


google trends on revoke of article 370Anweshanam\nഎന്താണ് ആര്‍ട്ടിക്കിള് 370 ? ഗൂഗിളിനോട് ആരാഞ്ഞ് ഇന്ത്യക്കാർ...\nഎന്താണ് ആര്‍ട്ടിക്കിള് 370 ? ഗൂഗിളിനോട് ആരാഞ്ഞ് ഇന്ത്യക്കാർ\nRuhasina J R | Tuesday, August 6, 2019 3:32 PM IST\nകഴിഞ്ഞ ദിവസം രാജ്യത്തെ ഏറ്റവും വലിയ വാര്‍ത്ത കാശ്മീരിന് പ്രത്യേക അധികാരം നല്‍കിയിരുന്ന ഭരണഘടനയിലെ 370 ആര്‍ട്ടിക്കിള് നിര്‍ത്തലാക്കിയതായിരുന്നു. അതിന്‍റെ രാഷ്ട്രീയ വാദങ്ങളും പ്രതിവാദങ്ങളും അന്തരീക്ഷത്തില് നിറയുമ്പോള് ഇന്ത്യക്കാര് ഗൂഗിളില് എന്താണ് ആര്‍ട്ടിക്കിള് 370 എന്ന് തിരയുകയായിരുന്നു. ഗൂഗിള് ട്രെന്‍റ് ഇത് വ്യക്തമാക്കുന്നു. ജമ്മു കാശ്മീര് സംബന്ധിയായ ബില്ലുകള് കേന്ദ്ര ആഭ്യന്തര മന്ത്രി അമിത് ഷാ രാജ്യസഭയില് അവതരിപ്പിച്ചത് തിങ്കളാഴ്ച രാവിലെ 11 മണിയോടെ ആയിരുന്നു. തുടര്‍ന്നുള്ള മണിക്കൂറുകളില് ഇന്ത്യക്കാര് ഗൂഗിള് ട്രെന്‍റിംഗില് ഇത് അറിയാന് പ്രകടിപ്പിച്ച സെര്‍ച്ചിംഗ് ഇന്‍ട്രസ്റ്റ് 100 ആണ്.\nഇതില് തന്നെ അരുണാചല് പ്രദേശില് നിന്നാണ് ഏറ്റവും കൂടുതല് സെര്‍ച്ച് നടന്നത്. കശ്മീര് പോലെ ഒരു അതിര്‍ത്തി സംസ്ഥാനമായ അരുണാചല് പ്രദേശിന് ഈ സംഭവത്തില് താല്‍പ്പര്യം ജനിക്കുക സ്വഭാവികമാണ് എന്നാണ് ടെക് വിദഗ്ധരുടെ അഭിപ്രായം. മറ്റൊരു ചെറിയ സംസ്ഥാനം ഗോവയാണ് രണ്ടാം സ്ഥാനത്ത് ഇവിടുത്തെ സെര്‍ച്ചിംഗ് താല്‍പ്പര്യം 74 ആണ്. കര്‍ണാടകയാണ് മൂന്നാം സ്ഥാനത്ത്. നാലാം സ്ഥാനത്ത് സിക്കിം, അഞ്ചാം സ്ഥാനത്ത് ഉത്തരാഖണ്ഡ് എന്ന നിലയിലാണ് ഏറ്റവും കൂടുതല് ആര്‍ട്ടിക്കിള് 307 സംബന്ധിച്ച് സെര്‍ച്ച് നടത്തിയവരുടെ നില.\nജമ്മു കാശ്മീര് സംബന്ധിച്ച കാര്യമായിട്ടും ഈ വിഷയത്തില് സെര്‍ച്ച് ചെയ്തവരുടെ എണ്ണത്തില് ജമ്മു കശ്മീര് 31 മത്തെ സ്ഥാനത്താണ് ഗൂഗിള് കണക്ക് പ്രകാരം അവിടുത്തെ സെര്‍ച്ച് താല്‍പ്പര്യം വെറും 25 ആണ്. ഇതേ സമയം കേരളത്തിന്‍റെ സ്ഥാനം 25മതാണ്. അതേ സമയം തന്നെ ആര്‍ട്ടിക്കിള് 370, 371. കേന്ദ്രഭരണം പ്രദേശം എന്നാല് എന്ത്, പാകിസ്ഥാന്‍റെ ആര്‍ട്ടിക്കിള് 307 ലുള്ള പ്രതികരണം. സംസ്ഥാനവും കേന്ദ്രഭരണ പ്രദേശവും തമ്മിലുള്ള വ്യത്യാസം, 307 റദ്ദാക്കലില് ലോകത്തിന്‍റെ പ്രതികരണം. എന്നിവയും സെര്‍ച്ചിംഗ് ടോപ്പിക്ക് ആയിട്ടുണ്ട്.


ജനശക്തി ന്യൂസ്: പ്രവാസി ക്ഷേമനിധി\nഇക്കഴിഞ്ഞ നിയമസഭാസമ്മേളനത്തില് 17 ബില് പാസാക്കിയത് നിയമനിര്‍മാണ യത്നത്തില് വലിയൊരു ചുവടുവയ്പ്പായി. പതിനായിരക്കണക്കിന് ലോട്ടറി എജന്റുമാര്‍ക്ക് ക്ഷേമനിധി ഏര്‍പ്പെടുത്തിക്കൊണ്ടുള്ള നിയമം, കൈത്തറി ക്ഷേമനിധി നിയമം, രജിസ്റര് ചെയ്തിട്ടില്ലാത്ത കശുവണ്ടി തൊഴിലാളികളുടെ ക്ഷേമനിയമം എന്നിങ്ങനെ 16 ഓര്‍ഡിനന്‍സ് ഇക്കഴിഞ്ഞ സമ്മേളനത്തില് വിശദമായി ചര്‍ച്ചചെയ്ത് നിയമമാക്കി. മലബാര് ദേവസ്വം ഓര്‍ഡിനന്‍സും നിയമമായി. അതോടൊപ്പം പ്രവാസി ക്ഷേമനിധി നിയമം പുതുതായി അവതരിപ്പിച്ച് വിശദമായ ചര്‍ച്ചനടത്തി പാസാക്കാനും കഴിഞ്ഞു. പാസാക്കിയ 17 നിയമവും സംസ്ഥാനത്തെ ലക്ഷക്കണക്കിനാളുകള്‍ക്ക് ക്ഷേമം ഉറപ്പാക്കുന്ന സുപ്രധാന നിയമങ്ങളാണ്. കഴിഞ്ഞ നിയമസഭാസമ്മേളനത്തില് അവതരിപ്പിച്ച് പാസാക്കിയ പ്രവാസി ക്ഷേമനിധി നിയമം ദശലക്ഷക്കണക്കായ പ്രവാസികള്‍ക്ക് പെന്‍ഷനും മറ്റ് ആനുകൂല്യങ്ങളും ഉറപ്പാക്കുന്നു. വിദേശരാജ്യങ്ങളില് തൊഴിലെടുത്ത് ജീവിക്കുന്ന ഇരുപതുലക്ഷത്തില്‍പരംപേര്‍ക്കും ഇതര സംസ്ഥാനങ്ങളില് ജോലി ചെയ്ത് ജീവിക്കുന്ന പത്തുലക്ഷത്തില്‍പരംപേര്‍ക്കും ഈ നിയമത്തിന്റെ പരിരക്ഷ ലഭിക്കുമെന്നാണ് പ്രതീക്ഷ. മറുനാടുകളില് പ്രവര്‍ത്തിക്കുന്നവര്‍ക്കായി പെന്‍ഷനും മറ്റാനുകൂല്യങ്ങളുമടക്കമുള്ള ഒരു ക്ഷേമനിധി നിയമം ഇന്ത്യയില് ആദ്യമായാണ് ഒരു സംസ്ഥാനത്ത് നിലവില് വരുന്നത്. മറ്റേതെങ്കിലും രാജ്യത്തുതന്നെ ഇത്തരമൊരു നിയമം പ്രാബല്യത്തിലുണ്ടോ എന്ന കാര്യം സംശയമാണ്. കേരളത്തിന്റെ പുരോഗതിയിലും സാമ്പത്തികവികസനത്തിലും പ്രവാസിമലയാളികള് വഹിക്കുന്ന പങ്ക് എടുത്തുപറയാതെ തന്നെ എല്ലാവര്‍ക്കും അറിയാം. കേരളത്തിലെ തൊഴിലില്ലായ്മ ഗണ്യമായ അളവില് പരിഹരിച്ചത് വിദേശത്ത് ലഭ്യമായ തൊഴിലവസരമാണ്. ലക്ഷക്കണക്കിന് മലയാളികളാണ് ഗള്‍ഫില് ജോലിചെയ്യുന്നത്. പതിനായിരക്കണക്കിന് മലയാളികള് അമേരിക്കയിലും യൂറോപ്പിലും ജോലിചെയ്യുന്നു. മറ്റ് ഇന്ത്യന് സംസ്ഥാനങ്ങളില് ജോലിചെയ്ത് ജീവിക്കുന്ന ലക്ഷക്കണക്കിന് മലയാളികളുണ്ട്. ലക്ഷക്കണക്കിന് കുടുംബങ്ങളുടെ ഉപജീവനം പ്രവാസി കേരളീയരുടെ വരുമാനംകൊണ്ടാണ്. പ്രവാസി കേരളീയര് അയക്കുന്ന പണംകൊണ്ട് ലക്ഷക്കണക്കിന് തൊഴില് നാട്ടിലും സൃഷ്ടിക്കപ്പെടുന്നു. അങ്ങനെ കേരളീയജീവിതത്തിന്റെ എല്ലാ മേഖലയിലും പ്രവാസി മലയാളികളുടെ അധ്വാനം അടിസ്ഥാനഘടകമാണ്. നമ്മുടെ സഹോദരങ്ങളായ പ്രവാസി മലയാളികളുടെ വിയര്‍പ്പില്‍നിന്നാണ് നിരവധി ഗള്‍ഫ് രാജ്യങ്ങളും മറ്റും വികസിച്ചത് എന്നതാണ് പരമാര്‍ഥം. ഏറ്റവും നന്നായും ആത്മാര്‍ഥമായും ബുദ്ധിപൂര്‍വവും ജോലി ചെയ്യുന്നവരാണ് മലയാളികള് എന്ന കീര്‍ത്തിയുണ്ട്. എത്തിപ്പെടുകയും പ്രവൃത്തിയെടുക്കുകയും ചെയ്യുന്ന നാടുകളിലെ സവിശേഷതകള് ഉള്‍ക്കൊള്ളുകയും അതേ സമയം സ്വന്തം സാംസ്കാരികത്തനിമ നിലനിര്‍ത്തുകയും ചെയ്യുന്നവരാണ് മലയാളികള്. മറുനാട്ടില് പോയി തൊഴിലെടുത്ത് ജീവിക്കുന്നതില് മലയാളികള്‍ക്ക് പ്രത്യേകമായ ഒരു സ്ഥാനം തന്നെയുണ്ട്. ജന്മനാടിന്റെ വികസനത്തില് ഏറ്റവുമധികം താല്‍പ്പര്യമെടുക്കുന്നവരുമാണ് പ്രവാസി മലയാളികള്. നമ്മുടെ വാര്‍ഷികപദ്ധതിയുടെ അഞ്ച് മടങ്ങിലധികം സംഖ്യ പ്രവാസി മലയാളികള് നാട്ടിലേക്ക് അയക്കുന്നുണ്ട്. നാട്ടില് വ്യവസായ - വാണിജ്യ സംരംഭങ്ങളില് മുതല്‍മുടക്കുന്നതിലും പ്രവാസി മലയാളികള് മുന്‍പന്തിയിലാണ്. ഇക്കഴിഞ്ഞ രണ്ട് ദിവസമായി സംസ്ഥാനത്തെ ടൂറിസം വികസനവുമായി ബന്ധപ്പെട്ട് കൊച്ചിയില് നടന്ന 'എന്റെ നാട് കൂട്ടായ്മ'യില് നൂറുകണക്കിന് വിദേശമലയാളികളാണ് സംബന്ധിച്ചത്. ടൂറിസം വികസനത്തിനുള്ള നിരവധി സംരംഭങ്ങള്‍ക്ക് ആ സംഗമത്തില് ധാരണയായി. ഇങ്ങനെ വിവിധ രീതിയില് നാടിനെ സേവിക്കുന്നവരാണ് പ്രവാസി മലയാളികള്. പ്രവാസി മലയാളികളുടെ ക്ഷേമത്തിനായി നോര്‍ക്ക വകുപ്പും നോര്‍ക്ക റൂട്സ് കമ്പനിയും വിവിധങ്ങളായ പദ്ധതികള് നടപ്പാക്കിവരുന്നുണ്ട്. 'സാന്ത്വനം' എന്ന പേരില് ചികിത്സാസഹായപദ്ധതി അതില് പ്രധാനമാണ്. ഇടതുപക്ഷ ജനാധിപത്യമുന്നണി സര്‍ക്കാര് അധികാരത്തില് വന്നശേഷമാണ് സാന്ത്വനം പദ്ധതി കാര്യക്ഷമമാക്കിയതും വിപുലപ്പെടുത്തിയതും. എന്നാല്, വിപുലമായ ഫണ്ടും ക്ഷേമനിയമവും ഇല്ലെന്നത് ലക്ഷക്കണക്കായ പ്രവാസികള്‍ക്ക് സഹായം ലഭിക്കുന്നതിന് തടസ്സമായിരുന്നു. ഈ സാഹചര്യത്തിലാണ് വിദേശമലയാളികളുടെ ചിരകാലാഭിലാഷമായ ക്ഷേമനിധിനിയമം കൊണ്ടുവരാന് സര്‍ക്കാര് തീരുമാനിച്ചത്. അതിപ്പോള് യാഥാര്‍ഥ്യമായിരിക്കുന്നു. പതിനെട്ടുവയസ്സ് പൂര്‍ത്തിയായവരും 55 വയസ്സ് തികഞ്ഞിട്ടില്ലാത്തതുമായ മറുനാടന് മലയാളിക്ക് പ്രവാസി ക്ഷേമനിധിയില് അംഗമാകാന് കഴിയും. വിദേശത്ത് രണ്ടു വര്‍ഷമെങ്കിലും ജോലി ചെയ്ത ശേഷം തിരിച്ചുവന്നവര്‍ക്കും അംഗത്വത്തിന് അവകാശമുണ്ട്. വിദേശത്ത് ജോലിചെയ്യുന്ന മലയാളികള് പ്രതിമാസം 300 രൂപയും മടങ്ങി വന്നവരാണെങ്കില് നൂറുരൂപയും ക്ഷേമനിധിയിലേക്ക് പ്രതിമാസം അംശാദായമായി അടയ്ക്കണം. ഇന്ത്യയിലെ മറ്റ് സംസ്ഥാനങ്ങളില് കഴിയുന്ന മലയാളികള് അടയ്ക്കേണ്ട അംശാദായം നൂറുരൂപയാണ്. ഓരോവര്‍ഷത്തിലും പിരിഞ്ഞുകിട്ടുന്ന അംശാദായത്തിന്റെ രണ്ട് ശതമാനം തുക ക്ഷേമനിധിയിലേക്ക് സര്‍ക്കാര് ഗ്രാന്റായി നല്‍കും. അടയ്ക്കുന്ന അംശാദായവും പുറത്ത് പ്രവര്‍ത്തിച്ച കാലയളവും മറ്റ് നിബന്ധനകളുമെല്ലാം പരിഗണിച്ച് പെന്‍ഷന് നല്‍കുമെന്നതാണ് ക്ഷേമനിധിയിലെ ഏറ്റവും പ്രധാനപ്പെട്ട കാര്യം. ക്ഷേമനിധിയില് അംഗമായി ചേര്‍ന്നയാള് മരിച്ചാല് ആശ്രിതര്‍ക്ക് കുടുംബ പെന്‍ഷന് അവകാശമുണ്ടാകും. അംഗം മരണപ്പെട്ടാല് ആശ്രിതര്‍ക്ക് ധനസഹായം, രോഗം ബാധിച്ചാല് ചികിത്സാസഹായം, വിവാഹ ധനസഹായം, പ്രസവത്തിന് ധനസഹായം, വീട് നിര്‍മാണത്തിനും പുതുക്കിപ്പണിയുന്നതിനും സഹായം, വിദ്യാഭ്യാസ സഹായം എന്നിവയെല്ലാം ക്ഷേമനിധി നിയമത്തില് വ്യവസ്ഥ ചെയ്തിട്ടുണ്ട്. തിരിച്ചുവന്ന പ്രവാസികള്‍ക്ക് സ്വയംതൊഴില് ലഭ്യമാക്കുന്നതിനുള്ള സഹായവും ഇതില്‍പ്പെടുന്നു. ക്ഷേമനിധിയിലേക്കുള്ള രജിസ്ട്രേഷനും അംശാദായം സ്വീകരിക്കലും ശ്രമകരമായ പ്രവൃത്തിയാണ്. ക്ഷേമനിധി ബോര്‍ഡ് നിലവില് വന്നാലുടന് അതിനുള്ള നടപടിയാരംഭിക്കും. ഇപ്പോള് വിദേശത്ത് ജോലിചെയ്ത് ജീവിക്കുന്നവരുടെയും മറ്റ് സംസ്ഥാനങ്ങളില് ജോലിചെയ്ത് ജീവിക്കുന്നവരുടെയും മടങ്ങിവന്നവരുടെയുമെല്ലാം പ്രതിനിധികള് ക്ഷേമനിധി ബോര്‍ഡിലുണ്ടാകും. വാര്‍ഷിക - അര്‍ധവാര്‍ഷിക - ത്രിമാസ ഗഡുക്കളായി അംശാദായം അടയ്ക്കാന് സൌകര്യമുണ്ടാകും. അംശാദായം ബാങ്കുകള് വഴി സ്വീകരിക്കുന്ന കാര്യം പരിഗണനയിലാണ്. കര്‍ഷകത്തൊഴിലാളി പെന്‍ഷന്, അസംഘടിതമേഖലയിലെ പത്തുലക്ഷത്തോളം തൊഴിലാളികള്‍ക്കുള്ള പെന്‍ഷനും ക്ഷേമനിധിയും എന്നിവ പോലെ ഏറ്റവും ബൃഹത്തായ ഒരു ക്ഷേമനിധി പെന്‍ഷന് പദ്ധതിയാണ് പ്രവാസി ക്ഷേമനിധി. ഏറ്റവും ചുരുങ്ങിയത് മുപ്പതുലക്ഷത്തോളംപേര് ഉള്‍ക്കൊള്ളുന്ന വിഭാഗമെന്ന നിലയില് വലുപ്പത്തില് ഒന്നാമതായ ക്ഷേമനിധിയാകും ഇത്. ഈ പദ്ധതി വമ്പിച്ച വിജയമാക്കാന് മുഴുവനാളുകളുടെയും സഹകരണം ആവശ്യമാണ്. എല്ലാ പ്രവാസിമലയാളികളെയും പദ്ധതിയില് അംഗത്വമെടുപ്പിക്കുകയാണ് പ്രഥമ കര്‍ത്തവ്യം. പ്രവാസി സംഘടനകളും ഇക്കാര്യത്തില് പ്രത്യേക താല്‍പ്പര്യമെടുക്കേണ്ടതുണ്ട്.\nPosted by ജനശക്തി ന്യൂസ് at 11:28 AM\nI could not understand why CPI(M) is so strict about Israel attack on Gaza?? . Do you expect any vote from kerala muslims by supporting Muslim terrorist of Gaza\n3:29 PM, January 08, 2009


ശിവന്‍സ് സ്റ്റുഡിയോയും കെഎസ്എഫ്‌ഡിസിയിലെ ജോലിയും\nTue May 21 2019 17:18:54 GMT+0530 (IST)\nSheeja Anil| Updated On: 15 Jan 2019 12:00 PM GMT | Location :\nസുഹൃത്ത് വലയത്തിന്നു പുറത്ത് എന്‍റെ അച്ഛന് അത്ര പ്രശസ്തനായിരുന്നില്ലെങ്കിലും, ഒരു പക്ഷേ എനിക്ക് ഇന്റര്‍വ്യൂ സമയത്ത് ഫലപ്രദമായി ഉപയോഗിക്കാമായിരുന്ന കരുത്തുറ്റ മേല്‍വിലാസമായിരുന്നു അത്. നിയോഗം അങ്ങനെയായിരുന്നില്ല എന്ന് മാത്രം. എന്‍റെ മകന് കുഞ്ഞുണ്ണിയുടെ കാര്യത്തിലും മലയാള സിനിമയിലെ എന്‍റെ മേല്‍വിലാസം ഒരു ആനുകൂല്യമായി അവതരിപ്പിക്കുവാന് ഞങ്ങള് തയ്യാറായിരുന്നില്ല.. മലയാള സിനിമയിലെ മുതിര്‍ന്ന ഛായാഗ്രാഹകന് എസ്.കുമാറിന്റെ ആത്മകഥ/ഓർമ്മക്കുറിപ്പിന്റെ അഞ്ചാം ഭാഗം.\nആദ്യ ഊഴത്തില് മദ്രാസില് നിന്നും പരാജിതനായി തിരിച്ചെത്തിയ ഞാന് ആകെ നിരാശനായിരുന്നു. അത് എന്‍റെ കരിയറിനെ ഓര്‍ത്തായിരുന്നില്ല, മറിച്ച് അച്ഛന് എന്നെക്കുറിച്ചുള്ള ആകുലതകള് മനസിലാക്കിയിട്ടയിരുന്നു. എന്നില് പ്രതീക്ഷ അര്‍പ്പിച്ച്, എന്തിനും ഏതിനും എന്നോടൊപ്പം നില്‍ക്കുന്ന അച്ഛന്‍റെ പ്രതീക്ഷകള് ഒന്നും നിലനിര്‍ത്തുവാന് എനിക്ക് കഴിയുന്നില്ലല്ലോ എന്നുള്ളത് എന്‍റെ മനസ്സിനെ അലട്ടി. അച്ഛന്‍റെ മനസ്സ് ഞാന് അറിയാന് ശ്രമിച്ചിരുന്നില്ലല്ലോ... എപ്പോഴും ഞാന് എന്‍റെ കാര്യങ്ങള്‍ക്കാണ് മുന്‍തൂക്കം കൊടുത്തിരുന്നത്. ഞാന് എന്നെ മാത്രമേ മനസിലാക്കാന് ശ്രമിച്ചിരുന്നുള്ളു എന്ന് എനിക്ക് തോന്നി തുടങ്ങി. കൂട്ടുകാര്‍ക്കൊപ്പം വെറുതെ സമയം കളഞ്ഞാണ് ഞാന് ആ ദിവസങ്ങള് തള്ളി നീക്കിയത്.\nഅങ്ങനെയിരിക്കുമ്പോള് എനിക്ക് ശിവന്‍സ് സ്റ്റുഡിയോയില് അപ്രന്‍ടീസായി ജോലി തരപ്പെട്ടു. സന്തോഷ് ശിവന്‍റെ പിതാവായ ശിവന് ചേട്ടന്‍റെ ഉടമസ്ഥതയിലുള്ളതായിരുന്നു സെക്രട്ടറിയേറ്റിന് മുന്‍പിലുണ്ടായിരുന്ന ശിവന്‍സ് സ്റ്റുഡിയോ. ഡോകുമെന്‍റ്ററി ഷൂട്ടിംഗിന് ആവശ്യമായ രണ്ട് ക്യാമറകള് ഉള്‍പ്പെടെ അന്നവിടെ ഉണ്ടായിരുന്നു.\nഡോകുമെന്‍റ്റി ഷൂട്ടിംഗ് ഉള്ളപ്പോള് മാത്രമേ ക്യാമറയുമായി പുറത്തുപോകേണ്ടതുള്ളൂ, അല്ലാത്തപ്പോള് പഴയ ഫോട്ടോയുടെ നമ്പറുമായി വരുന്നവര്‍ക്ക് അതിന്‍റെ പ്രിന്‍റ് എടുത്തു കൊടുക്കാന് നെഗറ്റീവ് തിരഞ്ഞുപിടിച്ച് കൊടുക്കുക എന്നുള്ളതായിരുന്നു എന്‍റെ മുഖ്യമായ ജോലി.\nആരുടെയെങ്കിലും കൈവശം ഉച്ചയ്ക്ക് അച്ഛന് എനിക്കുള്ള ഭക്ഷണവും കൊടുത്തയക്കുമായിരുന്നു. ഒരു പിതാവിന് ഇത്ര സ്നേഹസമ്പന്നനാകാന് കഴിയുമെന്ന് ഞാന് പഠിച്ചത് എന്‍റെ ജീവിതത്തിലൂടെ തന്നെയാണ്. ഒരു നല്ല അച്ഛനാകാന് ഞാന് ശ്രമിക്കുന്നതും അതുക്കൊണ്ടാണ്.\nമദ്രാസില് നിന്ന് തിരികെ വന്നതിന്‍റെ നിരാശ മാറാന് തുടങ്ങിയപ്പോള് ഞാന് പഴയതു പോലെ ആര്‍ട്ട്സ് ക്ലബ് പ്രവര്‍ത്തനങ്ങളിലും വായനാശാലകളിലും സജീവമായി തുടങ്ങി. മെറിലാന്‍ഡില് ആയിരുന്ന സമയത്ത് ഞാന് സംവിധാനം ചെയ്തു ചില നാടകങ്ങള് അവതരിപ്പിച്ചിരുന്നു. അന്ന് അതില് ഒന്ന് ഉദ്ഘാടനം ചെയ്യാന് എത്തിയത് രാഘവേട്ടന് ആയിരുന്നു എന്നുള്ളത് സുഖകരമായ ഓര്‍മ്മയാണ്.\nആര്‍ട്ടിന്റെ ആളുകള് ഒക്കെ കൂടിചേര്‍ന്ന് അന്ന് ഞങ്ങള് അവതരിപ്പിച്ച ആ നാടകം ഒരു കഥ എങ്ങനെ ചിട്ടപ്പെടുത്താം എന്ന, എന്‍റെ ഒരു സംവിധാന പരീക്ഷണം ആയിരുന്നെങ്കിലും അത് തെറ്റില്ലാത്ത അഭിനന്ദനങ്ങള് നേടിത്തന്നത്, എന്‍റെ ആത്മവിശ്വാസം വര്‍ദ്ധിപ്പിച്ചു.\nജീവിതത്തിലെ ഓരോ വഴിത്തിരിവിനും ഓരോ സ്പേസ് ഉണ്ടാകും. ചില ഒഴിവുകള് അതിന്നുള്ളതാണ്. അത് കണ്ടെത്തുന്നതിലാണ് കാര്യം\nസര്‍ക്കാര് ഒരു സ്റ്റുഡിയോ ആരംഭിക്കുവാന് പോകുന്നുവെന്ന വാര്‍ത്തയും എന്നോട് പറഞ്ഞത് അച്ഛനാണ്. പത്രത്തില് പരസ്യം കണ്ട ഏതോ സുഹൃത്തുക്കള് പറഞ്ഞു അറിഞ്ഞതാണ് ആ കാര്യം! അവിടേക്ക് ആളെ ആവശ്യമുണ്ടെന്നാണ് പരസ്യം\nഇതിനെ മോഷണം എന്ന് പറയണോ? വേണ്ടല്ലേ..\nഅടുത്ത ദിവസം അതിരാവിലെ തന്നെ സൈക്കിള് ചവിട്ടി ഞാന് അടുത്തുള്ള വായനാശാലയില് എത്തി അവിടെയുള്ള പത്രങ്ങളും സിനിമാ മാഗസിനും പരതാന് തുടങ്ങി. കലാകൗമുദിയുടെ ഫിലിം മാഗസിനില് അത് സംബന്ധിച്ച വാര്‍ത്ത ഞാന് കണ്ടു. ആരും കാണാതെ പതുക്കെ ആ മാഗസിന് ഞാന് എന്‍റെ ഷര്‍ട്ടിനുള്ളിലേക്ക് തിരുകി, മാഗസിന് കീറിയെടുക്കുന്നത് ശരിയല്ലല്ലോ, ഒന്നുമറിയാത്ത പോലെ ഞാന് അവിടെ നിന്നും പുറത്തു കടന്നു. നേരെ വീട്ടിലെത്തി.\nക്യാമറ അസിസ്റ്റന്റ്, ക്യാമറാമാന് പിന്നെ ഒരു സൗണ്ട് റെക്കോര്‍ഡിസ്റ്റ് എന്നിവയിലേക്കായിരുന്നു കേരളാ സ്റ്റേറ്റ് ഫിലിം ഡെവലപ്പ്‍മെന്റ് കോര്‍പ്പറേഷന് അപേക്ഷകള് ക്ഷണിച്ചിരുന്നത്. വഴുതക്കാട് ആയിരുന്നു ഓഫീസ്.അടുത്ത ദിവസം തന്നെ ഞാന് ക്യാമറ അസിസ്റ്റന്റ് തസ്തികയിലേക്ക് അപേക്ഷ തപാലില് അയച്ചു. വൈകാതെ ഇന്റര്‍വ്യൂവിനുള്ള കത്തും ലഭിച്ചു. അപ്പോഴും ഞാന് ശിവന് ചേട്ടന്‍റെ സ്റ്റുഡിയോയില് ജോലിക്ക് പോകുന്നുണ്ടായിരുന്നു.\nഅങ്ങനെയിരിക്കെയാണ് ഞങ്ങള് ഫിലിംസ് ഡിവിഷന് വേണ്ടി തൃശൂര്‍പൂരത്തിന്‍റെ ഒരു ഡോകുമെന്ററി ചെയ്തത്. അതിനായി ഞാനും ശിവന് ചേട്ടനും, ബോംബയില് നിന്നും വന്ന പ്രൊഡ്യുസര് ഥാപ സാറും ചേര്‍ന്ന് തൃശൂരില് പോയി. മടങ്ങുമ്പോള് കാറിലിരുന്നു ശിവന് ചേട്ടന് പറഞ്ഞു- "നാളെയാണ് കുമാറിന് ഫിലിം ഡെവലപ്പ്മെന്റ് കോര്‍പ്പറേഷനില് ഇന്റര്‍വ്യൂ ഉള്ളത്.\n"ഓഹ്. കെ.എസ്.എഫ്.ഡി.സി, ചെയര്‍മാന് പി.ആര്.എസ്.പിള്ള, എന്‍റെ സുഹൃത്താണ്. ഞങ്ങള് നാളെ മീറ്റ് ചെയ്യുന്നുണ്ട്."\nഥാപ സാറിന്റെ പ്രതികരണം ഇങ്ങനെയായിരുന്നു.\nഅടുത്ത ദിവസം ഇന്റര്‍വ്യൂവില് പങ്കെടുക്കാന് എത്തിയ ഞാന് ആലോചിക്കുകയായിരുന്നു "എങ്ങനെയാണ് ഞാന് ഥാപ്പ സാറുമായി ഒരുമിച്ചു വര്‍ക്ക് ചെയ്തതാണ് എന്ന് ചെയര്‍മാന്‍റെയും ഇന്റര്‍വ്യൂ ബോര്‍ഡിന്റെയും മുന്‍പില് ഒന്നു അവതരിപ്പിക്കുക? അവര് അതുമായി ബന്ധപ്പെട്ടു എന്തെങ്കിലും ചോദിക്കാതെ, ഈ പരിചയം അവതരിപ്പിക്കാനുമാകില്ല.\nഞാന് ഇങ്ങനെ ചിന്തിക്കാനും കാരണമുണ്ട്. മൂന്ന് തസ്തികകളിലേക്ക് അപേക്ഷ ക്ഷണിച്ചതില് പങ്കെടുക്കാന് എത്തിയവര് മുന്നൂറില് കവിയാത്ത ആള്‍ക്കൂട്ടമുണ്ട്. ദൂരദര്‍ശന് വേണ്ടി നിലവില് ഒറിയയിലും ആസാമിലും ഒക്കെ ക്യാമറാമാന് ആയി ജോലി ചെയ്യുന്നവര് പോലും കേരളത്തിലേക്ക് ചുവടുമാറ്റാന് വേണ്ടി ഇവിടെ ക്യാമറാ അസിസ്റ്റന്റ് തസ്തികയില് അപേക്ഷിച്ചിട്ടുണ്ട്. ആകെ ഒരാള്‍ക്കാണ് അവസരം കിട്ടുന്നതെന്ന് ഓര്‍ക്കണം. സര്‍ക്കാര് ജോലിയുടെ പകിട്ട് ഒന്ന് വേറെയും!\nആ ചോദ്യം വീണ്ടും വന്നില്ലെങ്കിലോ?\nഇവിടെ നമ്മള് വ്യത്യസ്ഥനാണ് എന്ന് തോന്നിപ്പിക്കുന്നതിലാണ് കാര്യം. ഥാപ്പ സാറിന്‍റെ പേര് പറയുന്ന പക്ഷം ഞാന് ഫിലിംസ് ഡിവിഷന് വേണ്ടി വര്‍ക്ക് ചെയ്യുന്ന കാര്യം സൂചിപ്പിക്കാന് സാധിക്കുമല്ലോ എന്നായിരുന്നു എന്‍റെ കണക്കുക്കൂട്ടല്. എന്‍റെ പ്രൊഫൈല് ശരിയായി അവതരിപ്പിക്കുവാനുള്ള അവസരമാണ് ഞാന് അതിലൂടെ ആഗ്രഹിച്ചത്. ഇത് പറയണം എങ്കില് ശരിയായ ചോദ്യമുണ്ടാകണം, ഇല്ലെങ്കില് മറ്റ് ഏതൊരാളും പോലെ...\n"ഞങ്ങള് ഇവിടെ ഇരിക്കുന്നവരുടെ ഒരു ഷോട്ട് എടുക്കണം. എവിടെ ക്യാമറ വയ്ക്കണം? ഏതു ലെന്‍സ് ഉപയോഗിക്കും?" ഇതായിരുന്നു എന്നോട് ചോദിച്ച ചോദ്യം.\n"ഞാന് ക്യാമറയുടെ പൊസിഷന് പറഞ്ഞു. 18mm ലെന്‍സായിരിക്കും ഞാന് ഉപയോഗിക്കുക എന്നും മറുപടി കൊടുത്തു. 18 ലെന്‍സ് വൈഡ് ഇട്ടെങ്കില് മാത്രമേ മൂന്ന് പേരും അപ്പോള് ഇരിക്കുന്ന പൊസിഷനില് ഒരു ഷോട്ട് ലഭിക്കുകയുള്ളൂ എന്ന് എനിക്കറിയാം. അന്ന് പൊതുവേ ഉപയോഗിച്ചിരുന്നത് 16 ആയിരുന്നു.\n"ഓക്കേ. അപ്പോള് ഏതു ലൈറ്റ് ഉപയോഗിക്കും?" അടുത്ത ചോദ്യം\n"ലൈറ്റ് വേണ്ട, ഈ ജനലില് നിന്നുമുള്ള സോര്‍സ് മതിയാകും." ഞാന് പറഞ്ഞു.\n"കുമാര്, ഇപ്പോള് എവിടെ വര്‍ക്ക് ചെയ്യുന്നു?"\n"ഞാന് കാത്തിരുന്ന ആ ചോദ്യമെത്തി.\n"സര്, ഞാന് ഇപ്പോള് ശിവന്‍സ് സ്റ്റുഡിയോയിലാണ് വര്‍ക്ക് ചെയ്യുന്നത്. ഇന്നലെ ഞങ്ങള് ഫിലിം ഡിവിഷന്‍സിന് വേണ്ടി തൃശൂര്‍പൂരം ഷൂട്ട് ചെയ്യാന് പോയിരുന്നു. സാറിന്‍റെ സുഹൃത്ത് ഥാപ്പയാണ് അതിന്‍റെ പ്രൊഡ്യുസര്" ശ്വാസം വിടാതെ, ഒറ്റയടിക്ക് ഞാന് ചോദിക്കാത്തതിനും കൂടി ഉത്തരം നല്‍കി. ആ ചോദ്യം വീണ്ടും വന്നില്ലെങ്കിലോ?\nഥാപ്പ എന്ന പേര് അപ്രതീക്ഷിതമായി ഉയര്‍ന്നു വന്നപ്പോള്, ബോര്‍ഡില് ഉണ്ടായിരുന്നവരോട് പിള്ള സര് ആ ബന്ധം ഓര്‍മിക്കുന്നത് ഞാന് കണ്ടു.\nഅങ്ങനെ ഇന്റര്‍വ്യൂ കഴിഞ്ഞു. ഇപ്പോഴും ഫീല്‍ഡില് ലൈവാണെന്നും ഫിലിംസ് ഡിവിഷന് വേണ്ടി ഞാന് ഷൂട്ട് ചെയ്തിട്ടുണ്ടെന്നും അവതരിപ്പിക്കാന് കഴിഞ്ഞു എന്ന പോസിറ്റീവ് എനര്‍ജിയോടെയായിരുന്നു എന്‍റെ മടക്കം. ഇനി വരുന്നത് വരട്ടെ, ഞാന് ചെയ്യേണ്ടത് ചെയ്തു എന്ന ചിന്ത എന്നിലുണ്ടായി. ഞാന് വീണ്ടും ശിവന്‍സ് സ്റ്റുഡിയോയിലെ തിരക്കുകളിലേക്ക് മടങ്ങി.\nഒരു ദിവസം വൈകുന്നേരം വീട്ടിലെത്തിയപ്പോഴാണ് അച്ഛന്‍റെ നാവില് നിന്നു ഞാന് ആ സന്തോഷവാര്‍ത്ത ആദ്യം കേട്ടത് "നിനക്ക് തന്നെ. നിന്നെ തന്നെയാണ് സെലക്ട് ചെയ്തിരിക്കുന്നത്."\nഅച്ഛന് ഇതെങ്ങനെ അറിഞ്ഞു എന്നാണ് ഞാന് ആദ്യം അതിശയിച്ചത്. ഇനി അത് സംബന്ധിച്ച കത്ത് വന്നു കാണും എന്ന് ഞാന് കരുതി. എന്നാല് അങ്ങനെയായിരുന്നില്ല. കാര്യം. എന്‍റെ ജോലി സംബന്ധിച്ച ഉത്‌കണ്‌ഠ സഹിക്കവയ്യാതെ അച്ഛന് നേമത്ത് നിന്നും വഴുതക്കാടുള്ള കെ.എഫ്.ഡി.സി ഓഫീസില് എത്തി ഇന്റര്‍വ്യൂ റിസള്‍ട്ട് എന്തായിരുന്നു എന്ന് നേരിട്ട് അന്വേഷിക്കുകയായിരുന്നു. ആലപ്പുഴയില് നിന്നുള്ള ഒരാള്‍ക്കായിരുന്നു ആ തസ്തികയിലേക്കുള്ള രണ്ടാം റാങ്ക്.\nസെക്രട്ടറിയേറ്റിന് അടുത്ത് എന്നും വന്നുപോകുന്ന എനിക്കായിരുന്നില്ലേ ഇത് അന്വേഷിക്കാന് കൂടുതല് എളുപ്പം എന്ന് ഞാന് പില്‍ക്കാലത്ത് ചിന്തിച്ചിട്ടുണ്ട്.\nശ്രീധരന്‍നായരുടെ മകനാണ് എന്ന് എന്തുകൊണ്ട് ഇത് വരെ പറഞ്ഞില്ല?\nഫിലിം ഡെവലപ്പ്മെന്റ് കോര്‍പ്പറേഷന് ചെയര്‍മാന് പി.ആര്.എസ്.പിള്ള സാറും എന്‍റെ അച്ഛനും നല്ല സൗഹൃദം സൂക്ഷിച്ചിരുന്നവര് ആയിരുന്നു എന്ന് ഞാന് മനസിലാക്കുന്നതും എനിക്ക് അവിടെ ജോലി ലഭിച്ചു കുറെ മാസങ്ങള്‍ക്ക് ശേഷമാണ്. നീ ശ്രീധരന്‍നായരുടെ മകനാണ് എന്ന് എന്തുകൊണ്ട് ഇത് വരെ പറഞ്ഞില്ല എന്ന് ചെയര്‍മാന് ചോദിക്കുമ്പോഴാണ് ഞാന് ആ സൗഹൃദം അറിയുന്നത്.\nസുഹൃത്ത് വലയത്തിന്നു പുറത്ത് എന്‍റെ അച്ഛന് അത്ര പ്രശസ്തനായിരുന്നില്ലെങ്കിലും, ഒരു പക്ഷേ എനിക്ക് ഇന്റര്‍വ്യൂ സമയത്ത് ഫലപ്രദമായി ഉപയോഗിക്കാമായിരുന്ന കരുത്തുറ്റ മേല്‍വിലാസമായിരുന്നു അത്. നിയോഗം അങ്ങനെയായിരുന്നില്ല എന്ന് മാത്രം.\nജീവിതം ഒന്ന് തന്നെ, കഥാപാത്രങ്ങള്‍ക്ക് മാത്രം മാറ്റമുണ്ടാകും\nകാലചക്ര പ്രയാണത്തില് സംഭവങ്ങള് ആവര്‍ത്തിക്കപ്പെട്ടുകൊണ്ടേയിരിക്കും, കഥാപാത്രങ്ങളെ അവതരിപ്പിക്കുന്നവര്‍ക്ക് മാത്രമായിരിക്കും മാറ്റങ്ങള് ഉണ്ടാവുക.എന്‍റെ മകന് കുഞ്ഞുണ്ണി ഈ രംഗത്തേക്ക് കടന്നു വന്നതും എന്‍റെ മേല്‍വിലാസം ഉപയോഗിക്കാതെയാണ് എന്ന് വിവരിക്കുമ്പോള് ഞാന് അര്‍ത്ഥമാക്കിയത് പൂര്‍ണ്ണമാകും എന്ന് തോന്നുന്നു.\nകുഞ്ഞുണ്ണി ആദ്യം പി.സി. ശ്രീറാമിന്‍റെ അടുത്താണ് അസ്സിസ്റ്റ് ചെയ്യാനായി പോയത്. ശ്രീറാമിന്റെ നല്ലൊരു സ്കൂളാണ്, കുഞ്ഞുണ്ണി അവിടെ നില്‍ക്കട്ടെ എന്ന് പ്രിയദര്‍ശനാണ് ശുപാര്‍ശ ചെയ്തതും. ഞാനും ശ്രീറാമും തമ്മില് വളരെ നല്ല ബന്ധവും ഉണ്ട്.\nആദ്യദിവസം അല്പം വൈകി ചെന്നതിന് പി.സി കുറെ വിരട്ടിയെന്ന് കുഞ്ഞുണ്ണി എന്നെ ഫോണ് വിളിച്ചു പറഞ്ഞു. എന്‍റെ ഉള്ളില് ശരിക്കും ചിരിയാണ് വന്നത്. അരമണിക്കൂര് കഴിഞ്ഞപ്പോള് കുഞ്ഞുണ്ണി എന്നെ പിന്നെയും വിളിച്ചു:\n"അച്ഛാ, ശ്രീറാം സര് പുറത്തിറങ്ങാന് നേരം എന്നെ തോളത്ത് കൈ ചേര്‍ത്തു പറഞ്ഞു-" ഉണ്ണീ, ഒരു കാര്യം മാത്രം ശ്രദ്ധിക്കണം, നീ ക്യാമറാമാന് എസ്.കുമാറിന്‍റെ മകനാണ് എന്ന് ഇവിടെ ആരും അറിയുക പോലും ചെയ്യരുത്. അറിഞ്ഞാല്, നിന്നോട് ചിലര്‍ക്ക് ബഹുമാനം തോന്നും, അങ്ങനെ വന്നാല് നിനക്ക് സ്വാതന്ത്ര്യത്തോടെ മറ്റുള്ളവരോട് ഇടപെടാന് കഴിഞ്ഞെന്നും വരില്ല.\nഅത് കുഞ്ഞുണ്ണിക്ക് ലഭിച്ച വലിയ ഒരു പാഠമായിരുന്നു, ഉണ്ണിക്ക് മാത്രമല്ല, എനിക്കും.\nപല ഷൂട്ടിംഗ് സൈറ്റില് നിന്നും പലരും എന്നോട് പിന്നീട് പരാതി പറഞ്ഞു 'എസ്.കുമാറിന്‍റെ മകനാണ് എന്ന് കുഞ്ഞുണ്ണി ഞങ്ങളോട് പറഞ്ഞില്ല' എന്നായിരുന്നു ആ പരാതികളില് അധികവും. അപ്പോള് ഞാന് ഓര്‍ത്തത് പിള്ള സര് എന്നോട് അന്ന് കെ.എഫ്.ഡി.സിയില് വെച്ച് പറഞ്ഞ അതേ പരിഭവമായിരുന്നു.. "ശ്രീധരന് നായരുടെ മകനാണ് കുമാര് എന്ന് എന്നോട് പറയാതിരുന്നത് എന്തുകൊണ്ടാണ്? അച്ഛന്റെ മഹത്വം മക്കള് തിരിച്ചറിയുന്നത് അവരുടെ അനുഭവങ്ങളില് നിന്നാകുമ്പോള് അതില് ആത്മാര്‍ത്ഥത കൂടുതലായിരിക്കും.\nസ്വന്തമായ മേല്‍വിലാസം, ഫിലിം കോര്‍പ്പറേഷന് ചരിത്രത്തിനൊപ്പം.\nഅങ്ങനെ ഞാന് ഫിലിം ഡെവലപ്പ്മെന്റ് കോര്‍പ്പറേഷനില് ഉദ്യോഗസ്ഥനായി. ഷാജി സര് (ഷാജി എന് കരുണ്) ആയിരുന്നു ക്യാമറാമാന്, ഞാന് ക്യാമറ അസിസ്റ്റന്റ്റും.ജീവിതത്തിലെ ഓരോ വഴിത്തിരിവിനും ഓരോ സ്പേസ് ഉണ്ടാകും. ചില ഒഴിവുകള് അതിന്നുള്ളതാണ്. അത് കണ്ടെത്തുന്നതിലാണ് കാര്യം. ഞാന് അത് കണ്ടെത്തിയിരിക്കുന്നു. സ്ഥായിയായ ഒരു മേല്‍വിലാസം എന്‍റെ പേരിനൊപ്പവും എഴുതപ്പെട്ടു, കേരള ഫിലിം ഡെവലപ്പ്മെന്റ് കോര്‍പ്പറേഷന് ചരിത്രത്തിന്‍റെ ആദ്യ അധ്യായത്തില് തന്നെ\nകേരള ഫിലിം ഡെവലപ്പ്മെന്റ് കോര്‍പ്പറേഷന്\nജിവിതത്തിലെ എന്‍റെ നല്ല നാളുകള് ഇനി അകലെയായിരുന്നില്ല..\nതയ്യാറാക്കിയത്: ഷീജ അനില്


മണിപ്പൂരില് രാഷ്ട്രപതിഭരണം പ്രഖ്യാപിച്ചു | President ordered Presidential rule in Manipur - Malayalam Oneindia\nദില്ലി: രാഷ്ട്രീയ അനിശ്ചിതാവസ്ഥ നിലനില്‍ക്കുന്ന മണിപ്പൂരില് രാഷ്ട്രപതിഭരണം പ്രഖ്യാപിച്ചു കൊണ്ട് രാഷ്ട്രപതി ഉത്തരവായി. കേന്ദ്രമന്ത്രിസഭയുടെ ശുപാര്‍ശ പ്രകാരമാണ് രാഷ്ട്രപതി കെ.ആര്. നാരായണന് ഈ ഉത്തരവില് ഒപ്പിട്ടത്.\nദില്ലിയില് ജൂണ് രണ്ട് ശനിയാഴ്ച ചേര്‍ന്ന മന്ത്രിസഭായോഗമാണ് മണിപ്പൂരില് രാഷ്ട്രപതി ഭരണം ഏര്‍പ്പെടുത്താന് ശുപാര്‍ശ ചെയ്തത്. രണ്ടു ദിവസം മുമ്പ് മണിപ്പൂര് ഗവര്‍ണര് വേദ് പ്രകാശ് മാര്‍വ സംസ്ഥാനത്ത് രാഷ്ട്രപതിഭരണം ഏര്‍പ്പെടുത്തണമെന്നാവശ്യപ്പെട്ട് രാഷ്ട്രപതി കെ.ആര്. നാരായണന് റിപ്പോര്‍ട്ട് നല്‍കിയിരുന്നു.\nരാധാബിനോദ് കൊയ്ജാം നേതൃത്വം നല്‍കിയിരുന്ന സമതാപാര്‍ട്ടി മന്ത്രിസഭ മെയ് 21 തിങ്കളാഴ്ച വിശ്വാസപ്രമേയം പരാജയപ്പെട്ട് പുറത്തായതോടെയാണ് മണിപ്പൂരില് രാഷ്ട്രീയ അനിശ്ചിതാവസ്ഥ തുടങ്ങിയത്. സമതാ സര്‍ക്കാരിനെ ബിജെപി അംഗങ്ങള് പിന്തുണയ്ക്കുമെന്ന് കരുതിയിരുന്നെങ്കിലും അവസാനം അവര് സര്‍ക്കാരിനെ പുറത്താക്കുന്നതിനെ അനുകൂലിക്കുകയായിരുന്നു.\nപിന്നീട് ബിജെപി മന്ത്രിസഭ ഉണ്ടാക്കാന് തീരുമാനിച്ചെങ്കിലും സമതാപാര്‍ട്ടി എതിര്‍ത്തു. സമതയുടെ എതിര്‍പ്പ് കേന്ദ്രസര്‍ക്കാരിന് ഭീഷണിയാവുമെന്ന് ഉറപ്പായപ്പോള് കേന്ദ്രനേതൃത്വം ഇടപെട്ട് ബിജെപി നേതാക്കളെ പിന്തിരിപ്പിക്കുകയായിരുന്നു. പിന്നീട് സ്പീക്കര് ധനഞ്ജയ് സിംഹ് മന്ത്രിസഭ ഉണ്ടാക്കാന് അവകാശം ഉന്നയിച്ചെങ്കിലും ഗവര്‍ണര് ആവശ്യപ്പെട്ട പിന്തുണ നല്‍കുന്ന എംഎല്‍എമാരുടെ പട്ടിക ഹാജരാക്കാന് അദ്ദേഹത്തിന് സാധിച്ചില്ല.\nkr narayanan samata party


March 31, 2017 Anugraha WebAdmin Editorial\nകഞ്ചിക്കോട്: കഞ്ചിക്കോട് ജനവാസമേഖലയിലെ ഇരുമ്പുരുക്ക് കമ്പനിയില് ചെറിയതോതില് പൊട്ടിത്തെറി. പാരഗണ് സ്റ്റീല്‍സില് വ്യാഴാഴ്ച പുലര്‍ച്ചെ അഞ്ചരയോടെയാണ് സംഭവം. ഇരുമ്പുരുക്കുന്ന ഫര്‍ണസിലെ തകരാറാണ് കാരണം. മൂന്ന് തവണ പൊട്ടിത്തെറിശബ്ദം കേട്ടെന്നും ഇരുമ്പുചീളുകള് കമ്പനിക്ക് പുറത്തേക്കും തെറിച്ചെന്നും പരിസരവാസികള് പറയുന്നു.\nപത്തുമണിയോടെ നാട്ടുകാര് കമ്പനിക്കുമുമ്പില് പ്രതിഷേധവുമായെത്തി. തുടര്‍ന്ന് കമ്പനിയുടെ പ്രവര്‍ത്തനം താത്കാലികമായി നിര്‍ത്തിവെച്ചു.\n2000 ഡിഗ്രി ചൂടുള്ള ഫര്‍ണസിലേക്ക് ഫാക്ടറിയിലെ തകരാര്‍മൂലം വെള്ളം വീണതാണ് പ്രശ്നമായതെന്ന് ഫാക്ടറീസ് ആന്‍ഡ് ബോയിലേഴ്സ് വകുപ്പ് അധികൃതര് പറഞ്ഞു. വെള്ളം വീണപ്പോഴാണ് വലിയ ശബ്ദമുണ്ടായതെന്നും ഇരുമ്പുചീളുകള് പുറത്തേക്ക് തെറിക്കുകയായിരുന്നെന്നും അധികൃതര് പറഞ്ഞു.\nഅപകടമുണ്ടായിട്ടില്ലെന്നാണ് കമ്പനി അധികൃതര് പറയുന്നത്.\nലീഡിങ് ഫയര്‍മാന് ബെന്നി കെ. ആന്‍ഡ്രൂസിന്റെ നേതൃത്വത്തിലുള്ള അഗ്നിശമനസേന പരിശോധന നടത്തി. കാര്യമായ അപകടമില്ലെന്ന് അവര് അറിയിച്ചു. ജില്ലാ പൊലീസ് മേധാവി പ്രതീഷ് കുമാര്, എ.എസ്.പി. ജി. പൂങ്കുഴലി, കസബ സി.ഐ. ആര്. ഹരിപ്രസാദ്, ഫാക്ടറീസ് ആന്‍ഡ് ബോയിലേഴ്സ് വകുപ്പ് ജോയന്റ് ഡയറക്ടര് എസ്. മണി, ഇന്‍സ്പെക്ടര് എന്.ജെ. മുനീര് എന്നിവരുടെ നേതൃത്വത്തിലും പരിശോധന നടത്തി.\nകമ്പനിക്കുചുറ്റിലും പരിസരത്തുമായി രണ്ടായിരത്തിലേറെ കുടുംബങ്ങളാണ് താമസിക്കുന്നത്.\nകസബ എസ്.ഐ. റിന്‍സണ് എം. തോമസിന്റെ നേതൃത്വത്തില് സ്ഥലത്ത് സുരക്ഷയൊരുക്കി.\nചെർപ്പുളശ്ശേരിയിൽ വാഹന അപകടങ്ങൾ പെരുകുന്നു...\nസര്‍ക്കാര്- ക്രിമിനല് കൂട്ടുകെട്ടിനെതിരെ യൂത്ത്...\nതൊഴില് പരിശീലനപദ്ധതി:ഗുണഭോക്താക്കളുടെ യോഗം ചേര്‍ന...\nചങ്ങരംകുളം ആലംങ്കോടിൽ സ്വകാര്യ വ്യക്തിയുടെ കിണറ്റി...


ബിഎഡ് വിദ്യാര്‍ത്ഥിനിയുടെ ഹൃദയ ശസ്ത്രക്രിയയ്ക്ക് ധനസഹായം അനുവദിച്ച് യോഗി സർക്കാർ – Times Kerala\nബിഎഡ് വിദ്യാര്‍ത്ഥിനിയുടെ ഹൃദയ ശസ്ത്രക്രിയയ്ക്ക് ധനസഹായം അനുവദിച്ച് യോഗി സർക്കാർ\nലക്‌നൗ: നിരാലംബരായവര്‍ക്ക് കൈത്താങ്ങായി യോഗി സര്‍ക്കാര്. ബിഎഡ് വിദ്യാര്‍ത്ഥിനിയുടെ ഹൃദയ ശസ്ത്രക്രിയയ്ക്കായി സര്‍ക്കാര് ധനസഹായം അനുവദിച്ചു. മധുലിക മിശ്ര എന്ന വിദ്യാര്‍ത്ഥിയ്ക്കാണ് സര്‍ക്കാര് ധനസഹായം അനുവദിച്ചത്. 9.90 ലക്ഷം രൂപയാണ് സര്‍ക്കാര് ഹൃദയ ശസ്ത്രക്രിയയ്ക്കായി അനുവദിച്ചത്.\nകര്‍ഷകന്റെ മകളായ മധുലികയ്ക്ക് ഹൃദയവാല്‍വിലെ തകരാറിനെ തുടര്‍ന്നാണ് ശസ്ത്രക്രിയ ആവശ്യമുള്ളതായി ഡോക്ടര്‍മാര് നിര്‍ദ്ദേശിച്ചത്. എന്നാല് സാമ്പത്തികമായി പിന്നോക്കം നില്‍ക്കുന്ന കുടുംബത്തിന് ശസ്ത്രക്രിയയ്ക്കും മറ്റുമുള്ള തുക കണ്ടെത്താൻ നിവർത്തിയില്ലായിരുന്നു. തുടര്‍ന്ന് പ്രദേശത്തെ ചിലര് ചേര്‍ന്ന് മധുലികയുടെയും കുടുംബത്തിന്റെയും അവസ്ഥ സാമൂഹിക മാധ്യമങ്ങളില് പങ്കുവെച്ചു. ഇത് ശ്രദ്ധയില്‍പ്പെട്ടതിനെ തുടര്‍ന്നാണ് സഹായം നല്‍കാന് സര്‍ക്കാര് തീരുമാനിച്ചത്.\nധനസഹായം അനുവദിച്ചകാര്യം വ്യക്തമാക്കി മുഖ്യമന്ത്രി മധുലികയുടെ പിതാവ് ചന്ദ്രമിശ്രയ്ക്ക് കത്തും അയച്ചിട്ടുണ്ട്. മധുലിക എത്രയും വേഗം സുഖം പ്രാപിക്കട്ടെയെന്നും യോഗി ആദിത്യനാഥ് ആശംസിച്ചു.\nനിർമാണം തുടങ്ങി, രാമക്ഷേത്രത്തിന് വേണ്ടത് 10,000 ചെമ്പ് ഫലകങ്ങൾ; ഭക്തർക്ക് സംഭാവന നൽകാം\nമാതാപിതാക്കൾ ഇല്ലാത്ത സമയം നോക്കി ആദിവാസി കോളനിയിലെ വിദ്യാർത്ഥിനികളെ പീഡിപ്പിച്ചു; 52 കാരൻ അറസ്റ്റിൽ


രാജ്യം കൊറോണയുടെ രണ്ടാം തരംഗത്തെ പിടിച്ചുകെട്ടാനുള്ള ശ്രമത്തിലാണ്. രോഗവ്യാപനം കുറയ്ക്കുന്നതിനായി പല സംസ്ഥാനങ്ങളും ലോക്ക്ഡൗൺ ഏര്‍പ്പെടുത്തിയിട്ടുണ്ട്. ഈ സാഹചര്യത്തില് ആവശ്യക്കാര്‍ക്ക് പുറത്തിറങ്ങാന് ഇ-പാസും നിര്‍ബന്ധമാക്കിയിട്ടുണ്ട്. പലകാരണങ്ങള് ചൂണ്ടിക്കാട്ടി നിരവധി പേരാണ് പൊലീസിന്റെ ഇ-പാസിനായി അപേക്ഷിച്ചത്. അത്തരത്തിലൊരു അപേക്ഷയാണ് ഇപ്പോള് വൈറലായിരിക്കുന്നത്.\nലോക്ക്ഡൗണിൽ ഇ-പാസിനായി നിരവധി അപേക്ഷകള് ലഭിച്ചു. കൂടുതലും അവശ്യ കാരണങ്ങള്‍ക്കായിരുന്നെങ്കില് ഇങ്ങനെ ചില ആവശ്യങ്ങള് ചൂണ്ടിക്കാട്ടിയും അപേക്ഷകള് കിട്ടിയെന്ന് അദ്ദേഹം കുറിച്ചു. നിങ്ങളുടെ മുഖക്കുരു ചികിത്സയ്ക്ക് അല്‍പ്പം കാത്തിരിക്കാനും രാഹുല് ആവശ്യപ്പെട്ടു.ആശുപത്രിയിലേക്ക് പോകുന്നതിന്റെ കാരണമായാണ് യുവാവ് മുഖക്കുരു ചൂണ്ടിക്കാട്ടിയത്. സംഭവം വൈറലായതോടെ പ്രതികരണവുമായി നിരവധി പേര് രംഗത്തെത്തി.\nRead more on: Lockdown violation\nകൊവിഡ് നിയന്ത്രണങ്ങൾ ലംഘിച്ചതിന് സൗദിയിൽ 100 സ്ത്രീകൾ അറസ്റ്റിൽ\nകുതിരയുടെ സംസ്‌കാരത്തിന് നൂറുകണക്കിനാളുകള്; ലോക്ക്ഡൗണ് ലംഘനത്തില് ഗ്രാമം സീല്‍ചെയ്ത് കളക്ടര്


കൂത്തുപറമ്ബ്: കണ്ണൂരില് കെഎസ് ആര്‍ടിസി ബസില് യാത്ര ചെയ്യവേ റോഡരികിലെ പോസ്റ്റിലിടിച്ച് വിദ്യാര്‍ത്ഥിയുടെ തലയറ്റ് വീണ കേസില് ബസ് ഡ്രൈവര്‍ക്ക് തടവും പിഴയും ശിക്ഷ.\nമുണ്ടയാംപറമ്ബ് സ്വദേശി ഇ കെ ജോസഫിനെയാണ് മൂന്ന് മാസം തടവിനും ആറായിരം രൂപ പിഴയൊടുക്കാനും ശിക്ഷിച്ചത്. കൂത്തുപറമ്ബ് ജുഡീഷ്യല് ഫസ്റ്റ് ക്ലാസ് മജിസ്ട്രേറ്റാണ് വിധി പുറപ്പെടുവിച്ചിരിക്കുന്നത്.\n2017 ഏപ്രില് 26 ന് കൊട്ടിയൂര് പഞ്ചായത്ത് ഓഫീസ് പരിസരത്ത് വച്ചായിരുന്നു ദാരുണമായ അപകടം നടന്നത്. ബസില് യാത്ര ചെയ്യവേ തമിഴ്നാട് സ്വദേശി സിബി ജയറാമെന്ന പതിമൂന്ന് കാരന്റെ തല പോസ്റ്റിലിടിച്ച് അറ്റ് സമീപത്തെ ഓവുചാലില് വീഴുകയായിരുന്നു. തല പുറത്തേക്ക് ഇടാന് വിദ്യാര്‍ത്ഥി ശ്രമിക്കുന്നതിനിടെയായിരുന്നു അപകടം നടന്നത് . 17/12/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.


ഹോം » ഭാഷ/സാഹിത്യം › ഭാഷ › മലയാളലിപി\nസംസ്കൃതഗ്രന്ഥങ്ങള് പകര്‍ത്താന് വര്‍ഗാക്ഷരങ്ങള് ഇല്ലാത്ത വട്ടെഴുത്തുകൊണ്ട് പ്രയോജനമില്ലാതായപ്പോഴാണ് വര്‍ഗാക്ഷരങ്ങളുള്ള ഗ്രന്ഥലിപി സ്വീകാര്യമായത്. വട്ടെഴുത്തിന്റെ ഈ ന്യൂനത പരിഹരിക്കാന് വേണ്ടിയാണ് എഴുത്തച്ഛന് ഗ്രന്ഥാക്ഷരങ്ങളെ തലയും വാലും മുറിച്ച് മേനിയാക്കി മലയാളത്തില് ഇപ്പോള് നടപ്പുള്ള അക്ഷരമാല തീര്‍ത്തത്. എന്നാല് 'മലയാളാക്ഷരമാല എഴുത്തച്ഛന് നിര്‍മ്മിച്ചു' എന്നു പറയാന് തരമില്ല. തുളുക്കാരും ഈ അക്ഷരമാല തന്നെ ഉപയോഗിച്ചിരുന്നു. അതുകൊണ്ട് 'തുളു മലയാളം അക്ഷരമാല' എന്നും നമ്മുടെ അക്ഷരമാലയ്ക്കു പേരുണ്ടായിരുന്നുവെന്ന് എ. ആര്. രാജ രാജവര്‍മ അഭിപ്രായപ്പെട്ടിട്ടുണ്ട്.\nപ്രാചീന ഭാരതീയ ലിപിയായ ബ്രാഹ്മിയില് നിന്നാണ് ഗ്രന്ഥലിപിയും രൂപപ്പെട്ടത്. “ലിപിയുടെ ഘടനയിലും ലിപിമാലയുടെ പൂര്‍ണ്ണതയിലും ആധുനിക മലയാള ലിപിക്കുള്ള കടപ്പാട് ഗ്രന്ഥലിപിയോടാണ്. കാരണം ഗ്രന്ഥലിപിയില് എല്ലാ വര്‍ഗാക്ഷരങ്ങളുമുണ്ട്. വട്ടെഴുത്തിലും കോലെഴുത്തിലും മലയാണ്‍മയിലും വര്‍ഗാക്ഷരങ്ങളില്ലാത്തതിനാലും മലയാളഭാഷയ്ക്ക് ഈ അക്ഷരങ്ങള് ആവശ്യമുള്ളതുകൊണ്ടുമാണ് മലയാളമെഴുതാന് ഗ്രന്ഥലിപിമാല കടമെടുക്കേണ്ടി വന്നത്. പശ്ചിമ ഗ്രന്ഥലിപിക്ക് തുളു - മലയാളമെന്നും (തുളുവും മലയാളവും എഴുതാന് ഉപയോഗിച്ചിരുന്നതു കൊണ്ട്) ആര്യ എഴുത്ത് (ആര്യഭാഷയായ സംസ്കൃതമെഴുതാന് ഉപയോഗിച്ചിരുന്നതുകൊണ്ട്) എന്നും പേരുകള് ഉണ്ടായിരുന്നു”. വട്ടെഴുത്തിലും കോലെഴുത്തിലുമുള്ള ലിഖിതങ്ങളില് സംസ്കൃതപദങ്ങള് എഴുതിയിരുന്നത് ഗ്രന്ഥലിപി ഉപയോഗിച്ചായിരുന്നുതാനും. ഇതെല്ലാം സൂചിപ്പിക്കുന്നത് ഗ്രന്ഥലിപിയില് നിന്നാണ് ആധുനിക മലയാളലിപി രൂപപ്പെട്ടതെന്നാണ്.


വയനാട്ടിൽ 10 കോടിയുടെ സ്വർണവേട്ട; സ്വർണം കൊണ്ടുവന്നത് കോഴിക്കോടുള്ള പ്രമുഖ ജ്വല്ലറിയിലേക്ക് ; ആറംഗ രാജസ്‌ഥാനികൾ കസ്റ്റഡിയിൽ - RashtraDeepika\nവയനാട്ടിൽ 10 കോടിയുടെ സ്വർണവേട്ട; സ്വർണം കൊണ്ടുവന്നത് കോഴിക്കോടുള്ള പ്രമുഖ ജ്വല്ലറിയിലേക്ക് ; ആറംഗ രാജസ്‌ഥാനികൾ കസ്റ്റഡിയിൽ\nTuesday October 10, 2017 Support\nമാനന്തവാടി: രേഖകളില്ലാതെ കടത്തുകയായിരുന്ന 30 കിലോ സ്വർണം പിടികൂടി. തോൽപ്പെട്ടി എക്സൈസ് ചെക്ക്പോസ്റ്റിൽ വച്ച് എക്സൈസ് ഇന്‍റലിജൻസ് ഉദ്യോഗസ്ഥരാണ് 30 കിലോ തൂക്കം വരുന്ന സ്വർണാഭരണങ്ങൾ പിടികൂടിയത്. പൊതു മാർക്കറ്റിൽ 10 കോടി വിലമതിക്കുന്ന സ്വർണമാണ് എക്സൈസ് സംഘം പിടികൂടിയത്. ബംഗളൂരുവിൽനിന്നു കോഴിക്കോട്ടേക്ക് പോകുകയായിരുന്ന കല്ലട ബസിലെ യാത്രക്കാരില് നിന്നുമാണ് സ്വര്‍ണം പിടികൂടിയത്. ഇന്ന് പുലര്‍ച്ചെ 4.30ഓടെയാണ് സംഭവം.\nസംഭവവുമായി ബന്ധപ്പെട്ട് ബംഗളൂരുവിൽ താമസിക്കുന്ന രാജസ്ഥാൻ സ്വദേശികളായ ബി. സങ്കേഷ്, എം. അഭയ്, ചമ്പാരം, മദന്‍ലാല്, വിക്രം, കമലേഷ് എന്നീ ആറുപേരെ എക്സൈസ് സംഘം കസ്റ്റഡിയിലെടുത്തു. നാല് ബാഗുകളിലായി ബസിന്‍റെ പുറകിലെ സീറ്റിനടിയിലാണ് സ്വര്‍ണം സൂക്ഷിച്ചിരുന്നത്. കോഴിക്കോടുള്ള പ്രമുഖ ജ്വല്ലറിയിലേക്ക് കൊണ്ടുപോകുകയായിരുന്നുവെന്നാണ് സൂചന. തുടര് നടപടികള് പൂര്‍ത്തിയായ ശേഷം ഇവരെ സെയില് ടാക്സ് ഉദ്യോഗസ്ഥര്‍ക്ക് കൈമാറും.\nവയനാട് എക്സൈസ് ഇന്‍റലിജന്‍സ് ഇന്‍സ്പെക്ടര് എ.ജെ. ഷാജി, പ്രിവന്‍റീവ് ഓഫീസര്‍മായ സി.പി. വിജയന്, എം.കെ. ഗോപി, കെ.ജെ. സന്തോഷ്, കെ.എം. സൈമണ്, കെ. രമേഷ് , സിഇഒമാരായ എ.ടി.കെ. രാമചന്ദ്രന്, കെ. മിഥുന്, അജോഷ് വിജയന്, കെ.കെ. സുധീഷ് എന്നിവരടങ്ങുന്ന സംഘമാണ് സ്വര്‍ണം പിടികൂടിയത്.\nഎല്ലാവർക്കും വോട്ട് ചെയ്യാൻ അവസരം..! വേങ്ങര ഉപതെരഞ്ഞെടുപ്പായ 11ന് മണ്ഡലത്തില് പൊതു അവധി\nകുട ചൂടാതെ ഗാര്‍ഡ് ഓഫ് ഓണര് സ്വീകരിച്ച് രാഷ്ട്രപതി! കളക്ടര്‍ക്ക് കുടപിടിച്ച് ഉദ്യോഗസ്ഥന്; സ്വയം കുടപിടിച്ച് മേയര്; മിഷേലിനെ നനയിക്കാതിരിക്കാന് കുടപിടിച്ചുകൊടുത്ത ഒബാമയുടെ ചിത്രവുമായി ഇവയെ താരതമ്യം ചെയ്ത് ട്രോളുകളുമായി സോഷ്യല്‍മീഡിയയും


വിവാഹത്തോടെ സിനിമയില് നിന്ന് പിന്മാറിയ നടി രേണുകയുടെ ഇപ്പോഴത്തെ ജീവിതം !! - Skylark Pictures\nവിവാഹത്തോടെ സിനിമയില് നിന്ന് പിന്മാറിയ നടി രേണുകയുടെ ഇപ്പോഴത്തെ ജീവിതം !!\nനമ്മള് എന്ന ചിത്രത്തില് കൂടെ മലയാള സിനിമയില് അരങ്ങേറ്റം കുറിക്കുകയും അതിനു ശേഷം തമിഴിലും തെലുങ്കിലും എല്ലാം നിരവധി അവസരങ്ങള് ലഭിക്കുകയും ചെയ്ത നടിയാണ് രേണുക മേനോന്. തുടക്കം തന്നെ മികച്ച പ്രേക്ഷക ശ്രദ്ധയാണ് ചിത്രത്തിന് ആരാധകരുടെ ഭാഗത്ത് നിന്ന് ലഭിച്ചത്. അത് കൊണ്ട് തന്നെ അതില് അരങ്ങേറ്റം കുറിച്ച രേണുകയും ഏറെ ശ്രദ്ധിക്കപ്പെട്ടിരുന്നു. അധികം മലയാള സിനിമ ചെയ്യുന്നതിന് മുന്‍ബ് തന്നെ താരത്തിന് തമിഴിലേക്ക് ക്ഷണം വന്നിരുന്നു. അവിടെ നിന്നും തെലുങ്കിലേക്കും. എന്നാല് സിനിമയില് സജീവമായി തന്നെ നില്‍ക്കുമ്ബോഴാണ് താരം പെട്ടന്നൊരിക്കല് സിനിമയില് നിന്ന് അപ്രത്യക്ഷമാകുന്നത്. വിവാഹത്തോടെ സിനിമയില് നിന്ന് വിട്ട് നിന്ന താരം എവിടെ ആണെന്ന് യാതൊരു അറിവും ആരാധകര്‍ക്ക് ലഭിച്ചിരുന്നില്ല. താരത്തെ കുറിച്ച് ആരാധകര് അന്വേഷിച്ചുവെങ്കിലും ഫലമൊന്നും ഉണ്ടായിരുന്നില്ല. എന്നാല് ഇപ്പോഴിതാ വര്‍ഷങ്ങള്‍ക്ക് ശേഷം ഒരു അഭിമുഖത്തിലൂടെ തന്റെ വിശേഷങ്ങള് പങ്കുവെക്കുകയാണ് രേണുക.\nഇന്ന് ഭര്‍ത്താവിനും രണ്ടു പെണ്മക്കള്‍ക്കും ഒപ്പം കാലിഫോര്‍ണിയയില് ആണ് താരം കഴിയുന്നത്. രേണുകയുടെ ഭര്‍ത്താവ് സൂരജ് അവിടെ ആണ് ജോലി ചെയ്യുന്നത്. എട്ടു വയസും നാല് വയസ്സും പ്രായമുള്ള രണ്ടു പെണ്‍മക്കളും ഇവര്‍ക്കുണ്ട്. 2006 ല് സൂരജിനെ വിവാഹം കഴിഞ്ഞു കാലിഫോര്ണിയയിലേക്ക് പോയ താരം അവിടെ സ്ഥിര താമസമാക്കിയിരിക്കുകയാണ്. അവിടെ സ്വന്തമായി ഡാന്‍സ് സ്കൂളും മറ്റുമായി തിരക്കില് ആണ് താരം ഇപ്പോള്. വലിയ രീതിയില് ഒന്നും അല്ലെങ്കിലും ഡാന്‍സിനോടുള്ള താല്‍പ്പര്യം കൊണ്ടും സമയം പോകാനും വേണ്ടി ആണ് താന് ഇവിടെ ഡാന്‍സ് സ്കൂള് നടത്തുന്നത് എന്നും കുറച്ച് കുട്ടികള് തന്റെ ഡാന്‍സ് സ്കൂളില് ഉള്ളത് കൊണ്ട് അവരുടെ പ്രോഗ്രാമുകളും പ്രാക്ടീസുകളും മറ്റുമായി ഇപ്പോള് തിരക്കില് ആണെന്നും ആണ് താരം പറഞ്ഞിരിക്കുന്നത്.\nകേരളത്തിലെ തിരുവനന്തപുരം സ്വദേശിയായ സുരാജുമായുള്ള രേണുകയുടെ വിവാഹം നടന്നത് 2006ലാണ്. അമേരിക്കയില്‍തനിക്ക് ഡാന്‍സ് ഇഷ്ടമായതിനാല് സമയം പോകാന് വേണ്ടിയാണ് ഡാന്‍സ് സ്‌കൂള് തുടങ്ങിയതെന്ന് രേണുക പറയുന്നു. അവിടെ ഇവര് ക്ലാസ്സുകളും കുട്ടികളുടെ പ്രോഗ്രാമുകളുമായൊക്കെയായി ഇപ്പോള് വളരെ തിരക്കിലാണ്. കാലിഫോര്‍ണിയയില് രേണുകയും കുടുംബവും താമസിക്കുന്ന സ്ഥലത്ത് നിരവധി ഇന്ത്യക്കാരാണ് ഉളളത്. എല്ലാ വിശേഷങ്ങളും അവിടെ ആഘോഷിക്കാറുണ്ടെന്നും അവര് പറയുന്നു. ഇപ്പോള് രണ്ടു പെണ്‍മക്കളും നല്ലപോലെ മലയാളം സംസാരിക്കും. “പ്ലസ്ടുവിന് പഠിക്കുമ്പോഴാണ് നമ്മളില് അഭിനയിക്കുന്നത്. ആ സമയം അതൊരു രസമായിരുന്നു. പിന്നാലെ തമിഴ് സിനിമകള് ചെയ്യുമ്പോള് ഭാഷ വളരെ എളുപ്പമായിരുന്നു. പക്ഷെ തെലുങ്ക് ചെയ്യുമ്പോള് കുറച്ച് ബുദ്ധിമുട്ടി. ഡാന്‍സ്, കുക്കിങ്, മേക്കപ്പ് തുടങ്ങിയവയൊക്കെ എന്റെ പാഷനാണ്.\nമേക്കപ്പ് ചെയ്യാന് ഇഷ്ടമാണ്. പല ചടങ്ങുകള്‍ക്കും പരിപാടികള്‍ക്കും ഒക്കെ സുഹൃത്തുക്കള്‍ക്ക് മേക്കപ്പ് ചെയ്ത് കൊടുക്കാറുണ്ട്. യുഎസില് തന്നെ മേക്കപ്പില് സര്‍ട്ടിഫിക്കേഷന് കോഴ്‌സും ചെയ്തിട്ടുണ്ട്.’ – രേണുക പറയുന്നു. ഇന്ത്യക്കാര് കൂടുതല് ഉള്ളത് കൊണ്ട് തന്നെ എല്ലാ വിശേഷ ദിവസവും അവിടെ ആഘോഷിക്കുമെന്നും തന്റെ രണ്ടു മക്കളെയും നന്നായി മലയാളം എഴുതാനും വായിക്കാനും എല്ലാം താന് പഠിപ്പിച്ചുണ്ടെന്നും താരം പറഞ്ഞു. അതോടൊപ്പം ഇനി ഒരു തിരിച്ച് വരവ് സിനിമയില് ഉണ്ടാകില്ലെന്നും താരം പറഞ്ഞു. എത്ര നല്ല കഥാപാത്രം ആണെന്ന് പറഞ്ഞാലും അങ്ങനെ ഒന്ന് ഉണ്ടാകില്ല എന്നാണ് താരം പറഞ്ഞത്. അങ്ങനെ ആളെ കിട്ടാത്ത അവസ്ഥയല്ല ഇന്ന് സിനിമ ഇന്‍ഡസ്ട്രിയല് ഉള്ളത്. മാത്രവുമല്ല അഭിനയത്തെ ജീവനായി കൊണ്ട് നടക്കുന്ന ഒരുപാട് പേര് അവിടെ ഉണ്ട്. അവര് അഭിനയിക്കുന്നതല്ലേ അതിന്റെ ശരിയെന്നും താരം പറഞ്ഞു.


യുഎം മോട്ടോര്‍സൈക്കിള്‍സും ലോഹ്യ ഗ്രൂപ്പും വഴിപിരിയുന്നു - FUTURE KERALA - Daily on Business Economy and Society\nഅഞ്ച് വര്‍ഷത്തെ പങ്കാളിത്തം പ്രതീക്ഷിച്ച നേട്ടമുണ്ടാക്കിയില്ല എന്ന് തിരിച്ചറിഞ്ഞു\nന്യൂഡെല്‍ഹി : യുഎസ് ബ്രാന്‍ഡായ യുഎം മോട്ടോര്‍സൈക്കിള്‍സ് ഇന്ത്യയില് ലോഹ്യ ഓട്ടോയുമായുള്ള ബന്ധം അവസാനിപ്പിക്കുന്നതായി റിപ്പോര്‍ട്ട്. അഞ്ച് വര്‍ഷത്തെ പങ്കാളിത്തം പ്രതീക്ഷിച്ച നേട്ടമുണ്ടാക്കിയില്ല എന്ന തിരിച്ചറിവിനെതുടര്‍ന്നാണ് ഇപ്പോള് വേര്‍പിരിയുന്നത്.\nഇന്ത്യയില് യുഎം ഇന്റര്‍നാഷണല് എന്ന ഉപ കമ്പനിയാണ് പ്രവര്‍ത്തിക്കുന്നത്. ഇനി യുഎം പ്ലസ് എന്ന ബ്രാന്‍ഡ് നെയിമില് കമ്പനി തനിച്ച് പ്രവര്‍ത്തിക്കും. എന്നാല് ഇക്കാര്യം ഇരു കമ്പനികളും ഔദ്യോഗികമായി പ്രഖ്യാപിച്ചിട്ടില്ല. അതേസമയം തീരുമാനത്തില് എത്തിയതായാണ് വിവരം.\nപുതിയ കമ്പനി രൂപീകരിക്കുന്നതോടെ, യുഎം-ലോഹ്യ പങ്കാളിത്തത്തില്‍നിന്ന് നിലവിലെ ഡീലര്‍മാര് രാജിവെയ്ക്കണമെന്ന് മാനേജ്‌മെന്റ് ആവശ്യപ്പെടും. പകരം പുതിയ കമ്പനിയുമായി പുതിയ കരാറില് ഏര്‍പ്പെടേണ്ടിവരും. ഹൈദരാബാദില് യുഎം പുതിയ മാനുഫാക്ച്ചറിംഗ് പ്ലാന്റ് സ്ഥാപിക്കും.\nറെനഗേഡ് കമാന്‍ഡോ ക്ലാസിക്, റെനഗേഡ് കമാന്‍ഡോ മൊഹാവേ, റെനഗേഡ് കമാന്‍ഡോ, റെനഗേഡ് സ്‌പോര്‍ട്‌സ് എസ് എന്നീ നാല് മോഡലുകളാണ് യുഎം മോട്ടോര്‍സൈക്കിള്‍സ് നിലവില് ഇന്ത്യയില് വില്‍ക്കുന്നത്. എല്ലാ മോഡലുകളിലും എബിഎസ് നല്‍കുകയും എന്‍ജിനുകള് ബിഎസ്6പാലിക്കുന്നതാക്കി വിപണിയില് അവതരിപ്പിക്കുകയും വേണം.\nTags:\tUM Motorcycles\nസയ്ക് മോട്ടോര് ഗുജറാത്തില് 2,000 കോടി രൂപയുടെ പ്ലാന്റ് നിര്‍മിക്കും\n2018 യമഹ എഫ്ഇസഡ്-എസ് എഫ്‌ഐ റിയര് ഡിസ്‌ക് ബ്രേക് വേരിയന്റ് പുറത്തിറക്കി


വീണ്ടും കാണാനാവുമോ ഗെയ്ല് വെടിക്കെട്ട് ? ജീവന് മരണ പോരാട്ടത്തിനൊരുങ്ങി ബംഗളൂരുവും\nSat Feb 16 2019 17:02:55 GMT+0530 (IST)\nബംഗളൂരു/ കൊല്‍ക്കത്ത: ഐപിഎല്ലില് ഇന്ന് രണ്ട് മല്‍സരങ്ങള്. ആദ്യ മല്‍സരത്തില് കൊല്‍ക്കത്ത പഞ്ചാബിനെ നേരിടുമ്പോള് രണ്ടാം മല്‍സരത്തില് ബംഗളുരു ഡല്‍ഹിയുമായും ഏറ്റുമുട്ടും.\nരാജസ്ഥാനെ ഏഴ് വിക്കറ്റിന് തകര്‍ത്ത ആത്മവിശ്വാസത്തില് കൊല്‍ക്കത്ത പാഡണിയുമ്പോള് തോല്‍വി അറിയാതെ കുതിച്ച സണ് റൈസേഴ്‌സിനെ 15 റണ്‍സിന് വീഴ്ത്തിയ ആത്മവിശ്വാസത്തിലാണ് പഞ്ചാബിറങ്ങുന്നത്. ക്രിസ് ഗെയ്ല്, കരുണ് നായര്, മായങ്ക് അഗര്‍വാള്, കെ എല് രാഹുല് എന്നിങനെ വെടിക്കെട്ട് ബാറ്റിങ് നിരയിലാണ് പഞ്ചാബിന്റെ പ്രതീക്ഷ.\nകൊല്‍ക്കത്തന് നിരയില് സുനില് നരെയ്‌നും റോബിന് ഉത്തപ്പയും നിധീഷ് റാണയും ദിനേഷ് കാര്‍ത്തികുമെല്ലാം ഭേദപ്പെട്ട പ്രകടനം പുറത്തെടുക്കുന്നുണ്ടെങ്കിലും വെടിക്കെട്ട് ബാറ്റ്‌സ്മാന് ക്രിസ് ലിന് പ്രതീക്ഷക്കൊത്ത് ഉയരാത്തതാണ് പ്രധാന തിരിച്ചടി\nബംഗളൂരുവിനും ഡല്‍ഹിക്കും നിര്‍ണായകം\nവന് താരങ്ങളുണ്ടായിട്ടും തുടര് തോല്‍വികള് നേരിടുന്ന ബംഗളൂരുവിനും ഡല്‍ഹിക്കും ഇന്ന് ജയിക്കേണ്ടത് അഭിമാന പ്രശ്‌നമാണ്. ഇതുവരെ നാലു മല്‍സരങ്ങളില് കളിച്ച ഇരുടീമിനും ഒന്നില് മാത്രമേ ജയിക്കാനായിട്ടുള്ളൂ. ബൗളിങിലെ പിഴവാണ് ബംഗളൂരുവിന് തിരിച്ചടി നല്‍കുന്നത്. തുടര്‍ച്ചയായി 200 റണ്‍സിന് മുകളില് വഴങ്ങുന്നതിന് പുറമെ സൂപ്പര് താരങ്ങളായ എ ബി ഡിവില്ലിയേഴ്‌സ് , ബ്രണ്ടന് മക്കല്ലം, ക്വിന്റന് ഡീ കോക്ക് എന്നിവര് നിരാശപ്പെടുത്തുന്നതും ടീമിന് തിരിച്ചടിയാണ്.\nഡല്‍ഹിക്ക് ബാറ്റിങും ബൗളിങും ഒരു പോലെ പ്രശ്‌നമാണ്. ഗൗതം ഗംഭീര് മാജിക്ക് ഡല്‍ഹിക്കൊപ്പം താരത്തിന് കാട്ടാന് കഴിയുന്നില്ല.


ഡി ഹിയ വല കാത്തു, റൊണാൾഡോ പെനാൾട്ടിയിൽ മാഞ്ചസ്റ്റർ യുണൈറ്റഡ് നോർവിചിൽ നിന്ന് രക്ഷപ്പെട്ടു | Fanport | Featured News Malayalam\nHome Football Premier League ഡി ഹിയ വല കാത്തു, റൊണാൾഡോ പെനാൾട്ടിയിൽ മാഞ്ചസ്റ്റർ യുണൈറ്റഡ് നോർവിചിൽ നിന്ന് രക്ഷപ്പെട്ടു\nഡി ഹിയ വല കാത്തു, റൊണാൾഡോ പെനാൾട്ടിയിൽ മാഞ്ചസ്റ്റർ യുണൈറ്റഡ് നോർവിചിൽ നിന്ന് രക്ഷപ്പെട്ടു\nDecember 12, 2021 - 12:53 AM\nഇന്ന് പ്രീമിയർ ലീഗിൽ വലിയ ക്ലബുകൾക്ക് എല്ലാം രക്ഷയ്ക്ക് പെനാൾട്ടി എത്തുന്നതാണ് കാണാൻ കഴിഞ്ഞത്. മാഞ്ചസ്റ്റർ സിറ്റിയും ലിവർപൂളും ചെൽസിയും എല്ലാം പെനാൾട്ടിയുടെ ബലത്തിൽ വിജയിച്ച രാത്രിയിൽ മാഞ്ചസ്റ്റർ യുണൈറ്റഡിന്റെ രക്ഷയ്ക്കും പെനാൾട്ടി എത്തി. ഇന്ന് നോർവിചിന്റെ ശക്തമായ പോരാട്ടം മറികടന്ന ഏക ഗോളിനാണ് മാഞ്ചസ്റ്റർ യുണൈറ്റഡ് ഇന്ന് വിജയിച്ചത്.\nക്രിസ്റ്റൽ പാലസിന് എതിരെ ഇറങ്ങിയ അതേ ഇലവനുമായാണ് മാഞ്ചസ്റ്റർ യുണൈറ്റഡ് ഇന്ന് നോർവിചിന് എതിരെ ഇറങ്ങിയത്. പക്ഷെ പാലസിൽ കണ്ട അത്ര താളത്തോടെ അല്ല മാഞ്ചസ്റ്റർ യുണൈറ്റഡ് ഇന്ന് കളി ആരംഭിച്ചത്. നോർവിചിന് എതിരെ നല്ല അവസരം സൃഷ്ടിക്കാൻ യുണൈറ്റഡ് കഷ്ടപ്പെട്ടു. ആദ്യ പകുതിയിൽ അലക്സ് ടെല്ലസിന്റെ ഒരു ഫ്രീകിക് നോർവിച് പോസ്റ്റിൽ തട്ടി പുറത്ത് പോയി. ഇത് കൂടാതെ ക്രിസ്റ്റ്യാനോ റൊണാൾഡോയുടെ ഒരു ഷോട്ടിൽ നിന്നും മഗ്വയറിന്റെ ഒരു ഹെഡറിൽ നിന്നും ടിം ക്രുൽ മികച്ച രണ്ട് സേവുകൾ നടത്തി ആദ്യ പകുതിയിൽ കളി 0-0 എന്ന നിലയിൽ തന്നെ അവസാനിപ്പിച്ചു.\nരണ്ടാം പകുതിയിലും യുണൈറ്റഡ് നല്ല പാസുകൾ നടത്താൻ പ്രയാസപ്പെട്ടു. മറുവശത്ത് 57ആം മിനുട്ടിൽ പുക്കിയുടെ ഒരു ഇടം കാലൻ ഷോട്ട് ഫുൾ സ്ട്രെച്ചിലൂടെ ഡിഹിയ സേവ് ചെയ്തു. കളി കൈവിട്ട് പോകും എന്ന് ഭയന്ന റാൾഫ് സാഞ്ചോയെ പിൻവലിച്ച് ഗ്രീൻവുഡിനെ കളത്തിൽ ഇറക്കി.\nകളിയുടെ 72ആം മിനുട്ടിൽ ക്രിസ്റ്റ്യാനോ റൊണാൾഡോയെ വീഴ്ത്തിയതിന് യുണൈറ്റഡിന് പെനാൾട്ടി ലഭിച്ചു. പെനാൾട്ടി ലക്ഷ്യത്തിൽ എത്തിച്ച് റൊണാൾഡോ യുണൈറ്റഡിനെ സമനിലപ്പൂട്ടിൽ നിന്ന് രക്ഷിച്ചു. റൊണാൾഡോയുടെ ഈ സീസണിലെ ഏഴാമത്തെ ലീഗ് ഗോളാണിത്.\n76ആം മിനുട്ടിൽ ഫ്രീകിക്കിൽ നിന്ന് ഒരു അവസരം നോർവിചിന് ലഭിച്ചു. കബാകിന്റെ ഹെഡർ ലോകോത്തര സേവിലൂടെ ഡി ഹിയ തടഞ്ഞത് സ്കോർ 1-0 തന്നെ ആക്കി നിർത്തി. 93ആം മിനുട്ടിൽ തന്റെ നിയർ പോസ്റ്റിലിം ഡി ഹിയ നല്ല ഒരു സേവ് നടത്തി. നിരവധി അവസരങ്ങൾ കളിയുടെ അവസാനം നോർവിച് സൃഷ്ടിച്ചു എങ്കിലും ഭാഗ്യം അവർക്ക് ഒപ്പം നിന്നില്ല.\nഈ വിജയത്തോടെ 27 പോയിന്റുമായി മാഞ്ചസ്റ്റർ യുണൈറ്റഡ് ലീഗിൽ അഞ്ചാം സ്ഥാനത്ത് എത്തി. നാലാമതുള്ള വെസ്റ്റ് ഹാമിനും 27 പോയിന്റാണ്. നോർവിച് ഈ പരാജയത്തോടെ ലീഗിൽ അവസാന സ്ഥാനത്ത് തന്നെ തുടരും.\nPrevious articleപത്തു പേരുമായി കളിച്ച ഗോവയും ബെംഗളൂരുവിനെ തോൽപ്പിച്ചു


അവിശ്വാസികള് കയറി; പമ്പതൊട്ട് നീലിമല വരെ പുണ്യാഹം തളിക്കണമെന്ന് പന്തളം കൊട്ടാരം - newzscoop.com\nHome / COVER STORY / അവിശ്വാസികള് കയറി; പമ്പതൊട്ട് നീലിമല വരെ പുണ്യാഹം തളിക്കണമെന്ന് പന്തളം കൊട്ടാരം\nപത്തനംതിട്ട: ശബരിമലയില് കയറിയത് വിശ്വാസികളല്ല അവിശ്വാസികളാണെന്നും അതിനാല് പരിഹാരക്രിയ നടത്തണമെന്നും പന്തളം കൊട്ടാരം പ്രതിനിധി. പമ്പതൊട്ട് പരിശുദ്ധമായ നീലിമലവരെ ശുദ്ധികലശം നടത്തണമെന്നാണ് അദ്ദേഹം മാധ്യമങ്ങളോടു പറഞ്ഞത്.\nതാന്ത്രിക വിധിപ്രകാരം ശുദ്ധികലശമോ പുണ്യാഹമോ തളിക്കണം. ഇക്കാര്യം തന്ത്രിയാണ് തീരുമാനിക്കേണ്ടതെന്നും അദ്ദേഹം പറഞ്ഞു. വിശ്വാസികളല്ല ആക്ടിവിസ്റ്റുകളാണ് ശബരിമലയിലെത്തിയ യുവതികളെന്ന് ദേവസ്വം മന്ത്രി കടകംപള്ളി സുരേന്ദ്രന് പറഞ്ഞിരുന്നു. ശബരിമലയെ തങ്ങളുടെ ശക്തി തെളിയിക്കാനുള്ള ഇടമായി ആക്ടിവിസ്റ്റുകള് കാണരുത്. വിശ്വാസികള്‍ക്ക് ശബരിമലയിലേക്ക് പോകാന് സംരക്ഷണം നല്‍കുമെന്നും അദ്ദേഹം പറഞ്ഞിരുന്നു.\nയാത്ര തുടങ്ങുന്നതിന് മുന്‍പ് പൊലീസിന് രണ്ട് യുവതികളുടെ പശ്ചാത്തലം അന്വേഷിക്കാമായിരുന്നു. ശബരിമലയെ സംഘര്‍ഷ ഭൂമിയാക്കരുത്. ആക്ടിവിസ്റ്റുകള് എത്തിയപ്പോഴാണ് ഇടപെട്ടതെന്നും അദ്ദേഹം പറഞ്ഞിരുന്നു. ഇതിനു പിന്നാലെയാണ് പന്തളം കൊട്ടാരം പ്രതിനിധി ശുദ്ധിക്രിയ നടത്തണമെന്നു പറഞ്ഞ് രംഗത്തുവന്നിരിക്കുന്നത്.\nPrevious: ജിമ്മി ജോര്‍ജ് പുരസ്‌കാരം ജിന്‍സണ് ജോണ്‍സണ്\nNext: തൃപ്തി ദേശായി പൊലീസ് കസ്റ്റഡിയില്